മനുഷ്യാവകാശം മാനിക്കപ്പെടാന് ഐക്യദാര്‍ഢ്യം വളര്‍ത്തണം - വത്തിക്കാന് റേഡിയോ\nമനുഷ്യാവകാശം മാനിക്കപ്പെടാന് ഐക്യദാര്‍ഢ്യം വളര്‍ത്തണം\nയുഎന് ജനീവ കേന്ദ്രത്തില് വത്തിക്കാന് - AFP\nമനുഷ്യാവകാശം മാനിക്കപ്പെടണമെങ്കില് ഐക്യദാര്‍ഢ്യം വളര്‍ത്തണമെന്ന് ഐക്യരാഷ്ട്ര സംഘടയുടെ ജനീവകേന്ദ്രത്തിലെ വത്തിക്കാന്‍റെ പ്രതിനിധി, ആര്‍ച്ചുബിഷപ്പ് ഐവന് ജര്‍ക്കോവിച് പ്രസ്താവിച്ചു. ജനീവയിലെ യുഎന് കേന്ദ്രത്തില് ജൂണ് 6-Ɔ൦ തിയതി ചൊവ്വാഴ്ച സംഗമിച്ച മനുഷ്യാവകാശ കമ്മിഷന്‍റെ സംഗമത്തിലാണ് വത്തിക്കാന്‍റെ പ്രതിനിധി അഭിപ്രായപ്രകടനം നടത്തിയത്.\nകുടിയേറ്റം, കാലാവസ്ഥ വ്യതിയാനം, പ്രകൃതി വിനാശങ്ങള് അഭ്യന്തരകലാപം, സായുധ സംഘട്ടനങ്ങള്, വര്‍ദ്ധിച്ചുവരുന്ന പാവങ്ങളുടെ എണ്ണം എന്നിങ്ങനെ രാജ്യാന്തര സമൂഹം നേരിടുന്ന വെല്ലുവിളികള് ഇന്നു നിരവധിയാണ്. അതിനാല് സമൂഹിക രാഷ്ട്രീയ ചുറ്റുപാടുകളില് വിഭജനത്തിന്‍റെയും ഭിന്നിപ്പിന്‍റെയും വര്‍ഗ്ഗീയതയുടെയുമല്ല, സഹാനുഭാവത്തിന്‍റെയും കൂട്ടായ്മയുടെയും മനോഭാവം വളര്‍ത്താന് രാഷ്ട്രനേതാക്കള് പരിശ്രമിക്കണമെന്ന് വത്തിക്കാന്‍റെ പ്രതിനിധി സമര്‍പ്പിച്ച പ്രബന്ധത്തിലൂടെ അഭ്യര്‍ത്ഥിച്ചു.\nവലിച്ചെറിയല് സംസ്ക്കാരം വെടിഞ്ഞ്, വ്യക്തികളും സമൂഹങ്ങളും രാഷ്ട്രങ്ങളും തമ്മിലുള്ള ബന്ധങ്ങളില് ഐക്യദാര്‍ഢ്യത്തിന്‍റെ മനോഭാവം വളര്‍ത്താനുള്ള അടിസ്ഥാന വിദ്യാഭ്യാസം വളരുന്ന തലമുറയ്ക്ക് നല്കേണ്ടത് അനിവാര്യമാണെന്ന് ആര്‍ച്ചുബിഷപ്പ് ജര്‍ക്കോവിച് അഭിപ്രായപ്പെട്ടു.\nഅപരനോടുള്ള സഹാനുഭാവത്തിന്‍റെയും കരുതലിന്‍റെയും കലവറയില്ലാത്തതും നിരുപാധികവുമായ മനോഭാവമാണ് ഐക്യദാര്‍ഢ്യം. പൊതുനന്മയും അടിസ്ഥാന മനുഷ്യാവകാശവും ലക്ഷ്യമാക്കിയുള്ള നീക്കമാണത്. 2030-ന്‍റെ മാനനവസുസ്ഥിതി പദ്ധതി ലക്ഷ്യമാക്കി ഐക്യരാഷ്ട്ര സംഘടന നീങ്ങുമ്പോള് സ്വാര്‍ത്ഥതയും അസമത്വത്തിന്‍റെ മനോഭാവവും വെടിഞ്ഞ് രാജ്യാന്തര ഐക്യദാര്‍ഢ്യത്തിനും പൊതുനന്മയ്ക്കുമായി പരിശ്രമിക്കണമെന്ന് ആര്‍ച്ചുബിഷപ്പ് ജര്‍ക്കോവിച് സമ്മേളനത്തോട് അഭ്യര്‍ത്ഥിച്ചു.


G.H.S.S. ADOOR: കുമ്പള ഉപജില്ലാ കലോത്സവംഅറബിക് കലോത്സവത്തില് അഡൂര് മുന്നില്\nകുമ്പള ഉപജില്ലാ കലോത്സവം\nഅറബിക് കലോത്സവത്തില് അഡൂര് മുന്നില്\nബെള്ളൂര് ഹയര് സെക്കന്ററി സ്‌കൂളില് നടന്നുവരുന്ന കുമ്പള ഉപജില്ലാ സ്‌കൂള് കലോത്സവത്തില് ഹൈസ്‌കൂള് അറബിക് കലോത്സവത്തില് അറുപത്തിമൂന്ന് പോയിന്റുമായി അഡൂര് ഗവ.ഹയര് സെക്കന്ററി സ്‌കൂള് മുന്നേറ്റം തുടരുന്നു. അമ്പത്തിയഞ്ച് പോയിന്റുള്ള ആതിഥേയരായ ബെള്ളൂര് ഗവ.ഹയര് സെക്കന്ററി സ്‌കൂളാണ് തൊട്ടുപിറകില്. ഇതുവരെ നടന്ന പതിനഞ്ചിനങ്ങളില് പതിനൊന്നിലും അഡൂരിലെ കുട്ടികള് എ ഗ്രേഡ് കരസ്ഥമാക്കി. എ ഗ്രേഡോടുകൂടി ഒന്നാം സ്ഥാനം നേടി ജില്ലാകലോത്സവത്തിലേക്ക് യോഗ്യത നേടിയവര്: സഫീദ യാസ്‌മിന് (പദ്യം ചൊല്ലല്), ഉമ്മു ഹബീബ (കഥാപ്രസംഗം), അബ്‌ദുല് ബഷീര് എ.സി.(പ്രസംഗം), ആയിഷത്ത് സുഹാന. പി.എ. (സംഭാഷണം).\nഎ ഗ്രേഡോടുകൂടി ഒന്നാം സ്ഥാനം നേടിയവര്


കിന്നരിത്തവള - വിക്കിപീഡിയ\nദക്ഷിണേഷ്യയിൽ കാണപ്പെടുന്ന ഒരിനം മരത്തവളയാണ് കിന്നരിത്തവള(ഇംഗ്ലീഷ്:Frilled Tree Frog, Rough-armed Tree Frog). ദക്ഷിണേഷ്യയിൽ കാണപ്പെടുന്നതിനാൽ ഇവയെ ദക്ഷിണപൂർ‌വ്വേഷ്യൻ മരത്തവള എന്നും വിളിക്കുന്നു. റാക്കോഫോറസ് അപ്പെൻഡികുലാറ്റസ് എന്നാണ് ശാസ്ത്രനാമം. റാക്കോഫോറിഡ എന്ന കുടംബത്തിൽ ഉൾപ്പെടുന്ന ഇത്തരം തവളകളെ ബ്രൂണൈ, ഇന്ത്യ, ഇന്തോനേഷ്യ, മലേഷ്യ, ഫിലിപ്പീൻസ്, ഭൂട്ടാൻ, മ്യാൻ‌മാർ, തായ്‌ലാന്റ് എന്നിവിടങ്ങളിൽ കാണപ്പെടുന്നു.\nഅയനവൃത്തത്തിനടുത്തുളള ഉഷ്ണമേഖലാ വനങ്ങളിലെ ഈർപ്പം കൂടുതലുള്ള ചെറുകാടുകളാണിവയുടെ വാസസ്ഥാനം. ചതുപ്പുകൾ, നദീതീരങ്ങൾ, ഈർപ്പം കൂടുതലുള്ള പ്രദേശങ്ങൾ, ചെളിപ്രദേശങ്ങൾ എന്നീ പ്രദേശങ്ങളിലും ഇവയെ കണ്ടു വരുന്നു.\nDiesmos, A., Alcala, A., Brown, R., Afuang, L., Gee, G., Sukumaran, J., Yaakob, N., Tzi Ming, L., Chuaynkern, Y., Thirakhupt, K., Das, I., Iskandar, D., Mumpuni, Inger, R., Stuebing, R., Yambun, P., Lakim, M., Dutta, S. & Ohler, A. 2004. Rhacophorus appendiculatus. 2006 IUCN Red List of Threatened Species. Downloaded on 23 July 2007.\nAmphibian and Reptiles of Peninsular Malaysia - Rhacophorus appendiculatus\n"https://ml.wikipedia.org/w/index.php?title=കിന്നരിത്തവള&oldid=1695586" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 13:53, 24 മാർച്ച് 2013.


യുക്രെയ്ൻ പ്രധാനമന്ത്രിയുടെ രാജി പ്രസിഡൻറ് നിരാകരിച്ചു\nകീവ്: യുക്രെയ്ൻ പ്രധാനമന്ത്രി ഒലെസ്കി ഗോൺചരുകിന്‍റെ രാജി പ്രസിഡന്‍റ് സെലൻസ്കി നിരാകരിച്ചതായി വാർത്താ ഏജൻസി റിപ്പോർട്ട് ചെയ്തു.\nനിങ്ങൾക്കും നിങ്ങളുടെ സർക്കാരിനും ഒരുവട്ടം കൂടി അവസരം നൽകാൻ തീരുമാനിച്ചതായി സെലൻസ്കി ഒലെസ്കിയുമായുള്ള കൂടിക്കാഴ്ചയിൽ പറഞ്ഞതായി റിപ്പോർട്ടുണ്ട്.\nസെലൻസ്കിക്കു ധനകാര്യത്തെക്കുറിച്ച് വലിയ ധാരണയില്ലെന്ന് ഒലെസ്കി പറയുന്ന ഓഡിയോ പുറത്തു വന്നതിനെത്തുടർന്നാണ് രാജി സമർപ്പിച്ചത്. \nഇരവികുളം ദേശീയോദ്യാനത്തിൽ പ്രവേശനം നിരോധിച്ചു\nസിവിൽ പൊലീസ് ഓഫീസറുടെ സസ്പെന്ഷൻ; വൻ പ്രതിഷേധവുമായി പൊലീസ് അസോസിയേഷൻ!\nട്രഷറി തട്ടിപ്പ്; വിജിലന്‍സ് അന്വേഷണത്തിന് മൗനം വെടിയാതെ സര്‍ക്കാര്, ഉന്നതരെ സംരക്ഷിക്കാനോ ?\nപാലാരിവട്ടം പാലം കേസ്; കിറ്റ്കോയുടെ ശ്രമം ക്രമിനൽ കുറ്റം ഒഴിവാക്കാനെന്ന് സർക്കാർ!\nശമ്പളം പിടിക്കൽ; പ്രതിഷേധം ശക്തമായപ്പോൾ, തണുപ്പിക്കാൻ സർക്കാർ ശ്രമം!


CPIM to hoist national flag on Independence day - സിപിഎം പാർട്ടി ഓഫിസുകളിൽ ദേശീയ പതാക ഉയർത്തി; ചരിത്രത്തിൽ ആദ്യം\nസിപിഎം പാർട്ടി ഓഫിസുകളിൽ ദേശീയ പതാക ഉയർത്തി; ചരിത്രത്തിൽ ആദ്യം\nഒരു വർഷം നീണ്ടു നിൽക്കുന്ന പരിപാടികളാണ് സിപിഎം കേരളത്തിൽ തീരുമാനിച്ചിരിക്കുന്നത്\nUpdated: August 15, 2021 12:44:32 pm\nതിരുവനന്തപുരം: ചരിത്രത്തിൽ ആദ്യമായി സിപിഎം പാർട്ടി ഓഫിസുകളിൽ ഇന്ന് ദേശീയ പതാക ഉയർത്തി. രാവിലെ എട്ട് മണിക്ക് തിരുവനന്തപുരത്തെ എ.കെ.ജി സെന്ററിൽ ആക്ടിങ് സെക്രട്ടറി എ.വിജയരാഘവൻ ആണ് ദേശീയ പതാക ഉയർത്തിയത്.\nസിപിഎം സ്വാതന്ത്ര്യദിനം ആഘോഷിക്കുന്നതിൽ കോൺഗ്രസ്സ് ഉയർത്തിയ വിമർശനങ്ങൾക്ക് വിജയരാഘവൻ മറുപടി നൽകി. സ്വതന്ത്ര സമര ചരിത്രത്തെ കുറിച്ച് അറിവില്ലാത്തത് കൊണ്ടാണ് കെ.സുരേന്ദ്രൻ വിമർശിക്കുന്നത് എന്ന് അദ്ദേഹം പറഞ്ഞു. സിപിഎം കേന്ദ്ര കമ്മറ്റി അഗങ്ങളായ എ.കെ ബാലൻ. പികെ ശ്രീമതി, എം.സി ജോസഫൈൻ എന്നിവർ പങ്കെടുത്തു.\nപാർട്ടിരൂപീകരണത്തിനു ശേഷം ആദ്യമായാണ് സിപിഎം സ്വാതന്ത്ര്യദിനാഘോഷത്തിന്റെ ഭാഗമായി പതാക ഉയർത്തലും മറ്റു വിപുലമായ പരിപാടികളും നടത്തുന്നത്. ഒരു വർഷം നീണ്ടു നിൽക്കുന്ന പരിപാടികളാണ് സിപിഎം കേരളത്തിൽ തീരുമാനിച്ചിരിക്കുന്നത്. വരും ദിവസങ്ങളിൽ ഇതിനു അന്തിമ രൂപം നൽകും.\n1947 ആഗസ്ത് 15നു ഇന്ത്യക്ക് ലഭിച്ചത് പൂർണ സ്വരാജ് ലഭിച്ചില്ല നിലപാടിന്റെ അടിസ്ഥാനത്തിൽ ഇത്രയും നാൾ സ്വാതന്ത്ര്യ ദിനാഘോഷങ്ങൾ സിപിഎം നടത്തിയിരുന്നില്ല. എന്നാൽ കഴിഞ്ഞ കേന്ദ്രകമ്മിറ്റി യോഗത്തിൽ നിലപാട് തിരുത്തിയതോടെയാണ് ആഘോഷം സംഘടിപ്പിക്കാൻ തീരുമാനമായത്.\nAlso read: ഇന്ന് 75–ാം സ്വാതന്ത്ര്യ ദിനം; കനത്ത സുരക്ഷയിൽ ആഘോഷങ്ങൾ\nWeb Title: Cpim to hoist national flag on independence day\nമത്സ്യം പിടിച്ചെടുത്ത് നശിപ്പിച്ചതും ഉപദ്രവിച്ചതും സംഭവിക്കാൻ പാടില്ലാത്തത്; മന്ത്രി വി ശിവൻകുട്ടി അൽഫോൺസ്യയെ സന്ദർശിച്ചു


മണല് ഓഡിറ്റിംഗ് പൂര്‍ത്തിയായി; മൈനിംഗ് പ്ലാന് ഉടന്: മന്ത്രി : Deepika.com Nattu Visesham\nFriday, June 5, 2020 12:28 AM IST\nകൊച്ചി: ജില്ലയില് മണല് ഓഡിറ്റിംഗ് പൂര്‍ത്തിയായതായും മൈനിംഗ് പ്ലാന് ഉടന് തയാറാകുമെന്നും മന്ത്രി വി.എസ്. സുനില് കുമാര്. വി.കെ. ഇബ്രാഹിം കുഞ്ഞ് എംഎല്‍എയുടെ സാന്നിധ്യത്തില് ചേര്‍ന്ന കളമശേരി മണ്ഡലത്തിന്‍റെ മഴക്കാലപൂര്‍വ ശുചീകരണ പ്രവര്‍ത്തനങ്ങളുടെ അവലോകന യോഗത്തില് സംസാരിക്കുകയായിരുന്നു അദ്ദേഹം. മൈനിംഗ് പ്ലാന് പൂര്‍ത്തിയായാല് പാരിസ്ഥിതിക അനുമതിക്കായി സമര്‍പ്പിക്കും. അനുമതി ലഭിച്ച ശേഷം മൂവാറ്റുപുഴയാറിലെയും പെരിയാറിലെയും എക്കല് നീക്കുന്ന കാര്യത്തില് തീരുമാനമെടുക്കുമെന്നും മന്ത്രി പറഞ്ഞു.\nജില്ലയിലെ കാനകള്, തോടുകള്, പുഴയിലേക്കുള്ള കൈവഴികള് എന്നിവയിലെ തടസങ്ങള് നീക്കി പുഴയിലേക്ക് വെള്ളം ഒഴുകുന്നു എന്ന് ഉറപ്പാക്കേണ്ട ഉത്തരവാദിത്വം തദ്ദേശ സ്ഥാപനങ്ങള് നിറവേറ്റണമെന്ന് കളക്ടര് എസ്. സുഹാസ് യോഗത്തില് നിര്‍ദേശിച്ചു. ഓപ്പറേഷന് ബ്രേക്ക് ത്രൂ പെട്ടെന്ന് പൂര്‍ത്തിയാക്കുന്നതിനുള്ള ശ്രമങ്ങളാണ് നടക്കുന്നതെന്നും കളക്ടര് പറഞ്ഞു.\nമഴക്കാല മുന്നൊരുക്കങ്ങളുടെ ഭാഗമായി ആലങ്ങാട്, കടുങ്ങല്ലൂര് പഞ്ചായത്തുകള് ഉള്‍പ്പെടുന്ന ഓഞ്ഞിത്തോട് ആഴം കൂട്ടണമെന്ന് വി.കെ. ഇബ്രാഹിംകുഞ്ഞ് എംഎല്‍എ യോഗത്തില് ആവശ്യപ്പെട്ടു. കരിപ്പായിത്തോട് - പരുത്തേലിപ്പാടം ഉള്‍ക്കൊള്ളുന്ന കളമശേരി നഗരസഭയിലെ കാനകള് വൃത്തിയാക്കണം. ആലങ്ങാട് പഞ്ചായത്തിലെ കറുകത്തോട് - പൂന്തുരുത്തി എന്നിവ ആഴം കൂട്ടണം. ഇടപ്പള്ളി ടോള് മുതല് പരുത്തേലി പാലം വരെയുള്ള കാനകളും വി.പി. മരക്കാര് റോഡിലെ കാനകളും വൃത്തിയാക്കണം. പാനായിക്കുളം - തിരുവാല്ലൂര് ഭാഗവും ഇതില് ഉള്‍പ്പെടുത്തണം. ഉളിയന്നൂര് കുഞ്ഞുണ്ണിക്കര മുതല് തുണ്ടത്തും കടവു വരെയും തടിക്കക്കടവ് മുതല് പുറപ്പിള്ളി കാവ് റഗുലേറ്റര് കം ബ്രിഡ്ജ് വരെയും പെരിയാര് വൃത്തിയാക്കണം. ആലുവ പറവൂര് റൂട്ടില് മാളിയംപീടിക വെളിയത്തുനാട്, ചേര്‍ത്തനാട്, തിരുവാല്ലൂര്, കുന്നേല്, പാനായിക്കുളം പ്രദേശങ്ങളിലെ വെള്ളക്കെട്ട് പരിഹരിക്കുന്നതിന് തോടുകളിലെ ചെളി നീക്കി ആഴം കൂട്ടണമെന്നും എംഎല്‍എ ആവശ്യപ്പെട്ടു. ഏലൂര് നഗരസഭാ അധ്യക്ഷ സി.പി.ഉഷ, പഞ്ചായത്ത് ഡെപ്യൂട്ടി ഡയറക്ടര് കെ.വി. മാലതി തുടങ്ങിയവര് യോഗത്തില് പങ്കെടുത്തു.


‘കുടുംബവഴക്കിൽ’ തൽക്കാലം തീർപ്പ് | Rahul Gandhi | Malayalam News | Manorama Online\n‘കുടുംബവഴക്കിൽ’ തൽക്കാലം തീർപ്പ്; 23 അംഗ സംഘത്തിന് മുന്നറിയിപ്പ്\nദേശീയം ∙ സച്ചിദാനന്ദമൂർത്തി August 25, 2020 06:41 AM IST\nസംഘടനാ തിരഞ്ഞെടുപ്പും പാർട്ടി അധ്യക്ഷ തിരഞ്ഞെടുപ്പും എപ്പോൾ നടന്നാലും അതു ഗാന്ധികുടുംബത്തിന്റെ താൽപര്യത്തിന് അനുസരിച്ചാവും എന്നത് ഇതോടെ തെളിഞ്ഞു....\nപതിവു ശൈലിയിൽ, എല്ലാ അധികാരവും സോണിയ ഗാന്ധിയിൽ നിക്ഷിപ്തമാക്കുന്ന പ്രമേയം പാസാക്കിയാണു സംഘടനയ്ക്കുള്ളിലെ പ്രതിഷേധ സ്വരങ്ങളോടു കോൺഗ്രസ് പ്രതികരിച്ചത്. സോണിയയ്ക്ക് ഉചിതമെന്നു തോന്നുന്ന എന്തു മാറ്റങ്ങളും കൊണ്ടുവരാം. പുതിയ അധ്യക്ഷനെ തിരഞ്ഞെടുക്കും വരെ സോണിയയുടെ നേതൃത്വത്തിനു കീഴിൽത്തന്നെ പാർട്ടി തുടരും. സംഘടനാ തിരഞ്ഞെടുപ്പ് എന്നു വേണം, കോൺഗ്രസ് പാർലമെന്ററി ബോർഡ് പുനരുജ്ജീവിപ്പിക്കണോ, കൂടുതൽ സംഘടനാ ചർച്ചകൾ അനുവദിക്കണോ എന്നീ കാര്യങ്ങളിലെല്ലാം തീരുമാനമെടുക്കേണ്ടതു സോണിയ തന്നെ.\nമണിക്കൂറുകൾ നീണ്ട പ്രക്ഷുബ്ധവും വികാരഭരിതവുമായ യോഗത്തിനൊടുവിൽ പാസാക്കിയ ഈ പ്രമേയം സംഘടനയ്ക്കുമേൽ ഗാന്ധികുടുംബത്തിനുള്ള നിയന്ത്രണം ഇളക്കമില്ലാതെ തുടരുമെന്നു വ്യക്തമാക്കുന്നു.\nനിർജീവമായ കോൺഗ്രസിനു ജീവൻ പകരണമെന്നാവശ്യപ്പെട്ടു ഹൈക്കമാൻഡിനു കത്തെഴുതിയ, രാജ്യസഭാ പ്രതിപക്ഷ നേതാവ് ഗുലാംനബി ആസാദ്, ഉപനേതാവ് ആനന്ദ് ശർമ, കോൺഗ്രസ് ജനറൽ സെക്രട്ടറി മുകുൾ വാസ്‌നിക് എന്നിവരുൾപ്പെടെയുള്ള 23 നേതാക്കളുടെ സംഘവും പ്രമേയത്തെ പിന്തുണച്ചു. ഇതോടെ പ്രമേയം ഐകകണ്ഠ്യേനയായി.\nനരേന്ദ്ര മോദി സർക്കാരിന്റെ വീഴ്ചകളുടെയും പ്രധാന പ്രതിപക്ഷ കക്ഷിയുടെ നേതാവെന്ന നിലയിൽ തന്റെയും രാഹുലിന്റെയും നേട്ടങ്ങളുടെയും പട്ടിക നിരത്തി ഭൂരിപക്ഷം നേതാക്കളും നടത്തിയ പ്രസംഗങ്ങളെല്ലാം സോണിയ ഗാന്ധി ശ്രദ്ധാപൂർവം കേട്ടു. രാഹുൽ ഗാന്ധി അധ്യക്ഷസ്ഥാനത്തേക്കു മടങ്ങിവരണമെന്ന ആവശ്യം പല നേതാക്കളും ആവർത്തിച്ചു. രാഹുലിന്റെ മൗനം സമ്മതമാണെന്നും വിലയിരുത്തപ്പെട്ടു. പക്ഷേ, എപ്പോൾ തിരിച്ചെത്തണമെന്ന് അദ്ദേഹം തീരുമാനിക്കും.\nതന്റെ വലിയ കുടുംബത്തിലെ അംഗങ്ങളെന്ന നിലയിൽ, കത്തെഴുത്തുകാരായ 23 പേരോടും തൽക്കാലം സോണിയ ക്ഷമിച്ചെങ്കിലും അവർക്കുള്ള മുന്നറിയിപ്പു കൂടിയാണ് ഈ പ്രമേയം. അവർ ഒരിക്കൽ കൂടി പരസ്യവിമർശനം ഉന്നയിച്ചാൽ അച്ചടക്ക നടപടിയായിരിക്കും നേരിടേണ്ടി വരിക. മോദിസർക്കാരിനെതിരെ പാർട്ടി ശക്തമായ പോരാട്ടത്തിലായിരിക്കെ, അതിനെ തുരങ്കംവയ്ക്കുന്ന രീതിയിൽ കത്തെഴുതിയ എല്ലാവർക്കുമെതിരെ നടപടി വേണമെന്നാണു രാഹുൽപക്ഷം ആവശ്യപ്പെട്ടത്. ഭൂരിപക്ഷവും ഗാന്ധികുടുംബത്തിലുള്ള വിശ്വാസം അരക്കിട്ടുറപ്പിക്കുന്നില്ലെങ്കിൽ വിഘ്നങ്ങൾ ഭാവിയിലും പ്രത്യക്ഷപ്പെടുമെന്നു രാഹുൽപക്ഷം സംശയിക്കുന്നു.\nഏറ്റവും ആദരിക്കപ്പെടുന്ന നേതാക്കളായ മൻമോഹൻ സിങ്, എ.കെ.ആന്റണി എന്നിവർക്കൊപ്പം അമരിന്ദർ സിങ്, അശോക് ഗെലോട്ട്, ഭൂപേഷ് ബാഗൽ, വി.നാരായണ സാമി എന്നീ കോൺഗ്രസ് മുഖ്യമന്ത്രിമാരെയും മുന്നിൽ നിർത്തിയുള്ള നീക്കത്തിലൂടെയാണ് ഗാന്ധികുടുംബത്തെ മാറ്റിനിർത്താനാവില്ലെന്ന വാദം സോണിയ – രാഹുൽപക്ഷം ഉയർത്തിയത്. വിമർശകരുടെ പക്ഷത്തെ പ്രധാന നേതാവായ ഗുലാംനബി ആസാദ് പ്രസംഗിച്ചു തുടങ്ങുമ്പോഴേക്കും നേതൃവിഷയത്തിൽ തൽസ്ഥിതി തുടരാൻ വാദിച്ചവരുടെ വിജയം ഉറപ്പാക്കപ്പെട്ടിരുന്നു. പിന്നാലെ സംസാരിച്ച ആനന്ദ് ശർമയാകട്ടെ, കോൺഗ്രസിലെ പ്രഥമ കുടുംബത്തോടുള്ള തന്റെ കൂറ് ആവർത്തിച്ചു പ്രഖ്യാപിക്കുകയാണ് ആദ്യം ചെയ്തത്. പിന്നീടാണു തങ്ങളെഴുതിയ കത്തിലെ ഉള്ളടക്കം വിശദീകരിച്ചത്. ഇതു പക്ഷേ, സ്വീകരിക്കപ്പെട്ടില്ല.\nപ്രവർത്തകസമിതി അംഗങ്ങൾക്കും ക്ഷണിതാക്കൾക്കും പുറമേ, സോണിയയ്ക്കും രാഹുലിനും പിന്തുണ അറിയിച്ച് രാജ്യത്തിന്റെ എല്ലാ ഭാഗത്തുനിന്നും കോൺഗ്രസ് നേതാക്കളുടെ സന്ദേശങ്ങൾ പ്രവഹിച്ചു. സംഘടനാ തിരഞ്ഞെടുപ്പും പാർട്ടി അധ്യക്ഷ തിരഞ്ഞെടുപ്പും എപ്പോൾ നടന്നാലും അതു ഗാന്ധികുടുംബത്തിന്റെ താൽപര്യത്തിന് അനുസരിച്ചാവും എന്നതും ഇതോടെ തെളിഞ്ഞു. സംഘടനാപരമായ നിയന്ത്രണം ആരുടെ കയ്യിൽ എന്നതു മാത്രമല്ല, നരേന്ദ്ര മോദി സർക്കാരിനെതിരായ പോരാട്ടത്തിൽ ഫലപ്രദമായ നേതൃത്വം നൽകാൻ സോണിയയ്ക്കും രാഹുലിനും കഴിയുമെന്ന പാർട്ടി വികാരം കൂടി പ്രവർത്തകസമിതി യോഗം പ്രതിഫലിപ്പിച്ചു.\nതിരിച്ചുവരവു സംബന്ധിച്ച രാഹുലിന്റെ തീരുമാനവും വരാനിരിക്കുന്ന നിയമസഭാ തിരഞ്ഞെടുപ്പുകളും കൂടി പരിഗണിച്ചാവും എഐസിസി സമ്മേളനത്തിന്റെ സമയം തീരുമാനിക്കുക. ബിഹാറിനു പിന്നാലെ കേരളം, തമിഴ്നാട്, ബംഗാൾ എന്നീ സംസ്ഥാനങ്ങളിലും തിരഞ്ഞെടുപ്പു വരികയാണ്. ഈ സംസ്ഥാനങ്ങളിൽ ബംഗാളിലൊഴികെ എല്ലായിടത്തും കോൺഗ്രസ് മുഖ്യ പ്രതിപക്ഷമോ പ്രതിപക്ഷത്തിന്റെ ഭാഗമാണോ ആണ്. ബംഗാളിലാകട്ടെ സിപിഎമ്മുമായുള്ള സഖ്യ‌സാധ്യത ഇപ്പോഴും അവ്യക്തമാണ്.\nസംഘടനാ തീരുമാനങ്ങളെല്ലാം ഹൈക്കമാൻഡിനു വിട്ടതോടെ ഇനി കാര്യങ്ങളെല്ലാം സാധാരണ നിലയിലേക്കു വരുമോ എന്നതാണു പ്രധാന ചോദ്യം. 23 അംഗ സംഘം ഉന്നയിച്ച പ്രശ്നങ്ങൾ ചർച്ച ചെയ്യാനോ ജനാധിപത്യ ഭൂരിപക്ഷമനുസരിച്ചു തീരുമാനങ്ങളിലെത്താനോ ഒരു ഔദ്യോഗിക സംവിധാനവും ഉണ്ടായിട്ടില്ല. സോണിയ – രാഹുൽ പ്രവർത്തനശൈലിക്കു ലഭിച്ച ശക്തമായ പിന്തുണയുടെ പശ്ചാത്തലത്തിൽ വിമർശകരുടെ ആവശ്യങ്ങൾ ഉടനെയൊന്നും പരിഗണിക്കപ്പെടുകയും ഇല്ല. പക്ഷേ, സ്വയം പുനർനിർമിക്കാനുള്ള ശ്രമത്തിൽ കോൺഗ്രസിന് എന്നും പ്രസക്തമാണ് കത്തെഴുത്തുകാർ ഉയർത്തിയ വിഷയങ്ങൾ.


ആരോഗ്യ സേതു ആപ്പ്; പുതിയ വിശദീകരണവുമായി കേന്ദ്രം - Janayugom Online\nആരോഗ്യ സേതു ആപ്പ്; പുതിയ വിശദീകരണവുമായി കേന്ദ്രം\nആരോഗ്യ സേതു ആപ്പ് വിവാദത്തില് പുതിയ വിശദീകരണവുമായി കേന്ദ്രം. ആപ്പ് സര്‍ക്കാരിന്റേതാണെന്നും സാങ്കേതിക രംഗത്തെ വിദഗ്ധരുടെ സഹായത്തോടെയാണ് ആപ്പ് വികസിപ്പിച്ചതെന്നും കേന്ദ്ര ഐടി മന്ത്രാലയം അറിയിച്ചു.\nആരോഗ്യ സേതു ആപ്പ് നിര്‍മിച്ചതാരാണെന്ന് അറിയില്ലെന്ന് കേന്ദ്ര സര്‍ക്കാര് നേരത്തെ പറഞ്ഞിരുന്നു. വിവരാവകാശ രേഖ പ്രകാരമുള്ള ചോദ്യത്തിനായിരുന്നു കേന്ദ്രത്തിന്റെ മറുപടി. ഇതേ തുടര്‍ന്ന് കേന്ദ്ര വിവരാവകാശ കമ്മീഷന് കാരണം കാണിക്കല് നോട്ടീസ് നല്‍കിയിരുന്നു.\nആരോഗ്യ സേതുവിന്റെ നിര്‍മാണം അടക്കമുള്ള വിവരങ്ങള് തേടി ആക്ടിവിസ്റ്റായ ഗൗരവ് ദാസ് ഐടി മന്ത്രാലയത്തിന് കീഴിലെ നാഷണല് ഇന്‍ഫര്‍മാറ്റിക്‌സ് സെന്റര്, നാഷണല് ഇ‑ഗവേണന്‍സ് ഡിവിഷന്, ഇലക്ട്രോണിക്‌സ്, ഇന്‍ഫര്‍മേഷന് ടെക്‌നോളജി മന്ത്രാലയം എന്നിവിടങ്ങളിലേക്കാണ് വിവരാവകാശ അപേക്ഷ അയച്ചത്.\nകോവിഡ് പ്രതിരോധ നടപടിയുടെ ഭാഗമായി തയാറാക്കിയ ആരോഗ്യ സേതു ആപ്പ് ഇതിനകം ലക്ഷക്കണക്കിന് പേരാണ് ഉപയോഗിച്ചത്. ആപ്പിന്റെ സുരക്ഷിതത്വം സംബന്ധിച്ച് നേരത്തെ തന്നെ ആശങ്കകള് ഉന്നയിച്ചിരുന്നു. അതിനിടെ എൻഐസിക്കെതിരെ കോടതിയലക്ഷ്യം നടപടികൾ സ്വീകരിക്കണമെന്ന ആവശ്യവുമായി പൊതുപ്രവർത്തകനായ തെഹ്സിൻ പൂനാവാല ചീഫ് ജസ്റ്റിസിന് അപേക്ഷ നൽകിയിട്ടുണ്ട്.\nENGLISH SUMMARY: centre’s explanation in arogya setu app\ncentre govt arogya setu app\nഅവശ്യസാധന നിയമം നടപ്പാക്കണം: കേന്ദ്രം\nഉത്തര്‍പ്രദേശില് ആരോഗ്യ പ്രവര്‍ത്തകരെ ആക്രമിച്ച അഞ്ച് പേര്‍ക്ക് കോവിഡ്; 73 പൊലീസുകാര് നിരീക്ഷണത്തില്


ഉല്പത്തി 26 (മലയാളം ബൈബിൾ)- České uživatelské rozhraní\n3 ഈ ദേശത്തു താമസിക്ക; ഞാന് നിന്നോടുകൂടെ ഇരുന്നു നിന്നെ അനുഗ്രഹിക്കും; നിനക്കും നിന്റെ സന്തതിക്കും ഈ ദേശം ഒക്കെയും തരും; നിന്റെ പിതാവായ അബ്രാഹാമിനോടു ഞാന് ചെയ്ത സത്യംചെയ്ത സത്യം നിവര്‍ത്തിക്കും.\n7 ആ സ്ഥലത്തെ ജനം അവന്റെ ഭാര്യഭാര്യയെക്കുറിച്ചു അവനോടു ചോദിച്ചു; അവള് എന്റെ സഹോദരിയെന്നു അവന് പറഞ്ഞുപറഞ്ഞു; റിബെക്കാ സൌന്ദര്യമുള്ളവളാകകൊണ്ടു ആ സ്ഥലത്തെ ജനം അവളുടെ നിമിത്തം തന്നേ കൊല്ലാതിരിക്കേണ്ടതിന്നു അവള് എന്റെ ഭാര്യഭാര്യ എന്നു പറവാന് അവന് ശങ്കിച്ചു.\n8 അവന് അവിടെ ഏറെക്കാലം പാര്‍ത്തശേഷം ഫെലിസ്ത്യരുടെ രാജാവായ അബീമേലെക് കിളിവാതില്‍ക്കല് കൂടി നോക്കി യിസ്ഹാക് തന്റെ ഭാര്യഭാര്യയായ റിബെക്കയോടുകൂടെ വിനോദിക്കുന്നതു കണ്ടുകണ്ടു.\n9 അബീമേലെക് യിസ്ഹാക്കിനെ വിളിച്ചുവിളിച്ചുഅവള് നിന്റെ ഭാര്യഭാര്യയാകുന്നു നിശ്ചയം; പിന്നെ എന്റെ സഹോദരിയെന്നു നീ പറഞ്ഞതു എങ്ങനെ എന്നു ചോദിച്ചതിന്നു യിസ്ഹാക് അവനോടുഅവളുടെ നിമിത്തം മരിക്കാതിരിപ്പാന് ആകുന്നു ഞാന് അങ്ങനെ പറഞ്ഞതു എന്നു പറഞ്ഞുപറഞ്ഞു.\n10 അപ്പോള് അബീമേലെക്നീ ഞങ്ങളോടു ഈ ചെയ്തതു എന്തു? ജനത്തില് ആരെങ്കിലും നിന്റെ ഭാര്യഭാര്യയോടുകൂടെ ശയിപ്പാനും നീ ഞങ്ങളുടെ മേല് കുറ്റം വരുത്തുവാനും സംഗതി വരുമായിരുന്നുവല്ലോ എന്നു പറഞ്ഞുപറഞ്ഞു.\n11 പിന്നെ അബീമേലെക്ഈ പുരുഷനെയോ അവന്റെ ഭാര്യഭാര്യയെയോ തൊടുന്നവന്നു മരണശിക്ഷ ഉണ്ടാകും എന്നു സകലജനത്തോടും കല്പിച്ചു.\n14 അവന്നു ആട്ടിന് കൂട്ടങ്ങളും മാട്ടിന് കൂട്ടങ്ങളും വളരെവളരെ ദാസീദാസന്മാരും ഉണ്ടായിരുന്നതുകൊണ്ടു ഫെലിസ്ത്യര്‍ക്കും അവനോടു അസൂയ തോന്നി.\n16 അബീമേലെക് യിസ്ഹാക്കിനോടുനീ ഞങ്ങളെക്കാള് ഏറ്റവും ബലവാനാകകൊണ്ടു ഞങ്ങളെ വിട്ടു പോക എന്നു പറഞ്ഞുപറഞ്ഞു.\n18 തന്റെ പിതാവായ അബ്രാഹാമിന്റെ കാലത്തു കുഴിച്ചതും അബ്രാഹാം മരിച്ചശേഷംശേഷം ഫെലിസ്ത്യര് നികത്തിക്കളഞ്ഞതുമായ കിണറുകള് യിസ്ഹാക് പിന്നെയും കുഴിച്ചുകുഴിച്ചു തന്റെ പിതാവു അവേക്കു ഇട്ടിരുന്ന പേര്പേര് തന്നേ ഇട്ടു.\n19 യിസ്ഹാക്കിന്റെ ദാസന്മാര് ആ താഴ്വരതാഴ്വരയില് കുഴിച്ചുകുഴിച്ചു നീരുറവുള്ള ഒരു കിണറ് കണ്ടു.\n20 അപ്പോള് ഗെരാര്‍ദേശത്തിലെ ഇടയന്മാര്‍ഈ വെള്ളംവെള്ളം ഞങ്ങള്‍ക്കുള്ളതു എന്നു പറഞ്ഞുപറഞ്ഞു യിസ്ഹാക്കിന്റെ ഇടയന്മാരോടു ശണ്ഠയിട്ടു; അവര് തന്നോടു ശണ്ഠയിട്ടതുകൊണ്ടു അവന് ആ കിണറ്റിനു ഏശെക് എന്നു പേര്പേര് വിളിച്ചുവിളിച്ചു.\n21 അവര് മറ്റൊരു കിണറു കുഴിച്ചുകുഴിച്ചു; അതിനെക്കുറിച്ചും അവര് ശണ്ഠയിട്ടതുകൊണ്ടു അവന് അതിന്നു സിത്നാ എന്നു പേര്പേര് വിളിച്ചുവിളിച്ചു.\n22 അവന് അവിടെനിന്നു മാറിപ്പോയി മറ്റൊരു കിണറ് കുഴിച്ചുകുഴിച്ചു; അതിനെക്കുറിച്ചു അവര് ശണ്ഠയിട്ടില്ല. യഹോവ ഇപ്പോള് നമുക്കു ഇടം ഉണ്ടാക്കി നാം ദേശത്തു വര്‍ദ്ധിക്കുമെന്നു പറഞ്ഞുപറഞ്ഞു അവന് അതിന്നു രെഹോബോത്ത് എന്നു പേരിട്ടു.\n24 അന്നു രാത്രിരാത്രി യഹോവ അവന്നു പ്രത്യക്ഷനായിഞാന് നിന്റെ പിതാവായ അബ്രാഹാമിന്റെ ദൈവംദൈവം ആകുന്നു; നീ ഭയപ്പെടേണ്ടാ; ഞാന് നിന്നോടുകൂടെ ഉണ്ടു; എന്റെ ദാസനായ അബ്രാഹാംനിമിത്തം ഞാന് നിന്നെ അനുഗ്രഹിച്ചു നിന്റെ സന്തതിയെ വര്‍ദ്ധിപ്പിക്കും എന്നു അരുളിച്ചെയ്തു.\n25 അവിടെ അവന് ഒരു യാഗപീഠം പണിതു, യഹോവയുടെ നാമത്തില് ആരാധിച്ചു. അവിടെ തന്റെ കൂടാരംകൂടാരം അടിച്ചു; അവിടെയും യിസ്ഹാക്കിന്റെ ദാസന്മാര് ഒരു കിണറ് കുഴിച്ചുകുഴിച്ചു.\n27 യിസ്ഹാക് അവരോടുനിങ്ങള് എന്തിന്നു എന്റെ അടുക്കല് വരുന്നുവരുന്നു? നിങ്ങള് എന്നെ ദ്വേഷിച്ചു നിങ്ങളുടെ ഇടയില്‍നിന്നു അയച്ചുഅയച്ചുകളഞ്ഞുവല്ലോ എന്നു പറഞ്ഞുപറഞ്ഞു.\n28 അതിന്നു അവര്‍യഹോവ നിന്നോടുകൂടെയുണ്ടു എന്നു ഞങ്ങള് സ്പഷ്ടമായി കണ്ടുകണ്ടു; അതുകൊണ്ടു നമുക്കു തമ്മില്, ഞങ്ങള്‍ക്കും നിനക്കും തമ്മില് തന്നെ, ഒരു സത്യബന്ധമുണ്ടായിരിക്കേണം.\n30 അവന് അവര്‍ക്കും ഒരു വിരുന്നുവിരുന്നു ഒരുക്കി; അവര് ഭക്ഷിച്ചു പാനം ചെയ്തു.\n31 അവര് അതികാലത്തു എഴുന്നേറ്റുഎഴുന്നേറ്റു, തമ്മില് സത്യം ചെയ്തശേഷം യിസ്ഹാക് അവരെ യാത്രയയച്ചു അവര് സമാധാനത്തോടെ പിരിഞ്ഞുപോയി.\n32 ആ ദിവസംദിവസം തന്നേ യിസ്ഹാക്കിന്റെ ദാസന്മാര് വന്നുവന്നു തങ്ങള് കുഴികുഴിച്ച കിണറ്റിന്റെ വസ്തുത അവനെ അറിയിച്ചു\n33 ഞങ്ങള് വെള്ളം കണ്ടു എന്നു പറഞ്ഞു. അവന് അതിന്നു ശിബാ എന്നു പേരിട്ടു; അതുകൊണ്ടു ആ പട്ടണത്തിന്നു ഇന്നുവരെ ബേര്-ശേബ എന്നു പേര്പേര്.\n34 ഏശാവിന്നു നാല്പതു വയസ്സായപ്പോള് അവന് ഹിത്യനായ ബേരിയുടെ മകള് യെഹൂദീത്തിനെയും ഹിത്യനായ ഏലോന്റെ മകള് ബാസമത്തിനെയും ഭാര്യഭാര്യമാരായി പരിഗ്രഹിച്ചു.


ശ്രീലങ്കയിൽ ദക്ഷിണാഫ്രിക്കക്ക് വിജയത്തുടക്കം | Sri Lanka v South Africa, 1st ODI, Dambulla- Sports news | Madhyamam\ndate_range 29 July 2018 8:41 PM GMT\nശ്രീലങ്കയിൽ ദക്ഷിണാഫ്രിക്കക്ക് വിജയത്തുടക്കം\nകൊളംബോ: ലങ്കൻ മണ്ണിൽ ദക്ഷിണാഫ്രിക്കക്ക് വിജയത്തുടക്കം. ശ്രീലങ്കക്കെതിരായ ഏകദിന പരമ്പരയിലെ ആദ്യമത്സരത്തിൽ ദക്ഷിണാഫ്രിക്ക അഞ്ചു വിക്കറ്റിന് ജയിച്ചു. വിക്കറ്റ് കീപ്പർ ക്വിൻറൺ ഡികോക്ക് (47), ക്യാപ്റ്റൻ ഫാഫ് ഡുപ്ലസിസ് (47) ജെ.പി. ഡുമിനി (53) എന്നിവരുടെ പ്രകടനത്തിലാണ് ദക്ഷിണാഫ്രിക്ക അനായാസം കളി ജയിച്ചത്. സ്കോർ: ശ്രീലങ്ക-193/10 (34.3 ഒാവർ), ദക്ഷിണാഫ്രിക്ക 196/5 (31 ഒാവർ).\nആദ്യം ബാറ്റുചെയ്ത ആതിഥേയർക്ക് ദക്ഷിണാഫ്രിക്കൻ ബൗളിങ്ങിനുമുന്നിൽ പിടിച്ചുനിൽക്കാനായില്ല. കാഗിസോ റബാദയും തബ്റെയ്സ് ഷംസിയും (ഇരുവരും നാലുവിക്കറ്റ്) എറിഞ്ഞിട്ടപ്പോൾ ലങ്കൻ ബാറ്റിങ് 193 റൺസിന് അവസാനിച്ചു.\nഏഴുേപർ രണ്ടക്കം കാണാതെ ലങ്കൻ നിരയിൽ മടങ്ങിയപ്പോൾ, പിടിച്ചുനിന്നത് കുശാൽ പെരേരയും(81) തിസാര പെരേരയും (49) മാത്രം. 36ന് അഞ്ചു വിക്കറ്റ് പോയതിനു പിന്നാലെയായിരുന്നു പെരേരമാരുടെ ചെറുത്തുനിൽപ്. ചെറിയ വിജയലക്ഷ്യം 31 ഒാവറിൽ ദക്ഷിണാഫ്രിക്ക മറികടന്നു. തബ്റെയ്സ് ഷംസിയാണ് മാൻ ഒാഫ് ദ മാച്ച്. അഞ്ചു മത്സരങ്ങളടങ്ങിയ പരമ്പരയിൽ ഇതോടെ 1-0 സന്ദർശകർ മുന്നിലെത്തി.\nTAGS:Sri Lanka v South Africa 1st ODI Dambulla Cricket sports news malayalam news\nNews Summary - Sri Lanka v South Africa, 1st ODI, Dambulla- Sports news


Travel – Page5– Daily Indian Herald\nലണ്ടൻ :ആന്‍ഡ്രലൈന് ജന്‍ക്കി എന്ന യുവതിയുടെ പൂര്‍ണ്ണനഗ്നയായുള്ള ചാട്ടമാണ് ഇപ്പോള് ഇന്‍സ്റ്റഗ്രാമില് വൈറലാകുന്നത്. പൂര്‍ണ്ണനഗ്നയായാണ് ആന്‍ഡ്രലൈന് ചാടിയത്. പാരച്യൂട്ട് മാത്രമാണ് ആന്‍ഡ്രലൈന് ധരിച്ചിരുന്നത്. ശരീരത്തിന് വായുവില് പറന്നു നടക്കുന്ന പ്രത്യേക അനുഭവം സ്വയം അനുഭവിക്കാനാണ് ഇത്തരത്തില്...\nകോട്ടയം :ബൂതത്താന്‍കെട്ടില് എത്തുന്ന കമിതാക്കളില് ആണ്‍കുട്ടിയെ വിരട്ടിയോടിച്ചിട്ട് പെണ്‍കുട്ടിയെ ആവോളം ഉപയോഗിക്കുന്ന പീഡക സംഘത്തിന്റെ ഞെട്ടിക്കുന്ന വിവരങ്ങള് പുറത്തു വരുന്നു.ഇത്തരത്തിലും മറ്റ് ക്രിമിനല് പ്രവര്‍ത്തനങ്ങളുടേയും ഞെട്ടിക്കുന്ന വിവരങ്ങളാണ് ഭൂതത്താന് കെട്ട് വിനോദ സഞ്ചാരകേന്ദ്രത്തെക്കുറിച്ച് പുറത്തുവരുന്നത്.സിനിമയെ വെല്ലുന്ന...\nറോഡിലിറങ്ങിയ കുട്ടിയാനയുടെ ഫുട്‌ബോള് കളി ട്രാഫിക് ബ്ലോക്ക് ഉണ്ടാക്കിയത് അരമണിക്കൂര്\nദിസ്പൂര്: അസമില് റോഡിലിറങ്ങിയ കുട്ടിയാനയുടെ ‘ഫുട്‌ബോള്’ കൗതുകം അരമണിക്കൂറാണ് റോഡിലെ ഗതാഗതം സ്തംഭിപ്പിച്ചത്. കാലില് ഒരു പ്ലാസ്റ്റിക് കുപ്പി കുപ്പി തടഞ്ഞതോടെയാണ് നാലു കാലില് ‘ആന കുഞ്ഞന്’ മെസിയും റൊഡാള്‍ഡോയുമൊക്കെ ആകാന് ശ്രമിച്ചത്. പിന്‍കാലുകള് കൊണ്ട്...


India Covid 19 cases: indias covid 19 tally crosses7lakh mark with over 22000 new cases in 24 hours death toll tops 20000 - ഇന്ത്യയിൽ കൊവിഡ് രോഗികളുടെ എണ്ണം ഏഴ് ലക്ഷം കടന്നു, Watch Video | Samayam Malayalam\nindias covid 19 tally crosses7lakh mark with over 22000 new cases in 24 hours death toll tops 20000\nരാജ്യത്ത് കൊവിഡ് രോഗികളുടെ എണ്ണം ഏഴു ലക്ഷം കടന്നു. തിങ്കളാഴ്ച 22,252 പേർക്കാണ് കൊവിഡ് സ്ഥിരീകരിച്ചത്. 467 പേർ മരണപ്പെടുകയും ചെയ്തു. ഇതോടെ ആകെ രോഗബാധിതരുടെ എണ്ണം 7,19,665ആയി. 20,160 പേർ ഇതുവരെ മരണമടഞ്ഞു. രോഗബാധിതരിൽ 4,39,948 പേർ രോഗമുക്തരായി. 2,59,557 പേർ ചികിത്സയിൽ തുടരുകയാണ്. രാജ്യത്ത് ഇന്നലെ വരെ 1,02,11,092 കൊവിഡ് ടെസ്റ്റുകൾ നടത്തിയതായി ഐസിഎംആർ വ്യക്തമാക്കി. ഇതിൽ 2,41,430 എണ്ണം ഇന്നലെ മാത്രമാണ് നടത്തിയത്.\n07 Jul 2020, 12:33PM ISTViews: 1029\nകൊവിഡ് 19 India Covid Case India Covid 19 cases india covid 19 covid 19\nWeb Title : indias covid 19 tally crosses7lakh mark with over 22000 new cases in 24 hours death toll tops 20000


'ആരോഗ്യ കേരളം' പദ്ധതിയില് ലക്ഷങ്ങളുടെ ക്രമക്കേട് - ഇ വാർത്ത | evartha\n‘ആരോഗ്യ കേരളം’ പദ്ധതിയില് ലക്ഷങ്ങളുടെ ക്രമക്കേട്\nകൊച്ചി: ‘ആരോഗ്യ കേരളം’ പദ്ധതിയില് ലക്ഷങ്ങളുടെ ക്രമക്കേട്. നഴ്‌സുമാര്‍ക്ക് സിം കാര്‍ഡുകള് വിതരണം ചെയ്തതിലാണ് തട്ടിപ്പ് നടത്തിയിരിക്കുന്നത്. ലോകായുക്ത നടത്തിയ റെയ്ഡില് ‘ആരോഗ്യ കേരള’ത്തിന്റെ എറണാകുളം ജില്ലാ ഓഫീസില് നിന്ന് 560 സിം കാര്‍ഡുകള് പിടിച്ചെടുത്തു. നഴ്‌സുമാര്‍ക്ക് വിതരണം ചെയ്തതായി രേഖയുണ്ടാക്കി ബില്ലുകള് അടച്ചുകൊണ്ടിരുന്ന സിം കാര്‍ഡുകളാണിവ.\nനഴ്‌സുമാര്‍ക്ക് വിതരണം ചെയ്തതായി രേഖയുണ്ടാക്കി ബില്ലടയ്ക്കാന് പ്രതിമാസം അര ലക്ഷത്തിനും ഒരു ലക്ഷത്തിനും ഇടയിലുള്ള തുകയാണ് എഴുതിയെടുത്തുകൊണ്ടിരുന്നത്. മറ്റു ജില്ലകളിലും സമാനമായ തട്ടിപ്പ് നടന്നിട്ടുണ്ടെന്നാണ് സൂചനകള്.\n2013ലാണ് ‘ആരോഗ്യ കേരളം’ സംസ്ഥാനത്തെ ജൂനിയര് പ്രൈമറി ഹെല്‍ത്ത് നഴ്‌സുമാര്‍ക്ക് സിം കാര്‍ഡുകള് നല്‍കാനുള്ള പദ്ധതി ആരംഭിച്ചത്. പദ്ധതിക്കു വേണ്ടി എറണാകുളം ജില്ലയില് മാത്രം 638 സിം കാര്‍ഡുകള് ജില്ലാ പ്രോഗ്രാം മാനേജര് വാങ്ങിച്ചതായാണ് രേഖ. എന്നാല്, ഇതുവരെ അതില് ഒരു സിം കാര്‍ഡുപോലും നഴ്‌സുമാര്‍ക്ക് വിതരണം ചെയ്തിട്ടില്ല. സിം കാര്‍ഡുകളൊന്നും ഇതുവരെ ആക്ടിവേറ്റ് ചെയ്തിട്ടില്ലെന്നും കണ്ടെത്തി.\nസിം കാര്‍ഡുകള് വാങ്ങാന് 3,98,688 രൂപ ചെലവഴിച്ചതായാണ് ‘ആരോഗ്യ കേരള’ത്തിന്റെ രേഖകളില് കാണുന്നത്. എന്നാല് സിം കാര്‍ഡുകള് സൗജന്യമായിട്ടാണ് കമ്പനി നല്‍കിയതെന്നാണ് ലോകായുക്തയില് നല്‍കിയ പരാതിയില് പറയുന്നത്. 2013 ഏപ്രിലില് 96,319 രൂപുടെ ബില് അടച്ചതായാണ് രേഖകളില് കാണിച്ചിരിക്കുന്നത്.\nമെയ്, ജൂണ്, ആഗസ്റ്റ് മാസങ്ങളില് 70,971 രൂപ വീതമാണ് ബില്ലടയ്ക്കാനായി എഴുതിയെടുത്തിട്ടുള്ളത്. ജൂലായില് 47,726 രൂപയുടെയും സപ്തംബറില് 41,730 രൂപയുടെയും ബില്ലടച്ചതായാണ് രേഖ. ആക്ടിവേറ്റ് പോലും ചെയ്യാത്ത സിം കാര്‍ഡുകള് ഉപയോഗിച്ചാണ് ഇത്ര വലിയ തട്ടിപ്പ് നടത്തിയതെന്നാണ് ലോകായുക്തയില് നല്‍കിയ പരാതിയില് പറയുന്നത്.


ഹെല്‍ത്ത് ക്യാമ്പുകള് നടത്തപ്പെടുന്നു-News\nഹെല്‍ത്ത് ക്യാമ്പുകള് നടത്തപ്പെടുന്നു\nFriday 06 Oct 2017 03:24 AM\nപറവൂര്: പറവൂര് നിയോജകമണ്ഡലത്തില് വി.ഡി. സതീശന് എം.എല്.എയുടെ നേതൃത്വത്തില് ഹെല്‍ത്ത് ക്യാമ്പുകള് നടത്തപ്പെടുന്നു. ഒക്‌ടോബര് രണ്ടാം വാരത്തോടുകൂടി ആരംഭിക്കുന്ന ക്യാമ്പുകള് തുടര്‍ച്ചയായി നടത്തപ്പെടുന്നതാണ്. മുപ്പത് ക്യാമ്പുകളാണ് പ്രാരംഭ ഘട്ടത്തില് നടത്തപ്പെടുക.\nകേരളത്തിലെ പ്രമുഖ കമ്പനിയായ ഡോക്‌സ്‌പോട്ട് സംഘടിപ്പിക്കുന്ന ക്യാമ്പില് അത്യാധുനിക ഉപകരണങ്ങളുടെ സഹായത്തോടെ കാമ്പിനെത്തുന്നവരുടെ രക്തസമ്മര്‍ദ്ദം, പ്രമേഹം, യൂറിന്, പള്‍സ്, ഇ.സി.ജി തുടങ്ങിയവ പരിശോധിക്കുന്നതാണ്. കൂടാതെ ക്യാമ്പ് നടത്തപ്പെടുന്ന പ്രദേശത്തെ അന്തരീക്ഷ മലിനീകരണ തോതും ജനങ്ങളുടെ ജീവിതരീതിയും അടിസ്ഥാനമാക്കി ഓരോ പ്രദേശത്തിന്റേയും ഡിജിറ്റല് രൂപരേഖ തയാറാക്കുന്നതാണ്. ഇതിലൂടെ ആ പ്രദേശത്തെ ആരോഗ്യനിലവാരം ഉയര്‍ത്താന് സാധിക്കുന്നതാണ്.


IRINJALAKUDALIVE.COM | Internet News Channel from Irinjalakuda | Page 481\nപ്ലസ് ടു സ്കൂള് തല വിദ്യാര്‍ത്ഥികള്‍ക്കായി ക്രൈസ്റ്റ് എഞ്ചിനീയറിംഗ് കോളേജില് ടെക്‌നിക്കല് ക്വിസ് മത്സരം\nനവകേരളത്തിന് ജനകീയാസൂത്രണം രണ്ടാംഘട്ടം , വിളംബര ജാഥ\nപോസ്റ്റ്മാനെ നായ കടിച്ചു: നഗരത്തിന്റെ പടിഞ്ഞാറന് മേഖലയില് തെരുവുനായ്ക്കളുടെ ശല്യം അതിരൂക്ഷം\nസഹകരണ ആശുപത്രിയില് നിന്ന് വെള്ളിമൂങ്ങയെ പിടികൂടി\nതൃശൂര് ജില്ലാതല ശാസ്‌ത്രോത്സവം\nഅംഗത്വ ക്യാമ്പയിന് നടത്തി\nഇരിങ്ങാലക്കുട ഗവ ആയൂര്‍വ്വേദ ആശുപത്രിയില് രോഗികള്‍ക്ക് നല്‍കിവരുന്ന മരുന്നിന്‍റെ അളവ് വര്‍ധിപ്പിക്കാന് കൗണ്‍സിലില് തീരുമാനം\nഇരിങ്ങാലക്കുട നഗരസഭയുടെ 19 കോടിയുടെ പദ്ധതിക്ക് ഡി പി സി അംഗീകാരം\nFlash no comments\tഇരിങ്ങാലക്കുട: ഇരിങ്ങാലക്കുട നഗരസഭയുടെ 2014-15 വര്‍ഷത്തെ പദ്ധതിക്ക് ജനകീയാസൂത്രണ സമിതിയുടെ അംഗീകാരം ലഭിച്ചു. ഉത്പാദന, സേവനപശ്ചാത്തല മേഖലകളില് 19.12 കോടിയിലധികം രൂപയുടെ പദ്ധതികള്‍ക്കാണ് അംഗീകാരം ലഭിച്ചത്. ഉത്പാദനമേഖലയ്ക്ക്2കോടി 52 ലക്ഷത്തിന്റെയും സേവന മേഖലയ്ക്ക്7കോടി 47 ലക്ഷത്തിന്റെയും പശ്ചാത്തല മേഖലയ്ക്ക്9കോടി 12 ലക്ഷത്തിന്റെയും വികസന പ്രവര്‍ത്തനങ്ങളാണ് പദ്ധതി ലക്ഷ്യമിടുന്നത്. ഡോ. അംബേദ്ക്കര് സാംസ്‌കാരിക നിലയം, തലയിണക്കുന്ന് വായനശാല നിര്‍മ്മാണം, ചാത്തന്‍മാസ്റ്റര് ഹാള് നവീകരണം, അറവുശാല നവീകരണം, മുനിസിപ്പല് ബസ്സ്റ്റാന്‍ഡ് യാര്‍ഡ് ടൈല് വിരിക്കല്, എം.എന് ലക്ഷം വീട് ഒറ്റവീടാക്കല് തുടങ്ങിയവയാണ് ഈ സാമ്പത്തിക വര്‍ഷത്തെ പ്രധാനപ്പെട്ട പദ്ധതികളില് ചിലതെന്ന് ചെയര്‍പേഴ്‌സന് മേരിക്കുട്ടി ജോയ് അറിയിച്ചു.\nകാറളം സര്‍വ്വീസ് സഹകരണ ബാങ്ക് നവീകരിച്ച ഹെഡ് ഓഫീസ് ഉദ്ഘാടനം ജൂണ് 22 ന്\nFlash, അറിയിപ്പുകള് no comments\tകാറളം: നവീകരിച്ച കാറളം സര്‍വ്വീസ് സഹകരണ ബാങ്കിന്റെ ഹെഡ് ഓഫീസ് കെട്ടിടം ഞായറാഴ്ച രാവിലെ 10.30ന് കേരള സഹകരണ ഖാദി വ്യവസായ വകുപ്പ് മന്ത്രി സി.എന്. ബാലകൃഷ്ണന് ഉദ്ഘാടനം ചെയ്യും. അഡ്വ. തോമസ് ഉണ്ണിയാടന് എം.എല്.എ. അദ്ധ്യക്ഷത വഹിക്കും. സി.എന്. ജയദേവന് എം.പി. മുഖ്യാതിഥിയായിരിക്കും. സഹകരണ ഹാള്, ലോക്കര് റൂം എന്നിവയുടെ ഉദ്ഘാടനവും വിദ്യാഭ്യാസ അവാര്‍ഡ് സമര്‍പ്പണവും ചടങ്ങില് നടക്കും.\nഇരിങ്ങാലക്കുടയില് യു.ഡി.എഫ്. തിരിച്ചടിക്ക് കാരണം എം.പി. ജാക്‌സന്റെ നേതൃത്വത്തില് ഹൈജാക്കെന്ന് പരാതി\nFlash, Latest, Politics no comments\tഇരിങ്ങാലക്കുട: കെ.പി.സി.സി. ജന. സെക്രട്ടറി എം.പി. ജാക്‌സന്റെ നേതൃത്വത്തില് പാര്‍ട്ടിയിലെ ഒരു വിഭാഗം ഹൈജാക്ക് ചെയ്തതുകൊണ്ടാണ് കഴിഞ്ഞ ലോകസഭാ തിരഞ്ഞെടുപ്പില് ഇരിങ്ങാലക്കുട നിയോജകമണ്ഡലത്തില് കോണ്‍ഗ്രസ്സിന്റെ തിരിച്ചടിക്ക് കാരണം എന്ന് സി.വി. പത്മരാജന് കമ്മീഷനുമുമ്പാകെ പരാതി. ഇരിങ്ങാലക്കുട ബ്ലോക്ക് കോണ്‍ഗ്രസ് കമ്മിറ്റി ജന. സെക്രട്ടറി അഡ്വ. ആന്റണി തെക്കേക്കരയാണ് ജാക്‌സനെതിരെ കമ്മീഷനു മുമ്പാകെ പരാതി നല്കിയിരിക്കുന്നത്. അഡ്വ. തോമസ് ഉണ്ണിയാടന് എം.എല്.എ. ചെയര്‍മാനും ഡി.സി.സി. ജന. സെക്രട്ടറി എം.എസ്. അനില്‍കുമാര് വര്‍ക്കിങ് ചെയര്‍മാനുമായിട്ടുള്ള തിരഞ്ഞെടുപ്പു കമ്മിറ്റിയാണ് ഇരിങ്ങാലക്കുട നിയോജകമണ്ഡലത്തില് യു.ഡി.എഫി.ന്റെ വിജയത്തിനുവേണ്ടി തിരഞ്ഞെടുത്തിരുന്നത്. എന്നാല് വയനാട് ചാര്‍ജ്ജുള്ള കെ.പി.സി.സി. ജന. സെക്രട്ടറി എം.പി. ജാക്‌സന് ചാലക്കുടി പാര്‍ലമെന്റ് മണ്ഡലത്തില് ചാര്‍ജ്ജ് ചോദിച്ചുവാങ്ങിയശേഷം മുഴുവന്‍സമയം ഇരിങ്ങാലക്കുട നിയോജകമണ്ഡലത്തില് പ്രവര്‍ത്തിക്കുകയാണ് ചെയ്തത്. ഇത് ചട്ടവിരുദ്ധമാണ്. കഴിഞ്ഞ നിയമസഭാ തിരഞ്ഞെടുപ്പില് 12,960 വോട്ടില് വിജയിച്ച നിയോജകമണ്ഡലത്തില് ഇക്കുറി യു.ഡി.എഫ്. 5001 വോട്ടിന് പിറകിലായി. മണ്ഡലം, ബൂത്ത് കമ്മിറ്റികളെ നിഷ്‌ക്രിയമാക്കി തന്റെ ഗ്രൂപ്പുകാരെ മാത്രം ഉള്‍ക്കൊള്ളിച്ചായിരുന്നു നേതാവ് പ്രവര്‍ത്തിച്ചിരുന്നത്. ഇരിങ്ങാലക്കുടയില് എ.കെ. ആന്റണിയടക്കമുള്ള നേതാക്കള് വന്നപ്പോള് ആവേശകരമായ സ്വീകരണമൊരുക്കിയ ഇദ്ദേഹം ആഭ്യന്തരമന്ത്രി അടക്കമുള്ള മറ്റ് നേതാക്കള് വന്നപ്പോള് ആളുകളെ പങ്കെടുപ്പിക്കാന് തയ്യാറായില്ലെന്നും പരാതിയില് ആരോപിക്കുന്നു. ജാക്‌സന്റെ പ്രവര്‍ത്തനം തിരഞ്ഞെടുപ്പില് കോണ്‍ഗ്രസ്സിന് കനത്ത തിരിച്ചടിയായതായും അതിനാല് അദ്ദേഹത്തിനെതിരെ അന്വേഷണം നടത്തണമെന്നുമാണ് ആവശ്യം.\nക്ഷേത്രത്തിലെ നാഗ പ്രതിഷ്ഠ ഇളക്കിമാറ്റി കായലിലേക്ക് എറിഞ്ഞതായി പരാതി\nFlash no comments\tവെള്ളാങ്കല്ലുര് :വള്ളിവട്ടം ശ്രീ ഭുവനേശ്വരി സമാജം ക്ഷേത്രത്തിലെ ഒന്നര സെന്റ് സ്ഥലത്ത് മാറ്റി പ്രതിഷ്ടിച്ചിരുന്ന നാഗ പ്രതിഷ്ഠകള് സ്വകാര്യ വ്യക്തി ഇളക്കിമാറ്റി പൂവ്വത്തുംകടവ് കനോലി കായലില് കളഞ്ഞതായി പരാതി. നൂറ്റാണ്ടുകള് പഴക്കമുള്ള കാവിലെ വിഗ്രഹങ്ങളാണ് പൊളിച്ച് നീക്കിയത്. നാഗക്കാവ് ഇരിക്കുന്ന സ്ഥലം തന്റെ സ്വന്തം സ്ഥലമാണെന്ന് അവകാശപെട്ടാണ് സ്വകാര്യ വ്യക്തി ഇത് പൊളിച്ച് മാറ്റിയത്. സര്‍പ്പക്കാവും പ്രതിഷ്ടയും തകര്‍ത്തതില് ഭക്തജനം പ്രതിക്ഷേധം രേഖപ്പെടുത്തി.\nഉന്നത വിജയം കരസ്ഥമാക്കിയ വിദ്യാര്‍ത്ഥികളെ അനുമോദിച്ചു\nFlash no comments\tവെള്ളാങ്കല്ലുര് : ഇരിങ്ങാലക്കുട ഉപജില്ലയില് സര്‍ക്കാര് സ്കൂളുകളില് പ്ലസ് ടു പരീക്ഷയി ല് ഒന്നാം സ്ഥാനം കരസ്ഥമാക്കിയ കൽപ്പറമ്പ് ബി വി എം ഹൈസ്കൂളിനെ ഇരിങ്ങാലക്കുട എം, എല് എ അഡ്വ തോമസ് ഉണ്ണിയാടന് അനുമോദിച്ചു. പ്ലസ് ടു വിനും എസ് എസ് എൽ സി ക്കും എല്ലാ വിഷയത്തിലും എ പ്ലസ് കരസ്ഥമാക്കിയ വിദ്യാര്‍ഥികളായ ഡയാന,ഐശ്വര്യ,ജിയ ,ബര്‍ക്കത്ത് ,ഹരിത എന്നീ വിദ്യാര്‍ത്ഥികളെ എം, എല് എ ട്രോഫി നല്കി ആദരിച്ചു. സ്കൂള് മാനേജര് റവ ഫാ തോമസ് കൂട്ടാല അദ്ധ്യക്ഷത വഹിച്ചു. ഹയര്‍സെക്കണ്ടറി സ്കൂള് പ്രിൻസിപ്പാള് പി കെ ആന്റു, ഹൈസ്കൂള് ഹെഡ്മിസ്ട്രെസ്സ് ടി ജെ റോസി ഉണ്ണികൃഷ്ണന് ,റോസ് തോമസ്,സ്മിത തോമസ്,ജിഫിന് എന്നിവര് സംസാരിച്ചു.\nഎം പിമാര്‍ക്ക് ഇരിങ്ങാലക്കുടയില് പൌരസ്വീകരണം നല്കി\nExclusive, Latest, Politics no comments\tതൃശ്ശൂര് എം.പിയായി തിരഞ്ഞെടുക്കപ്പെട്ട സി.എന് ജയദേവനും, ചാലക്കുടി എം.പി ഇന്നസെന്റിനും ഇരിങ്ങാലക്കുടയില് പൌരസ്വീകരണം നല്‍കി എല്.ഡി.എഫ് നിയോജക മണ്ഡലം കമ്മിറ്റിയുടെ നേതൃത്വത്തില് ഇരിങ്ങാലക്കുട ആല്‍ത്തറയ്ക്കല് നിന്ന് ഇരു എം പി മാരെയും സമ്മേളനം നടക്കുന്ന മുനിസിപ്പല് ടൌണ്‍ഹാളിലേക്ക് സ്വീകരിച്ച് ആനയിച്ചുകൊണ്ടുവരികയും ചെയ്തു.തുടര്‍ന്ന് നടന്ന സ്വീകരണ സമ്മേളനം സിപിഎം ജില്ലാ സെക്രട്ടറി എ.സി മൊയ്തീന് ഉദ്ഘാടനം ചെയ്തു . സംസ്ഥാന സെക്രട്ടറേറിയേറ്റംഗം കെ.പി രാജേന്ദ്രന്, എന്.സി.പി ജില്ലാ പ്രസിഡന്റ് അഡ്വ. രഘു കെ. മാരാത്ത്, കേരള കോണ്‍ഗ്രസ്സ് ജില്ലാ പ്രസിഡന്റ് കെ.കെ ജോര്‍ജ്ജ്, കോണ്‍ഗ്രസ്സ് എസ് ജില്ലാ പ്രസിഡന്റ് സി.ആര് വത്സന് തുടങ്ങിയവര് സംസാരിച്ചു.\nമീന് പിടിക്കാന് പോയ മദ്ധ്യവയസ്കന് വെള്ളക്കെട്ടില് മരിച്ചനിലയില്\nFlash, obituary no comments\tപടിയൂര് : മീന് പിടിക്കാന് പോയ മദ്ധ്യവയസ്കന് പാടത്തെ വെള്ളക്കെട്ടില് മരിച്ച നിലയില് കാണപ്പെട്ടു. പടിയൂര് ചെറുപറമ്പില് വാസുവിനെയാണ് അവ്ണ്ടര് ചാല് രാമന് കോളില് വ്യാഴാഴ്ച വൈകീട്ട് മരിച്ച നിലയില് കണ്ടെത്തിയത്.വീട്ടില് നിന്ന് മീന് പിടിക്കാന് പോയ വാസുവിനെ കാണാതായപ്പോള് അന്വേഷിച്ചെത്തിയ മകനാണ് മൃദദേഹം കണ്ടെത്തിയത്. ഭാര്യ: രാധ, മക്കള്; ഉണ്ണികൃഷ്ണന്, വിപിന്.\nപുസ്തകങ്ങളിലൂടെ സാമൂഹ്യ പാരിസ്ഥിതിക വിപത്തുകള് തടയാന് സാധിക്കും :തുമ്പൂര് ലോഹിതാക്ഷന്\nFlash no comments\tഇരിങ്ങാലക്കുട: പുസ്തകങ്ങളിലൂടെ സാമൂഹ്യ പാരിസ്ഥിതിക വിപത്തുകള് തടയാൻ സാധിക്കുമെന്ന് ലോക ചരിത്രം തെളിയിചിട്ടുണ്ടെന്നും ,മോചനം വായനയിലൂടെയാണ് സാദ്ധ്യമാവുക എന്നും കഥാകാരനും കഥാകൃത്തുമായ തുമ്പൂര് ലോഹിതാക്ഷന് പറഞ്ഞു. മാപ്രാണം നിവേദിത വിദ്യാനികേതന് സ്കൂളിൽ വായനാവാരം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. വരിക ള്‍ക്കിടയിലൂടെ കുട്ടികൾ അനുവര്‍ത്തിക്കേണ്ടതെന്നും അദ്ദേഹം പറഞ്ഞു. മലയാളം അദ്ധ്യാപിക മിഷ ശ്രീജിത്ത് ,നിവേദിത സാംസ്കാരിക സമിതി അദ്ധ്യക്ഷന് കെ കെ സുകുമാരന് , പി ടി എ വൈസ് പ്രസിഡണ്ട് നിജി നിബിന് ,ഹെഡ് മിസ്ട്രെസ്സ് വി ശ്രീദേവി ടീച്ചര് , എം എസ് സരിത ,നീതു തുടങ്ങിയവര് സംസാരിച്ചു. തുടര്‍ന്ന് കുട്ടികളുടെ പ്രസംഗം,ചാര്‍ട്ട് അവതരണം ,കവിതാലാപനം ,കഥാവതരണം തുടങ്ങിയ നടന്നു.\nEducation no comments\tഎടക്കുളം : എസ് എന് ജി എസ് എസ് എടക്കുളം സ്കൂളില് വായനാദിനം സമുചിതമായി ആചരിച്ചു .ജൂണ് 19 മുതല് 25 വരെ ആചരിക്കുന്ന വായനാവാരത്തിന്റെ ഉദ്ഘാടനം സംസ്ഥാന അദ്ധ്യാപക അവാര്‍ഡ് ജേതാവ് കെ മായ ടീച്ചര് നിര്‍വഹിച്ചു .സ്കൂളില് നടക്കുന്ന ചടങ്ങിന് പി കെ സുജിത്ത് അദ്ധ്യക്ഷത വഹിച്ചു. സ്കൂള് മാനേജര് വി സി ശശിധരന് വായനയുടെ പ്രാധാന്യത്തെ കുറിച്ച് സംസാരിച്ചു. കെ കെ വത്സലന് ,പി കെ കാര്‍ത്തികേയന് ,കെ എം ഹരിശ്ചന്ദ്രന് ,ഓ എസ് ബാഹുലേയന് തുടങ്ങിയവര് ചടങ്ങിൽ പങ്കെടുത്ത് സംസാരിച്ചു. സ്കൂള് ഹെഡ്മിസ്ട്രെസ്സ് ടി ഡി സുധ സ്വാഗതവും സ്റാഫ് സെക്രട്ടറി നിഷ കെ എസ് നന്ദിയും പറഞ്ഞു.\nനടവരമ്പ്: നടവരമ്പ് മുകുന്ദപുരം പബ്ലിക് സ്കൂളില് വായനാദിനം വിവിധ പരിപാടികളോടെ ആചരിച്ചു.പ്രിന്‍സിപ്പാള് ടി എം വെങ്കിടേശ്വരന് ,വി എം ശ്രീജിത,സ്മിത,ബിന്ദു ,ജോര്‍ജ്ജ് ,എന്നിവര് നേതൃത്വം നല്കി.\nഎച്ച് ഡി പി സമാജം സ്കൂള് നന്മ വിദ്യാര്‍ത്ഥികളും നാട്ടുകാരും റോഡ് നന്നാക്കുവാന് രംഗത്ത്\nEducation no comments\tഎടത്തിരിഞ്ഞി: പോട്ട- മൂന്നുപീടിക റോഡ് വാട്ടര് അതോറിറ്റി പൈപ്പിടാന് കുഴിച്ചതുമൂലം പലയിടത്തും പൊളിഞ്ഞ് കിടക്കുന്നതുമുലം വിദ്യാര്‍ത്ഥികളും യാത്രക്കാരും സ്ഥിരമായി റോഡില് വീഴുകയും പരിക്കേല്‍ക്കുകയും ചെയ്യുന്ന അവസ്ഥ മാറ്റിയെടുക്കാന് എടത്തിരിഞ്ഞി എച്ച് ഡി പി സമാജം സ്കൂളിലെ നന്മ വിദ്യാര്‍ത്ഥികളും നാട്ടുകാരും ചേര്‍ന്ന് എടത്തിരിഞ്ഞി പോസ്റ്റ് ഓഫീസ് ജംഗ്ഷനിലെ റോഡ് നന്നാക്കുവാൻ മുന്നിട്ടിറങ്ങി. മാനേജര് ഭാരതാൻ കണ്ടെങ്കാട്ടില് ,എച്ച് എം. എ എം ഗിരിജാദേവി,പി ടി എ പ്രസിഡണ്ട് കെ എസ് രാധാകൃഷ്ണന് ,അദ്ധ്യാപകരായ പി കെ നന്ദകുമാര് , എം ഡി സുരേഷ് എന്നിവരും നാട്ടുകാരും നേതൃത്വം നല്കി.\nതുമ്പൂര് ബാങ്ക് ഭരണസമിതിക്കെതിരെ”കുബേര കേസ് ” എടുക്കണമെന്ന് ഇടതുപക്ഷം\nFlash, Press no comments\tഇരിങ്ങാലക്കുട: ജനങ്ങളെ ചൂഷണം ചെയ്യുന്ന സ്ഥാപനങ്ങളെ നിയന്ത്രിക്കുന്നതിന് സംസ്ഥാന സര്‍ക്കാര് നടപ്പിലാക്കുന്ന ഓപ്പറേഷന് കുബേര നടപടികള് തുമ്പൂര് സര്‍വ്വീസ് സഹകരണ ബാങ്കിനെതിരെ സ്വീകരിക്കണമെന്ന് സഹകരണ സംരക്ഷണ മുന്നണി സ്ഥാനാര്‍ഥികള് സര്‍ക്കാരിനോട് ആവശ്യപ്പെട്ടു. കര്‍ഷകര്‍ക്ക് കാര്‍ഷിക ബാങ്ക് വഴി ലഭിക്കുന്ന വായ്പ ഒരു സെന്റ് ഭൂമിയ്ക്ക് 1500 എന്ന സ്കെയില് ഓഫ് പേയില്, നികുതി അടച്ച രസീത് മാത്രം ഈടാക്കി ഒരു ലക്ഷം രൂപ വരെ നല്കാവുന്നതാണ് .ഭൂമി ഈട് വച്ചാല്3ലക്ഷം രൂപ വരെ ലഭിക്കും ഇതിന് കര്‍ഷകര് പലിശ കൊടുക്കേണ്ടതില്ല.എന്നാല് തുമ്പൂര് ബാങ്കില് 25000 രൂപ മാത്രമേ നല്കി വരുന്നുള്ളൂ. അതിനാല് കാര്‍ഷിക വായ്പയ്ക്ക് പകരം മിഡ്ടേം വായ്പ എടുക്കുകയാണ് .പലിശരഹിത വായ്പയ്ക്ക് പകരം കര്‍ഷകര് ഒരു ലക്ഷം രൂപയ്ക്ക് 16000 രൂപ പലിശ കൊടുക്കേണ്ട അവസ്ഥയിലാണിപ്പോള് .ജനങ്ങളെ ചൂഷണം ചെയ്യുകയും നിയമവിരുദ്ധമായ പ്രവര്‍ത്തനത്തിന്റെ പേരില് ക്രിമിനല് കേസ്നേരിടുകയും ചെയ്യുന്ന നിലവിലുള്ള ഭരണ സമിതിയെ തിരഞ്ഞെടുപ്പിൽ പരാജയപ്പെടുത്തണമെന്നും സഹകരണ സംരക്ഷണ മുന്നണിയുടെ സ്ഥാനാര്‍ഥികളെ വിജയിപ്പിക്കണമെന്നും വാര്‍ത്താ സമ്മേളനത്തിൽ ആവശ്യപ്പെട്ടു.\nഅമ്മന്നൂരിന് വീണ്ടും അവഗണന :നഗരസഭയുടെ അമ്മന്നൂര് സ്ക്വയര് കാനയില്\nExclusive no comments\tഇരിങ്ങാലക്കുട: യുനസ്കോ ആദരിച്ച വിശ്വവിഖ്യാതനായ കൂടിയാട്ടം കലാകാരന് അമ്മന്നൂര് മാധവ ചാക്യാര്‍ക്ക് ജന്മനാട്ടില് നഗരസഭയുടെ വക വീണ്ടും അനാദരവ്. പുതിയതായി നിര്‍മ്മിച്ച ബൈപ്പാസ്ജംഗ്ഷനില് കഴിഞ്ഞ നഗരസഭാ ഭരണ സമിതി സ്ഥാപിച്ച അമ്മന്നൂര് സ്ക്വയര് ആരാലും ശ്രദ്ധിക്കപ്പെടാതെ ദിവസങ്ങളായി കാനയില് കിടക്കുന്നു. മന്ത്രിയെത്തി ഉദ്ഘാടനം നിര്‍വഹിച്ച ശിലാസ്ഥാപക ഫലകമാണ് റോഡരികില് കാനയില് അനാഥമായി കിടക്കുന്നത്. നഗരസഭാ ടൌണ് ഹാളിന് ഗുരു അമ്മന്നൂര് മാധവചാക്യാരുടെ പേര് നല്കാന് പല സംഘടനകളും ആവശ്യപ്പെട്ടെങ്കിലും നഗരസഭാ അത് ചെയ്തിരുന്നില്ല. അതിനു പകരമായിട്ടാണ് നഗരസഭാ അമ്മന്നൂർ സ്ക്വയര് നിര്‍മ്മിക്കാമെന്നേറ്റത്. അമ്മന്നൂരിന്റെ ജന്മദിനമാഘോഷിക്കുന്ന ഈ വേളയില് അദ്ദേഹത്തോട് നഗരസഭ കാണിക്കുന്ന ഈ അവഗണനയ്ക്കെതിരെ ശക്തമായ പ്രതിക്ഷേധം രൂപപ്പെടുന്നുണ്ട്. ഗുരുകുലത്തിന് നല്കാമെന്നേറ്റ സാമ്പത്തിക സഹായം പോലും വാഗ്ദാനങ്ങളില് മാത്രം ഒതുങ്ങിയിരിക്കുകയാണ്.\nകേരള സ്റ്റേറ്റ് വസ്തു വ്യാപാര തൊഴിലാളി യൂണിയന് പ്രഥമ സംസ്ഥാന സമ്മേളനം ജൂണ് 22 ന്\nFlash no comments\tഇരിങ്ങാലക്കുട: കേരള സ്റ്റേറ്റ് വസ്തു വ്യാപാര തൊഴിലാളി യൂണിയന്റെ പ്രഥമ സംസ്ഥാന സമ്മേളനം ജൂണ് 22 ഞായറാഴ്ച രാവിലെ 11 മണി മുതല് നടക്കുമെന്ന് എ ഐ ടി യു സി ഭാരവാഹികള് പത്ര സമ്മേളനത്തില് അറിയിച്ചു. സമ്മേളനം സംസ്ഥാന സെക്രട്ടറി എ എന് രാജന് ഉദ്ഘാടനം ചെയ്യും. സംസ്ഥാന പ്രസിഡണ്ട് എ ടി വര്‍ഗ്ഗീസ് ചടങ്ങിന് അദ്ധ്യക്ഷത വഹിക്കും. സി പി ഐ തൃശൂര് ജില്ല ആക്ടിങ്ങ് സെക്രട്ടറി കെ കെ വത്സരാജ് സമ്മേളനത്തെ അഭിവാദ്യം ചെയ്തു സംസാരിക്കും. വസ്തു വ്യാപാര മേഖലയെ തൊഴില് മേഖലയായി സര്‍ക്കാര് അംഗീകരിക്കുക,മാന്യമായ സേവന-വേതന വ്യവസ്ഥ നടപ്പാക്കുക, കമ്മിഷന് ശതമാനം വ്യക്തമാക്കുക തനതായ ക്ഷേമ പദ്ധതിയും പെന്‍ഷനും നടപ്പിലാക്കുക തുടങ്ങിയ ആവശ്യങ്ങള് സംഘടന മുന്നോട്ടു വച്ചു. പത്ര സമ്മേളനത്തില് ഭാരവാഹികളായ സംസ്ഥാന പ്രസിഡണ്ട് എ ടി വര്‍ഗ്ഗീസ്,ജില്ല കമ്മിറ്റി അംഗം കെ എ സന്തോഷ് കുമാര് എന്നിവര് പങ്കെടുത്തു.\nഎസ് എന് ഡി പി യോഗം അസിസ്റ്റന്‍റ് സെക്രട്ടറി ഷാജിന് നടുമുറി അന്തരിച്ചു\nobituary no comments\tഇരിങ്ങാലക്കുട: എസ് എന് ഡി പി യോഗം അസ്സിസ്റ്റെന്റ് സെക്രട്ടറി ഷാജിന് നടുമുറി (52)അന്തരിച്ചു. കാന്‍സര് രോഗബാധിതനായിരുന്നു. മുകുന്ദപുരം യൂണിയന് എസ് എന് ഡി പി യോഗം ഭാരവാഹിയായിരുന്നു .പുത്തന്‍ചിറ കൊമ്പത്ത് കടവിലാണ് സ്വദേശം. എസ് എൻ ഡി പി മുകുന്ദപുരം യൂണിയൻ ബോര്‍ഡ് മെമ്പറും വര്‍ഷങ്ങളോളം എസ് എൻ ഡി പി യോഗം കൌണ്‍സിലറുമായിരുന്നു . എറണാകുളം ലേക്ക്ഷോര് ആശുപത്രിയില് വ്യാഴാഴ്ച രാവിലെ 11 മണിക്കായിരുന്നു അന്ത്യം. ഭാര്യ:രേഖ . സംസ്കാരം വെള്ളിയാഴ്ച രാവിലെ9മണിക്ക്\nപുത്തന്‍ചിറയില് നടക്കും.സംസ്കാരത്തിന് ശേഷം ഇരിങ്ങാലക്കുട എസ് എന് ക്ലബ് ഹാളില് അനുശോചനയോഗം ചേരും .\nജൂണ് 19 വായനദിനം : വായനയുടെ അക്ഷയഖനിയായി മഹാത്മാഗാന്ധി റീഡിംങ്ങ് റൂം 125-ാം വര്‍ഷവും\nExclusive no comments\tഇരിങ്ങാലക്കുട:കേരളത്തിലെ സാമൂഹിക സാംസ്കാരിക മേഖലയില് അനുസ്യുതമായ വികാസം വിളിച്ചറിയിക്കുന്ന പല സവിശേഷതകളും ഉള്ള ഇരിങ്ങാലക്കുടയില് നമ്മുടെ വിവേകമതികളായ പൂര്‍വ്വികര് 124 വര്‍ഷങ്ങള്‍ക്ക് മുന്‍പ് അനൗപചാരിക വിദ്യാഭ്യാസത്തിന് തുടക്കം കുറിച്ചുകൊണ്ട് തുടങ്ങിയ ഒരു മഹത് സ്ഥാപനമാണ് മഹാത്മാഗാന്ധി റീഡിംങ്ങ് റൂം ആന്റ് ലൈബ്രറി. 35 അംഗങ്ങളോടുകൂടി തുടക്കം കുറിച്ച വായനശാലയുടെ പ്രഥമ പ്രസിഡണ്ട് കിട്ടുണ്ണി മേനോനും സെക്രട്ടറി സി എസ് വെങ്കിടെശ്വര അയ്യരുമാണ്. 125-ാം വാര്‍ഷികം ആഘോഷിക്കുന്ന ഈ ഗ്രന്ഥശാലയുടെ കഴിഞ്ഞ 117 വര്‍ഷത്തേയും മിനിറ്റ്സ് സൂക്ഷിച്ചിട്ടുള്ളതില് നിന്നും തന്നെ ഗ്രന്ഥശാലയുടെ പ്രവര്‍ത്തന നിപുണത വ്യക്തമാകുന്നതാണ്.വിക്ടോറിയ രാജ്ഞിയുടെ ജൂബിലിയാഘോഷങ്ങളില് ബാക്കിവന്ന തുകകൊണ്ട് പണികഴിപ്പിച്ച വിക്ടോറിയ റീഡിംഗ് റൂം ആന്‍ഡ് ലൈബ്രറി സ്വാതന്ത്ര്യലബ്ധിക്കുശേഷം മഹാത്മാഗാന്ധി റീഡിംഗ് റൂം ആന്‍ഡ് ലൈബ്രറി എന്ന പേരു സ്വീകരിച്ച് ദേശീയപ്രസ്ഥാനത്തിന്റെ മുഖ്യധാരയില് ഇഴുകിച്ചേര്‍ന്നു. കൊല്ലവര്‍ഷം 1062 (1887) ല് ഇരിങ്ങാലക്കുടയിലെ പൗരപ്രമുഖര് ഒത്തുചേര്‍ന്ന് വിക്ടോറിയ രാജ്ഞിയുടെ ഭരണത്തിന്റെ ജൂബിലിയാഘോഷത്തിന് വലിയൊരു സംഖ്യ സ്വരൂപിക്കുകയുണ്ടായി. ആഘോഷ പരിപാടികള്‍ക്ക് വാരിക്കോരി പണം ചെലവഴിച്ചിട്ടും അന്നത്തെ നിലയ്ക്ക് നല്ലൊരു സംഖ്യ ബാക്കി വന്നു. 552 രൂപ 35 പൈസ, അരയണ തുകയാണ് ബാക്കിവന്നത്. ഈ തുക നാട്ടില് ഗ്രന്ഥശാല സ്ഥാപിക്കുന്നതിന് മാറ്റിവെയ്ക്കുകയായിരുന്നു. 1893 ആഗസ്റ്റ് നാലിന് ഇരിങ്ങാലക്കുട ലോക്കല് ഡിസ്ട്രിക്ട് സ്‌കൂളില് അന്നത്തെ മുകുന്ദപുരം മജിസ്‌ട്രേറ്റ് ആയിരുന്ന എ. കിട്ടുണ്ണിമേനോന്റെ അധ്യക്ഷതയില് ചേര്‍ന്ന യോഗത്തില് ഇരിങ്ങാലക്കുട റീഡിംഗ് റൂം ആന്‍ഡ് ലൈബ്രറി എന്ന പേരില് ഗ്രന്ഥശാല സ്ഥാപിക്കുവാന് തീരുമാനിച്ചത്. തൃശൂര് ജില്ലയില് രണ്ടാം സ്ഥാനവും സംസ്ഥാനതലത്തില് ഏഴാം സ്ഥാനവും ഈ ഗ്രന്ഥശാല അലങ്കരിക്കുന്നുണ്ട്.മുകുന്ദപുരം താലൂക്ക് ലൈബ്രറിയായുംഅംഗീകരിച്ചിട്ടുള്ള ഈ ഗ്രന്ഥശാലയുടെ പ്രവര്‍ത്തനം ഇതര സാസ്കാരിക കലാകായിക മേഖലയിലും സജീവമാണ്. രാവിലെ9മണി മുതല് വൈകീട്ട്7മണി വരെ തുറന്നിരിക്കുന്ന റീഡിംങ്ങ് റൂമില് എല്ലാ വിധ ദിനപത്രങ്ങളും മാസികകളും പൊതുജനത്തിന് ഉപയോഗപ്പെടുത്താനുള്ള അവസരം ഒരുക്കിയിട്ടുണ്ട്.\n→\tYour browser does not support iframes.\nMARKETING FEATURES\tUpasana4u isacredible and professional Website development Company providing Web Site Design Service for 16 consecutive years. As one of the Best Web Site Design company in Thrissur, Irinjalakuda\nMenu TitleHomeExclusiveSanchariwatch LIVEContactവിപണി


മമ്മൂട്ടിയുമായി നല്ല ബന്ധമാണുള്ളത്, വിമർശിക്കേണ്ട കാര്യവുമില്ല: കൃഷ്ണകുമാർ | Krishnakumar on his statement about Mammootty – News18 Malayalam\nമമ്മൂട്ടിയുമായി നല്ല ബന്ധമാണുള്ളത്, വിമർശിക്കേണ്ട കാര്യവുമില്ല: കൃഷ്ണകുമാർ\nഅച്ഛൻ പറഞ്ഞത് വളച്ചൊടിച്ചു എന്ന് അഹാന. കൃഷ്ണകുമാറിന് മമ്മൂട്ടിയുമായുള്ളത് തലമുറകളുടെ ബന്ധം\nLast Updated : January 12, 2021, 17:31 IST\nരാഷ്ട്രീയ നിലപാടുകളുടെ പേരിൽ എന്തുകൊണ്ടാണ് താനും സുരേഷ് ഗോപിയും മാത്രം വിമർശിക്കപ്പെടുന്നു, മമ്മൂട്ടി എന്തുകൊണ്ട് വിമർശിക്കപ്പെടുന്നില്ല എന്നുമുള്ള നടൻ കൃഷ്ണകുമാറിന്റെ പ്രതികരണം ശ്രദ്ധ നേടിയിരുന്നു. ഒരു മാധ്യമത്തോട് സംസാരിക്കവേയാണ് കൃഷ്ണകുമാർ ഈ ചോദ്യം ഉയർത്തിയത്. ഈ പരാമർശത്തിന്റെ പേരിൽ ട്രോളുകളും ഇറങ്ങി.\nഎന്നാൽ അച്ഛൻ പറഞ്ഞ വാക്കുകൾ വളച്ചൊടിക്കപ്പെട്ടു എന്ന് പറഞ്ഞ് മകൾ അഹാന കൃഷ്ണ ഇൻസ്റ്റഗ്രാം സ്റ്റോറിയിൽ പോസ്റ്റുമായെത്തി. കൃഷ്ണകുമാർ ഇതേക്കുറിച്ച് പ്രതികരിച്ച അഭിമുഖ ശകലം പോസ്റ്റ് ചെയ്താണ് അഹാന പ്രതികരിച്ചത്. തലവാചകം വളച്ചൊടിച്ച് അവതരിപ്പിക്കുന്നത് വളരെ മോശം കാര്യമാണെന്നും അഹാന പോസ്റ്റിനൊപ്പമുള്ള കുറിപ്പിൽ പറയുന്നു.\nവിഷയവുമായി ബന്ധപ്പെട്ട് കൃഷ്ണകുമാറിന് പറയാനുള്ളത് ഇതാണ്. "താനൊരിക്കലും മമ്മൂട്ടിയെ വിമർശിക്കാൻ ആയിട്ടില്ല. ആകുകയുമില്ല. വിമര്‍ശിക്കേണ്ട കാര്യവുമില്ല. എന്‍റെ മകള് ഇപ്പോള് അഭിനയിക്കുന്നത് മമ്മൂട്ടിയുടെ മകന് ദുല്‍ഖര് നിര്‍മ്മിക്കുന്ന സിനിമയിലാണ്. മമ്മൂട്ടിയുമായി നല്ല ബന്ധമാണുള്ളത്. ഇത്തരത്തിലുള്ള വാര്‍ത്തകള് മമ്മൂട്ടിയും കാണുമായിരിക്കും. സിനിമയില് ഇത്രയും വര്‍ഷം താരരാജാവായിരുന്ന അദ്ദേഹത്തിന് നന്നായി അറിയാം, ഇത്തരം വാര്‍ത്തകള് എങ്ങനെ എടുക്കണമെന്ന്," കൃഷ്ണകുമാർ സമയം മലയാളത്തിന് നൽകിയ അഭിമുഖത്തിൽ വ്യക്തമാക്കി.\nദുൽഖർ നിർമ്മിക്കുന്ന ചിത്രം 'അടി'യിൽ അഹാനയാണ് നായിക.\nമാത്രവുമല്ല, തന്റെയും സിന്ധുവിന്റെയും വിവാഹത്തിന് നിർണ്ണായക റോൾ മമ്മൂട്ടിക്കുണ്ട്. മൂന്നാമത്തെ മകൾ ഇഷാനി വേഷമിടുന്ന ആദ്യ ചിത്രം മമ്മൂട്ടിയുടെ 'വൺ' ആണ്. 'ചരിത്രം' എന്ന സിനിമയിൽ തന്റെ അച്ഛനും മമ്മൂട്ടിക്കൊപ്പം അഭിനയിച്ചു എന്ന് കൃഷ്ണകുമാർ പറഞ്ഞു.\nബി.ജെ.പി. സ്ഥാനാർത്ഥിയായി മത്സരിക്കുമെന്ന് താൻ പറഞ്ഞിട്ടില്ലെന്നും കൃഷ്ണകുമാർ കൂട്ടിച്ചേർത്തു.\nFirst published: January 12, 2021, 17:31 IST\nAhaana KrishnaIshaani KrishnaKrishnakumarmammootty


പ്രചാരണയോഗങ്ങൾ നടത്തി | Thodupuzha\nതൊടുപുഴ: ജൂലായ് 18-ന് എൻ.ജി.ഒ. യൂണിയന്റെ നേതൃത്വത്തിൽ നടക്കുന്ന ജില്ലാമാർച്ചിന്റെ മുന്നോടിയായി തൊടുപുഴ ഈസ്റ്റ്, വെസ്റ്റ് മേഖലകളിലെ വിവിധ കേന്ദ്രങ്ങളിൽ കോർണർ യോഗങ്ങൾ നടത്തി. തൊടുപുഴ ഈസ്റ്റ് ഏരിയയിൽ രാവിലെ പത്തിന്. വണ്ണപ്പുറം പഞ്ചായത്ത് ഓഫീസ് പരിസരത്ത് ആരംഭിച്ച യോഗം ഉടുമ്പന്നൂർ പഞ്ചായത്ത്, കരിമണ്ണൂർ പഞ്ചായത്ത്, ആലക്കോട് പഞ്ചായത്ത്, മങ്ങാട്ട്കവല ജില്ലാ വെറ്ററിനറി ഓഫീസ്, കുമാരമംഗലം പഞ്ചായത്ത് ഓഫീസ്, തൊടുപുഴ ഡി.ഡി.പി. ഓഫീസ്, വില്ലേജ് ഓഫീസ് എന്നീ കേന്ദ്രങ്ങളിൽ പര്യടനം നടത്തി വൈകീട്ട് അഞ്ചിന് തൊടുപുഴ വിദ്യാഭ്യാസ സമുച്ചയത്തിൽ സമാപിച്ചു.\nവെസ്റ്റ് ഏരിയയിൽ രാവിലെ പത്തിന് മൂലമറ്റത്ത് ആരംഭിച്ച കോർണർ യോഗം കുടയത്തൂർ, മുട്ടം, തൊടുപുഴ സിവിൽ സ്റ്റേഷൻ, കരിങ്കുന്നം, വഴിത്തല, മണക്കാട്, ഹോമിയോ ഡി.എം.ഒ. കോംപ്ലക്സ് എന്നിവടങ്ങളിൽ പര്യടനം നടത്തി തൊടുപുഴ പി. ഡബ്ല്യു.ഡി. കോംപ്ലക്സിൽ സമാപിച്ചു.\nകോർണർ യോഗം എൻ.ജി.ഒ. യൂണിയൻ സംസ്ഥാന സെക്രട്ടേറിയറ്റംഗം ബി. അനിൽകുമാർ ഉദ്ഘാടനം ചെയ്തു. യൂണിയൻ ജില്ലാ പ്രസിഡൻറ് കെ.കെ പ്രസുഭകുമാർ, ജില്ലാ വൈസ് പ്രസിഡൻറ് നീന ഭാസ്കരൻ, ജില്ലാ ജോയിന്റ് സെക്രട്ടറി ടി.ജി രാജീവ്, ജില്ലാ സെക്രട്ടേറിയറ്റംഗം ജോബി ജേക്കബ്, ജില്ലാ കമ്മിറ്റിയംഗങ്ങൾ സജിമോൻ ടി. മാത്യു, പി. പുഷ്പരാജ്, പി.എസ്. പ്രേമ, പി. കെ. അബിൻ, പ്രകാശ് ബി. നായർ, എന്നിവർ വിവിധ കേന്ദ്രങ്ങളിൽ സംസാരിച്ചു.


കര്‍ഷക കൂട്ടക്കൊലയെക്കുറിച്ച് നിര്‍മല സീതാരാമനോട് ചോദ്യവുമായി അമേരിക്കയിലെ വിദ്യാര്‍ത്ഥികള്; ഗത്യന്തരമില്ലാതെ അപലപിച്ച് മന്ത്രി | DoolNews\nഹാര്‍വാര്‍ഡ്: ലഖിംപൂര് ഖേരിയിലെ കര്‍ഷക കൂട്ടക്കൊലയെ അപലപിച്ച് കേന്ദ്ര ധനമന്ത്രി നിര്‍മല സീതാരാമന്. അമേരിക്കയിലെ ഹാര്‍വാര്‍ഡ് കെന്നഡി സ്‌കൂള് വിദ്യാര്‍ത്ഥികളുമായുള്ള സംഭാഷണത്തിനിടെയായിരുന്നു നിര്‍മലയുടെ പ്രതികരണം.\nകര്‍ഷക കൂട്ടക്കൊലയില് പ്രധാനമന്ത്രിയും മറ്റു മുതിര്‍ന്ന മന്ത്രിമാരും മൗനം തുടരുന്നത് എന്തെന്നായിരുന്നു വിദ്യാര്‍ത്ഥികളുടെ ചോദ്യം.\n‘ഇക്കാര്യം മാത്രം നിങ്ങള് തിരഞ്ഞു പിടിച്ചു ചോദിച്ചല്ലോ. ലഖിംപുരിലെ സംഭവം അപലപനീയമാണെന്ന കാര്യത്തില് സംശയമില്ല. അതേസമയം ഇത്തരത്തിലുള്ള സംഭവങ്ങള് രാജ്യത്തിന്റെ മറ്റു പല ഇടങ്ങളിലും നടക്കുന്നുണ്ട്,’ നിര്‍മല പറഞ്ഞു.\nബി.ജെ.പി ഭരിക്കുന്ന സംസ്ഥാനങ്ങളില് മാത്രമല്ല, മറ്റു സംസ്ഥാനങ്ങളിലും ഇത്തരത്തിലുള്ള സംഭവങ്ങള് നടക്കാറുണ്ട്. ഇക്കാര്യങ്ങളിലും ശ്രദ്ധ പതിപ്പിക്കണമെന്നും മന്ത്രി പറഞ്ഞു.\nനാല് കര്‍ഷകരുള്‍പ്പെടെ എട്ടുപേരാണ് അപകടത്തില് കൊല്ലപ്പെട്ടത്. സംഭവത്തില് കേന്ദ്രമന്ത്രിയുടെ മകനെതിരെ കൂടുതല് തെളിവുകള് പുറത്തുവന്നിരുന്നു.\nകാണാതായ മക്കളെ കണ്ടെത്താന് പൊലീസ് കൈക്കൂലി ചോദിച്ചെന്ന ആരോപണം; സ്വമേധയാ ഇടപെട്ട് ഹൈക്കോടതി\nആശിഷ് മിശ്ര കര്‍ഷകര്‍ക്ക് നേരെ വെടിയുതിര്‍ത്തതായും എഫ്.ഐ.ആറില് പറയുന്നുണ്ട്. കര്‍ഷകര്‍ക്കെതിരെ നടന്ന ആക്രമണം മുന്‍കൂട്ടി തയ്യാറാക്കിയ പദ്ധതി പ്രകാരമുള്ളതാണെന്നും എഫ്.ഐ.ആറില് പറയുന്നുണ്ട്.\nContent Highlight: Nirmala Sitaraman condemned Lakhimpur Kheri


'ഇനി എഴുന്നേറ്റ് നടന്നാല് കാല് തല്ലിയൊടിക്കും, എന്നിട്ട് ഒരു ഊന്നുവടി തന്നുവിടും': വീല്‍ചെയര് വിതരണചടങ്ങിനിടെ എഴുന്നേറ്റ് നടന്നയാളെ ഭീഷണിപ്പെടുത്തി കേന്ദ്രമന്ത്രി: വീഡിയോ പുറത്ത് • ഇ വാർത്ത | evartha\nevartha Desk September 19, 2018, 11:06 am September 19, 2018\nഭിന്നശേഷിക്കാര്‍ക്കുള്ള വീല്‍ചെയര് വിതരണചടങ്ങിനിടെ എഴുന്നേറ്റ് നടന്ന ആളോട്, കാല് തല്ലിയൊടിക്കുമെന്ന് കേന്ദ്രമന്ത്രിയുടെ ഭീഷണി. കാല് തല്ലിയൊടിക്കുമെന്ന് മാത്രമല്ല, എന്നിട്ട് ഒരു ഊന്നുവടി തന്നുവിടുമെന്നും മന്ത്രി കൂട്ടിച്ചേര്‍ത്തു. കേന്ദ്രമന്ത്രിയും ഗായകനുമായ ബാബുല് സുപ്രിയോ ആണ് വിവാദ പരാമര്‍ശത്തിന്റെ പേരില് പുലിവാല് പിടിച്ചിരിക്കുന്നത്.\nപശ്ചിമബംഗാളിലെ അസനോളില് ചൊവ്വാഴ്ചയാണ് വിവാദത്തിനിടയാക്കിയ സംഭവം നടന്നത്. ‘സാമാജിക് അധികാരിത ശിബിര്’ എന്ന പരിപാടിയില് ക്ഷണിതാവായി എത്തിയതായിരുന്നു മന്ത്രി ബാബുല് സുപ്രിയോ. ഭിന്നശേഷിക്കാര്‍ക്കായി വീല്‍ചെയറുകളും മറ്റു ഉപകരണങ്ങളും വിതരണം ചെയ്യുന്നതായിരുന്നു പരിപാടി.\nപരിപാടിയില് പ്രസംഗിക്കുന്നതിനിടയിലാണ് മന്ത്രി പെട്ടെന്ന് പ്രകോപിതനാകുകയും സദസ്സിലുണ്ടായിരുന്ന ഒരാള്‍ക്കു നേരെ രോഷം പ്രകടിപ്പിക്കുകയും ചെയ്തത്. മന്ത്രിയുടെ പ്രസംഗം നടക്കുന്നതിനിടെ സദസ്സിലുണ്ടായിരുന്ന ഒരാള് എഴുന്നേറ്റു നടന്നതാണ് മന്ത്രിയെ ചൊടിപ്പിച്ചത്. ഇതു കണ്ട് മന്ത്രി അയാളോട് മൈക്കിലൂടെ ദേഷ്യപ്പെടുകയായിരുന്നു.\n‘നിങ്ങള്‍ക്കെന്താണ് പറ്റിയത്? എന്തെങ്കിലും പ്രശ്‌നമുണ്ടോ? ഇനി നിങ്ങള് അവിടെനിന്ന് അനങ്ങിയാല് കാല് ഞാന് തല്ലിയൊടിക്കും. എന്നിട്ട് ഒരു ഊന്നിവടിയും തരും’ മന്ത്രി പറഞ്ഞു. ഇനി അയാള് അവിടെനിന്ന് അനങ്ങിയാല് കാലു തല്ലിയൊടിക്കാനും എന്നിട്ടൊരു ഊന്നുവടി നല്‍കാനും തന്റെ സുരക്ഷാ ജീവനക്കാരോട് മന്ത്രി നിര്‍ദേശിക്കുകയും ചെയ്തു.\nഅസനോളില്‍നിന്നുള്ള ബിജെപി എംപിയായ സുപ്രിയോ പിന്നണി ഗായകനുമാണ്. നിലവില് കേന്ദ്ര സഹമന്ത്രിയാണ് ബാബുല് സുപ്രിയോ. നരേന്ദ്ര മോദി മന്ത്രിസഭയിലെ ഏറ്റവും പ്രായംകുറഞ്ഞ മന്ത്രിയുമാണ് അദ്ദേഹം. ഇതാദ്യമായല്ല ബാബുല് സുപ്രിയോ വിവാദ പ്രസ്താവന നടത്തുന്നത്. മാര്‍ച്ചില് അസന്‍സോളില് സാമുദായിക സംഘര്‍ഷമുണ്ടായ സ്ഥലങ്ങള് സന്ദര്‍ശിച്ച മന്ത്രി ജനക്കൂട്ടത്തോട്,? ‘ബഹളമുണ്ടാക്കിയാല് ജീവനോടെ തൊലിയുരിക്കു’മെന്ന് ആക്രോശിച്ചത് വിവാദമായിരുന്നു.


27 May, 2020 08:51:28 PM\nനാളെ രാവിലെ ഒമ്പതുമണിക്ക് മദ്യവിൽപന തുടങ്ങുമെന്നാണ് മന്ത്രി പ്രഖ്യാപിച്ചിട്ടുള്ളത്. അതുകൊണ്ടു തന്നെ രാവിലെ ആറുമണിക്കുള്ളിൽ ആപ് തയാറായാൽ മതിയാകുമെന്നാണ് സർക്കാർ നിലപാട്. നാളെ രാവിലെ9മുതല് വൈകിട്ട്5വരെ മദ്യവില്‍പന. ബുക്കിങ് രാവിലെ6മുതല് രാത്രി 10 വരെയാണ്. 877 ഇടങ്ങളിലാണ് മദ്യവില്‍പന.\n301 ബെവ്‌കോ ഔട്‌ലറ്റുകളിലും 576 ബാര് ഹോട്ടലുകളിലും മദ്യം വില്‍ക്കും. 291 ബിയര്, വൈന് പാര്‍ലറുകളില് ബിയറും വൈനും മാത്രം വില്‍പന നടത്തും. ഒരോ സ്ഥലത്തും ഒരുസമയം അഞ്ച് ഉപഭോക്താക്കളെ മാത്രം അനുവദിക്കും. ഒരു ഫോണ് നമ്പറില് നാലുദിവസത്തില് ഒരുതവണ മാത്രമേ മദ്യം ലഭിക്കൂവെന്ന് എക്‌സൈസ് മന്ത്രി വ്യക്തമാക്കി.


പാചകവാതക ഓപ്പൺഫോറം ഡിസംബർ 27 ന് – IRINJALAKUDALIVE.com\nഅറിയിപ്പ് : ഗ്യാസ് കണക്ഷൻ, വിതരണം, ബുക്കിങ്, ലീക്കേജ് തുടങ്ങിയവയിൽ ഏജൻസിയുമായി ബന്ധപ്പെട്ട് പൊതുജനങ്ങൾക്കുളള പരാതി ചർച്ചചെയ്യുന്ന പാചകവാതക ഓപ്പൺഫോറം ഡിസംബർ 27 വൈകീട്ട് നാലിന് കളക്ടറേറ്റ് കോൺഫറൻസ് ഹാളിൽ ചേരും. പരാതികൾ രണ്ട് പകർപ്പ് സഹിതം ഡിസംബർ 21 വൈകീട്ട് അഞ്ചിനകം ബന്ധപ്പെട്ട താലൂക്ക് സപ്ലൈ ഓഫീസുകളിൽ നൽകണമെന്ന് ജില്ലാ സപ്ലൈ ഓഫീസർ അറിയിച്ചു. ജില്ലയിലെ ഉപഭോക്തൃ സംഘടന പ്രതിനിധികൾ, സിവിൽ സപ്ലൈസ് ഉദ്യോഗസ്ഥർ, പാചകവാതക ഏജൻസികളുടെ പ്രതിനിധികൾ, എൽപിജി സെയിൽസ് ഓഫീസർമാർ എന്നിവർ ഓപ്പൺഫോറത്തിൽപങ്കെടുക്കും. കൂടുതൽ വിവരങ്ങൾക്ക് ഫോൺ: 04872360046


ഡല്‍ഹിയിലെ മലിനീകരണം:എ.ക്യൂ.ഐ മെച്ചപ്പെട്ട നിലവാരത്തിലേക്ക്,സ്ഥിതിഗതികള് വിലയിരുത്താന് ഉന്നതതലയോഗം | How polluted is Delhi air?| Why is pollution so high in Delhi today?| Why is the air so bad in Delhi?\nNov 24, 2021, 11:16 AM IST\nകെട്ടിടനിര്‍മാണങ്ങള്‍ക്ക് ഏര്‍പ്പെടുത്തിയ വിലക്ക് നീക്കിയെങ്കിലും മലിനീകരണം നിയന്ത്രണവിധേയമാക്കാന് പ്രാബല്യത്തിലായ 14 മാര്‍ഗനിര്‍ദേശങ്ങളില് ഏതിലെങ്കിലും വീഴ്ച വരുത്തിയാല് മുന്നറിയിപ്പുകളൊന്നും കൂടാതെ നിര്‍ദിഷ്ട സ്ഥലം അടച്ചുപൂട്ടുകയും പിഴയീടാക്കുകയും ചെയ്യുമെന്നും മന്ത്രി കൂട്ടിച്ചേര്‍ത്തു.\nഡല്‍ഹി പരിസ്ഥിതി മന്ത്രി ഗോപാല് റായ് | Photo-ANI\nന്യൂഡല്‍ഹി: രാജ്യതലസ്ഥാനത്തെ വീര്‍പ്പുമുട്ടിച്ച് വായുമലിനീകരണം ഉയരുന്നത്തിനിടെ ഡല്‍ഹി പരിസ്ഥിതി മന്ത്രി ഗോപാല് റായ് ഇന്ന് ഉന്നതതല യോഗം ചേരും. നഗരത്തില് മലിനീകരണവുമായി ബന്ധപ്പെട്ട് ഏര്‍പ്പെടുത്തിയ നിയന്ത്രണങ്ങളുടെ ഫലപ്രാപ്തി വിലയിരുത്തുകയാണ് ലക്ഷ്യം. തിങ്കളാഴ്ച സംസ്ഥാനത്തെ സര്‍ക്കാരിലെ ഉന്നത ഉദ്യോഗസ്ഥരുമായി ഏതൊക്കെ തരത്തിലാണ് നിയന്ത്രണങ്ങള് ഏര്‍പ്പെടുത്തേണ്ടത് എന്നത് സംബന്ധിച്ച് നടന്ന ചര്‍ച്ചകളില് ഡല്‍ഹി സര്‍ക്കാരിന് കീഴില് പ്രവര്‍ത്തിക്കുന്നവര്‍ക്ക് നവംബര് 26 വരെ വര്‍ക്ക് ഫ്രം ഹോം നല്‍കാനും തീരുമാനമായിരുന്നു.\nസംസ്ഥാനത്ത് പലയിടങ്ങളിലും വായു ഗുണനിലവാര തോത് മോശമാണ്. ആനന്ദ് വിഹാറിലും ജഹാംഗീപുരിയിലും വായു ഗുണനിലവാര സൂചിക (എ.ക്യൂ.ഐ) ഗുരുതരമാണ്. മലിനീകരണ തോത് കുറയ്ക്കാന് വാഹനങ്ങള്‍ക്കും പ്രവേശന വിലക്ക് ഏര്‍പ്പെടുത്തിയിട്ടുണ്ട്. അവശ്യസാധനങ്ങള് കൊണ്ടുവരുന്ന ട്രക്ക് ഒഴികെയുള്ളവയ്ക്ക് നവംബര് 26 വരെ സംസ്ഥാനത്തേക്ക് പ്രവേശന വിലക്കുണ്ട്. എന്നാല് സി.എന്.ജി ട്രക്കുകള്‍ക്ക് അനുമതി നല്‍കിയേക്കുമെന്നാണ് സൂചന.\n"നഗരത്തില് ഇപ്പോഴുള്ള മലിനീകരണത്തിന്റെ തോത് കുറയുന്നതില് സര്‍ക്കാര് ഏര്‍പ്പെടുത്തിയ നിയന്ത്രണങ്ങളും കാറ്റിന്റെ വേഗതയും പ്രധാന പങ്ക് വഹിച്ചു. ഇക്കാരണത്താല് കെട്ടിടനിര്‍മാണങ്ങള്‍ക്ക് ഏര്‍പ്പെടുത്തിയ വിലക്ക് നീക്കുകയാണെങ്കിലും മേല്‍പ്പറഞ്ഞ വിഷയത്തില് കര്‍ശന നിരീക്ഷണം തുടരും", മന്ത്രി പറഞ്ഞു.\nകെട്ടിടനിര്‍മാണങ്ങള്‍ക്ക് ഏര്‍പ്പെടുത്തിയ വിലക്ക് നീക്കിയെങ്കിലും മലിനീകരണം നിയന്ത്രണവിധേയമാക്കാന് പ്രാബല്യത്തിലായ 14 മാര്‍ഗനിര്‍ദേശങ്ങളില് ഏതിലെങ്കിലും വീഴ്ച വരുത്തിയാല് മുന്നറിയിപ്പുകളൊന്നും കൂടാതെ നിര്‍ദിഷ്ട സ്ഥലം അടച്ചുപൂട്ടുകയും പിഴയീടാക്കുകയും ചെയ്യുമെന്നും മന്ത്രി കൂട്ടിച്ചേര്‍ത്തു. ഇത് നിരീക്ഷിക്കാനായി ഡല്‍ഹി പൊല്യൂഷന് കണ്‍ട്രോള് കമ്മിറ്റിയുമായി (ഡി.പി.സി.സി) ചേര്‍ന്ന് 585 ജോയന്റ് മോണിട്ടറിംഗ് ടീം പ്രവര്‍ത്തിക്കുന്നുണ്ട്.\nഅതേ സമയം നഗരത്തിലെ മലിനീകരണ തോത് മെച്ചപ്പെടുകയും ഇന്ന് എ.ക്യൂ.ഐ 280 എന്ന നിലവാരത്തിലെത്തുകയും ചെയ്തു . കഴിഞ്ഞ ദിവസങ്ങളിലുണ്ടായ ശക്തമായ കാറ്റാണ് ഇതിന് കാരണം. 'തീരെ മോശം' എന്ന സൂചികയില് നിന്ന് എ.ക്യൂ.ഐ ' മോശം' എന്ന സൂചികയിലേക്കെത്തി. കഴിഞ്ഞ പത്ത് ദിവസത്തിനിടെയുണ്ടായ മെച്ചപ്പെട്ട നിലവാരമാണിതെന്ന് സിസ്റ്റം ഓഫ് എയര് ക്വാളിറ്റി ആന്‍ഡ് വെതര് ഫോര്‍കാസ്റ്റിംഗ് ആന്‍ഡ് റിസര്‍ച്ച് (സഫര്) അറിയിച്ചു.\nContent Highlights: the Air Quality Index in delhi improves; high level meeting to be holded by environment minister\nമലിനീകരണം തുടര്‍ക്കഥ; ഡൽഹിയിൽ വായു വളരെ മോശം നിലവാരത്തിൽ\nഇന്ത്യന് മഹാസമുദ്രത്തിലെ പവിഴപ്പുറ്റുകളുടെ നിലനിൽപ് ഭീഷണിയിൽ; ശേഷിക്കുന്നത് വെറും 50 വർഷമോ?\nസമുദ്ര മാലിന്യം: ഏറിയ പങ്കും അമേരിക്കന് സംഭാവന, ഓരോ മിനിട്ടിലും അടിയുന്നത് ഒരു ട്രക്ക് പ്ലാസ്റ്റിക്\nപസഫിക് സമുദ്രത്തിലെ പ്ലാസ്റ്റിക് മാലിന്യകൂമ്പാരം ആവാസവ്യവസ്ഥയാക്കി മാറ്റി കടല്‍ജീവികള്\nഅപൂര്‍വ്വയിനം സസ്യങ്ങളുടെ കലവറ; റൂബിയേസി കുടുംബത്തിലുള്‍പ്പെടുന്ന പുതിയ സസ്യം ചെമ്പ്രമലയില്


വാലന്റൈൻസ് ഡേയുടെ ചരിത്രവും പ്രാധാന്യവും: History, Facts, Importance and Significance of Valentine’s Day | Indian Express Malayalam\nhappy valentines day 2020 history facts importance\nHappy Valentine’s Day 2020: വാലന്റൈൻസ് ഡേയുടെ ചരിത്രവും പ്രാധാന്യവും\nHappy Valentine’s Day 2020: രാജാവറിയാതെ പുരോഹിതനായ വാലന്റൈൻ സ്നേഹിക്കുന്നവരെ ഒരുമിപ്പിക്കാനായി രഹസ്യമായി വിവാഹങ്ങൾ നടത്തിക്കൊടുത്തു. ഇതറിഞ്ഞ രാജാവ് ഫെബ്രുവരി 14 നു വാലന്റൈന്റെ വധശിക്ഷ നടപ്പിലാക്കി\nUpdated: February 14, 2020 1:36:54 am\nHappy Valentine’s Day 2020: എല്ലാ വർഷവും ഫെബ്രുവരി 14 ന് പ്രണയദിനം ആഘോഷിക്കുന്നു. പ്രണയിതാക്കളാണ് ഈ ദിവസത്തിനായി കാത്തിരിക്കുന്നത്. സെന്‍റ് വാലന്‍റൈൻ എന്ന പുരോഹിതന്‍റെ ഓർമ ദിനമാണ് ഫെബ്രുവരി 14ന് വാലന്‍റൈൻസ് ദിനമായി ആചരിച്ചുതുടങ്ങിയതെന്ന് വിശ്വസിക്കപ്പെടുന്നു.\nഅക്കാലത്ത് ക്ലോഡിയസ് രണ്ടാമൻ ആയിരുന്നു റോമിന്റെ ഭരണാധികാരി. യുദ്ധ തൽപരനായിരുന്ന അദ്ദേഹം യുവാക്കളായ സൈനികർ വിവാഹിതരാകാൻ പാടില്ലെന്ന നിബന്ധന കൊണ്ടുവന്നു. എന്നാൽ രാജാവറിയാതെ പുരോഹിതനായ വാലന്റൈൻ സ്നേഹിക്കുന്നവരെ ഒരുമിപ്പിക്കാനായി രഹസ്യമായി വിവാഹങ്ങൾ നടത്തിക്കൊടുത്തു. ഇതറിഞ്ഞ രാജാവ് ഫെബ്രുവരി 14 നു വാലന്റൈന്റെ വധശിക്ഷ നടപ്പിലാക്കി. എഡി 270 ൽ ഫെബ്രുവരി പകുതിയോടെ അന്തരിച്ച വിശുദ്ധ വാലന്റൈന്റെ മരണ വാർഷികത്തോടനുബന്ധിച്ചാണ് ഈ ദിനം ആഘോഷിക്കുന്നതെന്നാണ് ഐതിഹ്യം.\nHappy Valentine’s Day 2020 Wishes: പ്രണയദിനാശംസകൾ കൈമാറാം\nറോമൻ ജനതയുടെ ആഘോഷമായ ‘ലൂപ്പര്‍കാലിയ’യിൽനിന്നാണ് വാലന്റൈൻസ് ഡേയുടെ ഉത്ഭവമെന്നും കരുതപ്പെടുന്നുണ്ട്. വസന്തകാലത്തെ വരവേല്‍ക്കാന്, ‘ലൂപ്പര്‍ക്കസ്’ ദേവനെ പ്രീതിപ്പെടുത്തുന്നതിനായി നടത്തിയിരുന്ന ആഘോഷമായിരുന്നു ലൂപ്പര്‍കാലിയ. ഒരു പെട്ടിയിൽ നിന്ന് പുരുഷന്മാർ സ്ത്രീകളുടെ പേരുകൾ തിരഞ്ഞെടുക്കുന്നത് ആഘോഷങ്ങളുടെ ഭാഗമായിരുന്നു. ഉത്സവത്തിന്റെ അവധിക്കാലം ഇവർ ഒന്നിച്ചു ചെലവിടും. അവധിക്കാലം കഴിയുമ്പോൾ പലരും വിവാഹിതരാകുകയാണ് പതിവ്. അഞ്ചാം നൂറ്റാണ്ടിന്റെ അവസാനത്തോടെയാണ് ജെലാസിയസ് മാർപ്പാപ്പ വിശുദ്ധ വാലന്റൈൻ ആഘോഷിക്കുന്ന തീയതിയായി ലുപ്പർകാലിയ ആഘോഷങ്ങളുടെ സമയം തീരുമാനിച്ചത്.\nജോഫ്രി ചൗസറിന്റെ ‘ദി കാന്റർബറി ടെയ്ൽസി’ലെ കഥാപാത്രങ്ങളിലൊന്നാണ് സെന്റ് വാലന്റൈൻ.\nWeb Title: Happy valentines day 2020 history facts importance\nHappy Valentine’s Day 2020: Wishes Images, Quotes, Status, Messages, Wallpapers, Greetings and Pictures: പ്രണയദിനാശംസകൾ കൈമാറാം


ഒരു നക്ഷത്രമുള്ള ആകാശത്തിലെ പുതിയ വീഡിയോ ഗാനം - Nanaonline\nനവാഗതരായ അജിത് പുല്ലേരിയും സുനീഷ് ബാബുവും സംവിധാനം ചെയ്യുന്ന പുതിയ ചിത്രമാണ് ഒരു നക്ഷത്രമുള്ള ആകാശം. ചിത്രത്തിലെ പുതിയ വീഡിയോ ഗാനം പുറത്തുവിട്ടു. മിഴിയില് പാതി ഞാന് തരാം എന്ന തുടങ്ങുന്ന ഗാനമാണ് പുറത്തുവിട്ടിരിക്കുന്നത്.... Read More\nനവാഗതരായ അജിത് പുല്ലേരിയും സുനീഷ് ബാബുവും സംവിധാനം ചെയ്യുന്ന പുതിയ ചിത്രമാണ് ഒരു നക്ഷത്രമുള്ള ആകാശം. ചിത്രത്തിലെ പുതിയ വീഡിയോ ഗാനം പുറത്തുവിട്ടു. മിഴിയില് പാതി ഞാന് തരാം എന്ന തുടങ്ങുന്ന ഗാനമാണ് പുറത്തുവിട്ടിരിക്കുന്നത്. സിത്താര കൃഷ്ണ കുമാറാണ് ഗാനം ആലപിച്ചിരിക്കുന്നത്. സുനീഷ് ബാബു ആണ് ചിത്രത്തിന്റെ തിരക്കഥ ഒരുക്കിയിരിക്കുന്നത്. സംവിധായകന് ലാല്‍ജോസും ചിത്രത്തില് ഒരു പ്രധാന വേഷത്തില് എത്തുന്നു.\nഅവിവാഹിതനും കോളേജ് അധ്യാപകനുമായ പ്രൊഫസര് ജോണ് പോളിന്റെയും എല്‍പി സ്‌കൂള് അധ്യാപിക ഉമയുടെയും ജീവിതത്തിലൂടെയാണ് ചിത്രം കടന്നു പോകുന്നത്. എല്‍പി സ്‌കൂള് അധ്യാപിക ഉമയായി എത്തുന്നത് അപര്‍ണ്ണ ഗോപിനാഥ് ആണ്. ഗണേഷ് കുമാര്, പുതുമുഖ നടന് പ്രജ്യോത് പ്രദീപ്, സന്തോഷ് കീഴാറ്റൂര്, ജാഫര് ഇടുക്കി, അനില് നെടുമങ്ങാട്, ഉണ്ണിരാജ, സേതുലക്ഷമി, നിഷാ സാരംഗ്, രചന, ബാലതാരം എറിക് സക്കറിയ എന്നിവരാണ് ചിത്രത്തിലെ മറ്റ് അഭിനേതാക്കള്.\nലാല്‍ജോസ് സംവിധാനം ചെയ്ത 'തട്ടുംപുറത്ത് അച്യുതന്' എന്ന സിനിമയിലൂടെ കുഞ്ചാക്ക... Read More\nലാൽ ജോസ് ചിത്രത്തിൽ ബിജുമേനോനും നിമിഷാസജയനും


നിരീക്ഷണത്തില് നിന്ന് 11 പേരെ കൂടി ഒഴിവാക്കി : Deepika.com Nattu Visesham\nനിരീക്ഷണത്തില് നിന്ന് 11 പേരെ കൂടി ഒഴിവാക്കി\nSaturday, February 15, 2020 12:26 AM IST\nകോഴിക്കോട്: കൊറോണയുമായി ബന്ധപ്പെട്ട് 28 ദിവസം നിരീക്ഷണ കാലാവധി പൂര്‍ത്തിയാക്കിയ 11 പേരെ കൂടി ഹൗസ് ക്വാറന്‍റൈന് ഒഴിവാക്കിയതായി ജില്ലാ മെഡിക്കല് ഓഫീസര് ഡോ. ജയശ്രീ അറിയിച്ചു.\nഇതോടെ ആകെ 165 പേരെ നിരീക്ഷണത്തില് നിന്നും ഒഴിവാക്കി. ഇന്ന് ജില്ലയില് പുതുതായി ഒരാള് ഉള്‍പ്പെടെ ഇനി 239 പേരാണ് നിരീക്ഷണത്തിലുള്ളത്. പുതുതായി ആരെയും ഇന്ന് ഐസൊലേഷന് വാര്‍ഡില് പ്രവേശിപ്പിച്ചിട്ടില്ല. ബീച്ച് ആശുപത്രിയില് നിന്നും ഒരാളെ ഡിസ്ചാര്‍ജ് ചെയ്തു. ഇപ്പോള് ബീച്ച് ആശുപത്രിയില് രണ്ടും പേരും മെഡിക്കല് കോളജില് ഒരാളും ഉള്‍പ്പെടെ മൂന്ന് പേര് നിരീക്ഷണത്തിലുണ്ട്. ഇന്നലെ സ്രവ സാന്പിള് പരിശോധനയ്ക്ക് അയച്ചിട്ടില്ല.\nഇന്ന് രണ്ട് ഫലം കൂടി ലഭിച്ചു. റിസള്‍ട്ട് നെഗറ്റീവാണ്. ഇതോടെ ഇതുവരെ 30 സാന്പിള് പരിശോധനയ്ക്ക് അയച്ചതില് 26 എണ്ണത്തിന്‍റെ പരിശോധനാ ഫലം നെഗറ്റീവ് ആണ്. മെന്‍റല് ഹെല്‍പ്പ് ലൈനിലൂടെ രണ്ട് പേര്‍ക്ക് കൗണ്‍സിലിംഗ് നടത്തി. ജില്ലയിലെ സൗത്ത് സോണ് പ്രദേശത്തെ ബ്ലോക്ക് പിഎച്ച്സി കളില് അവലോകനം നടത്തി ജില്ലാ തല പ്രോഗ്രാം ഓഫീസര്‍മാര് കൊറോണ പ്രതിരോധ പ്രവര്‍ത്തനങ്ങള് വിലയിരുത്തി.\nബോധവത്കരണ ക്ലാസുകളും വാര്‍ഡ് തല യോഗങ്ങളും നടത്തി. സോഷ്യല് മീഡിയയിലൂടെയുള്ള ബോധവത്കണ പ്രവര്‍ത്തനങ്ങൾ തുടരും.\nസംസ്ഥാന തലത്തില് നടത്തിയ വീഡിയോ കോണ്‍ഫറന്‍സില് ജില്ലാ മെഡിക്കല് ഓഫീസര് ജില്ലയില് നടത്തിയ പ്രവര്‍ത്തനങ്ങള് വിശദീകരിച്ചു.


പ്രിയദർശന്റെ മൃതദേഹം ബൈക്കിൽ ഇരിക്കുന്ന നിലയിൽ! മകന്റെ കൈ ചേർത്ത് പിടിച്ച് ഗീതു, നടുക്കുന്ന കാഴ്ചകൾ | Kerala Floods: Heart breaking scenes during rescue operations - Malayalam Oneindia\n9 min ago മഴ മാറി... പ്രളയം, ഉരുൾപൊട്ടൽ എല്ലാം മറന്നു; ഖനനത്തിന് ഏർപ്പെടുത്തിയ നിയന്ത്രണം പിൻവലിച്ചു!\n33 min ago പാലായില് സ്ഥാനാര്‍ത്ഥിയെ പ്രഖ്യാപിക്കാനൊരുങ്ങി പിജെ ജോസഫ്; യുഡിഎഫില് ആശങ്ക, സീറ്റ് കൈവിടുമോ\n51 min ago ചിദംബരത്തിന് ഹൈക്കോടതി നോട്ടീസ്; 10000 കോടി വേണമെന്ന് കമ്പനി, രേഖ ആവശ്യപ്പെട്ട് ചിദംബരം\n55 min ago സർക്കാർ സർവ്വീസിൽ ഇനി സ്ത്രീ ഡ്രൈവർമാരും; വയനാട് മെഡിക്കൽകോളേജിന് 50 ഏക്കർ, മന്ത്രിസഭ തീരുമാനങ്ങൾ!\nMovies ആള്‍ദൈവം നിത്യാനന്ദയ്‌ക്കൊപ്പം പോണ് താരം ജോണി സിന്‍സ്! സിനിമാ പോസ്റ്ററിനെതിരെ ശിവസേന രംഗത്ത്\nAutomobiles ജാവ ബൈക്കുകള് വീണ്ടും വാര്‍ത്തകളില്; ഇത്തവണ വില്ലനായത് തുരുമ്പ്\nFinance തകര്‍പ്പന് നേട്ടവുമായി ഒല; ഇന്ത്യയില് ഇതുവരെ 1.1 കോടി കിലോമീറ്റര് കവര് ചെയ്തു\nSports ഇന്ത്യ – വിന്‍ഡീസ് ആദ്യ ടെസ്റ്റ് നാളെ, പുതിയ നാഴികക്കല്ല് കുറിക്കാന് ജഡേജ\nLifestyle മാസം തികയാതെ പ്രസവമെങ്കിൽ കുഞ്ഞിന്റെ ഭാരം ഇങ്ങനെ\nപ്രിയദർശന്റെ മൃതദേഹം ബൈക്കിൽ ഇരിക്കുന്ന നിലയിൽ! മകന്റെ കൈ ചേർത്ത് പിടിച്ച് ഗീതു, നടുക്കുന്ന കാഴ്ചകൾ\nPublished: August 13 2019, 19:31 [IST]\nകവളപ്പാറയിലെ കണ്ണീര് കാഴ്ചകള് | Oneindia Malayalam\nനിലമ്പൂര്: കവളപ്പാറയില് സംഭവിച്ച വന് ദുരന്തത്തിന്റെ വ്യാപ്തി ഇനിയും വ്യക്തമായി വരാനിരിക്കുന്നതേ ഉളളൂ. ഉരുള്‍പൊട്ടലില് മണ്ണിനടിയിലായ നിരവധി പേരുടെ ശരീരങ്ങള് ഇനിയും കണ്ടെത്താനുണ്ട്. തിരച്ചില് തുടര്‍ന്ന് കൊണ്ടിരിക്കെ കവളപ്പാറ അടക്കമുളള ദുരന്തഭൂമികകളിൽ നിന്ന് വരുന്ന വാര്‍ത്തകള് ഹൃദയം പിളര്‍ക്കുന്നതാണ്.\nകവളപ്പാറയില് താമസക്കാരനായിരുന്ന പ്രിയദര്‍ശന്റെ മൃതദേഹം രക്ഷാപ്രവര്‍ത്തകര് കണ്ടെടുത്തത് ബൈക്കില് ഇരിക്കുന്ന അവസ്ഥയിലാണ്. കോട്ടക്കുന്നില് ഒന്നര വയസ്സുകാരന് ധ്രുവന്റെ കുഞ്ഞിക്കൈകള് ചേര്‍ത്ത് ഉള്ളംകൈയില് മുറുക്കിപ്പിടിച്ച നിലയില് ആയിരുന്നു ഗീതു എന്ന അമ്മയുടെ ചലനമറ്റ ശരീരം.\nബൈക്കിൽ ഇരിക്കുന്ന നിലയിൽ\nകവളപ്പാറ ഒരേസമയം കേരളത്തെ ഞെട്ടിക്കുകയും കണ്ണീരിലാഴ്ത്തുകയുമാണ്. കവളപ്പാറയില് രക്ഷാപ്രവര്‍ത്തനം നടത്തുന്ന മനുഷ്യര്‍ക്ക് മുന്നിലേക്ക് എത്തുന്നതോരോന്നും അതീവ ദയനീയമായ കാഴ്ചകളാണ്. അപ്രതീക്ഷിതമായി ഉണ്ടായ ഉരുള്‍പൊട്ടലില് ഒന്ന് അനങ്ങാന് പോകും ആവാതെയാണ് മനുഷ്യര് മണ്ണില് പുതഞ്ഞ് പോയത്. പ്രിയദര്‍ശന് എന്ന യുവാവിന്റെ ശരീരം രക്ഷാ പ്രവര്‍ത്തകര് കണ്ടെടുത്തത് വീട്ടുമുറ്റത്തെ ബൈക്കില് ഇരിക്കുന്ന നിലയില് ആയിരുന്നു.\nമണ്ണ് മല വന്ന് മൂടി\nസംഭവത്തിന് നിമിഷങ്ങള്‍ക്ക് മുന്‍പ് തൊട്ടടുത്ത വീട്ടില് സുഹൃത്തിനോട് സംസാരിച്ച് കൊണ്ട് നില്‍ക്കുകയായിരുന്നു പ്രിയദര്‍ശന്. അതിനിടെ അമ്മയോട് ഒരു കാര്യം പറയാനുണ്ട് എന്ന് പറഞ്ഞ് സ്വന്തം വീട്ടിലേക്ക് പോയി. ബൈക്കില് നിന്ന് ഇറങ്ങാനുളള സമയം പോലും പ്രിയദര്‍ശന് ലഭിച്ചില്ല. അതിന് മുന്‍പ് സുഹൃത്തിന്റെ മുന്നില് വെച്ച് പ്രിയദര്‍ശനെ മണ്ണ് മല വന്ന് മൂടി. ആ കാഴ്ച കണ്ട നടുക്കത്തിലാണ് സുഹൃത്ത്.\nതൊടുമുട്ടില് വെള്ളം കാണാന് തങ്ങള് അന്ന് വൈകിട്ട് പോയിരുന്നു. സമയം രാത്രി 7.45 ആയിട്ടുണ്ടാവും. തിരിച്ചെത്തിയ ശേഷം അമ്മച്ചിയോട് ഒരു കാര്യം പറയാനുണ്ട് എന്ന് പറഞ്ഞ് അവന് പോയി. നീ അവിടെ നില്‍ക്ക് എന്ന് തന്നോട് പറഞ്ഞ്. രണ്ടോ മൂന്നോ മിനുറ്റ് ആവുന്നതിന് മുന്‍പ് മല ഇടിഞ്ഞ് വീഴുകയായിരുന്നുവെന്ന് സുഹൃത്ത് പറയുന്നു. പ്രിയദര്‍ശന്റെ അമ്മയും അമ്മൂമ്മയും അപകടത്തില് മരണപ്പെട്ടു. അമ്മൂമ്മയുടെ മൃതദേഹം ഇതുവരെ കണ്ടെത്തിയിട്ടില്ല.\nകണ്ണീരായി ഗീതുവും ധ്രുവനും\nകോട്ടക്കുന്നിലെ രക്ഷാ പ്രവര്‍ത്തനങ്ങള്‍ക്കിടെ ഹൃദയം നുറുങ്ങുന്ന കാഴ്ചയായിരുന്നു ഗീതു എന്ന അമ്മയുടേയും ഒന്നര വയസ്സുളള മകന് ധ്രുവന്റെയും മൃതദേഹങ്ങള് കണ്ടെടുത്തത്. വെള്ളിയാഴ്ച ഉണ്ടായ ഉരുള്‍പൊട്ടലില് ആണ് ഇവര് ഇരുവരും ഒപ്പം മുത്തശ്ശിയായ സരസ്വതിയും മണ്ണിനടിയിലായത്. രക്ഷാ പ്രവര്‍ത്തകര് മണ്ണ് നീക്കിയപ്പോള് കുഞ്ഞു ധ്രുവന്റെ കൈ മുറുകെ പിടിച്ച നിലയില് ആയിരുന്നു ഗീതുവിന്റെ മൃതദേഹം കിടന്നിരുന്നു. ഗീതുവിന്റെ ഭര്‍ത്താവ് ശരത് അപകടത്തില് നിന്ന് രക്ഷപ്പെട്ടു.\nകൈ കോർക്കാം കേരളത്തിനായി\nമുഖ്യമന്ത്രിയുടെ ദുരിതാശ്വാസ നിധിയിലേക്ക് നിങ്ങള്‍ക്കും സംഭാവന നല്‍കാം:\nkeralacmdrf@sbi എന്ന യുപിഐ ഐഡി വഴിയും സംഭാവനകള് നല്‍കാവുന്നതാണ്.\nകേരളത്തില് ശക്തമായ മഴയ്ക്ക് സാധ്യത;4ജില്ലകളില് യെല്ലോ അലര്‍ട്ട്\n'ഇടതുപക്ഷത്തിന്റെ പരമ്പരാഗത ചിന്തയിൽ നിന്നുള്ള ഒരു വ്യതിയാനം എന്ന നിലക്ക് ഇത് ശ്രദ്ധേയമാണ്'\nപുത്തുമലയിൽ നിന്ന് ഒരു സ്ത്രീയുടെ മൃതദേഹം കണ്ടെത്തി, ആകെ 12 പേർ, ഇനി കണ്ടെത്തേണ്ടത്5പേരെ\n\_"ക്രൂശിലേറ്റപ്പെട്ട ഓമനക്കുട്ടൻ\_" എന്ന നാടകം, എൻഎസ്യു നേതാവിന്റെ ഫേസ്ബുക്ക് പോസ്റ്റ് വൈറൽ\n'പ്രളയത്തിൽ കുടുംബക്കാരെ നഷ്ടപ്പെട്ടവരുടെ വിഷമം എനിക്കറിയാ,' നോവുന്ന അനുഭവം പങ്ക് വെച്ച് നടൻ\n'ഏഷ്യാനെറ്റ് സംഘപരിവാറിന്റെ കൈയിൽ നിന്ന് അച്ചാരം വാങ്ങിയതുപോലെയാണ് പ്രവർത്തിക്കുന്നത്'\nആലപ്പുഴയിൽ 119 കോടിയുടെ കൃഷിനാശം,കുട്ടനാട് പാക്കേജിന് ചില വകുപ്പുകൾ തടസ്സമെന്ന് മന്ത്രി\nജി സുധാകരനെ പരോക്ഷമായി വിമർശിച്ച് സിപിഎം ലോക്കൽ സെക്രട്ടറിയുടെ കവിത\nഉത്തരേന്ത്യയിലും കനത്ത മഴ; ഹിമാചലില് 24 പേര് കൊല്ലപ്പെട്ടു, ദില്ലിയില് വെള്ളപ്പൊക്ക മുന്നറിയിപ്പ്\nkerala floods kerala rain rain mansoon flood പ്രളയം മണ്‍സൂണ് കാലവര്‍ഷം മഴ കാലാവസ്ഥ\nKerala Floods: Heart breaking scenes during rescue operations\nStory first published: Tuesday, August 13, 2019, 19:31 [IST]\nയൂണിവേഴ്സിറ്റി കോളേജ് വീണ്ടും വിവാദത്തിലേക്ക്; വിദ്യാർത്ഥിനിയുടെ രാഖി പൊട്ടിക്കാൻ ശ്രമം, സസ്പെൻഷൻ!\nപി ചിദംബരത്തിന് പരിരക്ഷ നല്‍കാതെ സുപ്രീംകോടതി; അറസ്റ്റ് തടഞ്ഞില്ല, ഹര്‍ജി നാളെ പരിഗണിക്കും\nചിദംബരത്തിന്റെ വീടിന് മുമ്പിൽ നോട്ടീസ് പതിപ്പിച്ച് സിബിഐ;2മണിക്കൂറിനുള്ളിൽ ഹാജരാകാൻ നിർദ്ദേശം


Latest News | Azchavattom Online USA\nby Azchavattom | May 13, 2022 | Latest News | 0\nമുഖ്യമന്ത്രി പിണറായി വിജയന് കൂടി എത്തിയതോടെ തൃക്കാക്കരയില് ഇടത് ക്യാമ്പ് പൂര്‍ണ സജ്ജമാണ്. കെ വി തോമസ് ഇന്ന് എല്‍ഡിഎഫ് സ്ഥാനാര്‍ഥിക്കുവേണ്ടി പ്രചാരണത്തിന് ഇറങ്ങും. തെരഞ്ഞെടുപ്പ് കണ്‍വെന്‍ഷനുകളിലാണ് എന്‍ഡിഎയും യുഡിഎഫും ശ്രദ്ധ കേന്ദ്രീകരിക്കുന്നത്. രാവിലെ ഏഴു മണിക്കാണ് ഇടതു സ്ഥാനാര്‍ഥി ഡോ.ജോ ജോസഫിന്റെ പ്രചാരണമാരംഭിക്കുക. വീട് കയറി വോട്ട് പിടിക്കാന് ജോയ്‌ക്കൊപ്പം തോമസ് മാഷുമുണ്ടാകും. സഭാ...\nകെവി തോമസിനെ കോൺഗ്രസിൽ നിന്ന് പുറത്താക്കിയതിന് പിന്നാലെ അദ്ദേഹത്തിനെതിരെ പ്രതിഷേധവുമായി കോൺഗ്രസ് പ്രവർത്തകർ. കുമ്പളങ്ങി കോൺഗ്രസ് മണ്ഡലം കമ്മറ്റി ഓഫീസിൽ നേതാക്കൾക്കൊപ്പം വെച്ചിരുന്ന കെ.വി തോമസിന്റെ ചിത്രം പ്രവർത്തകർ എടുത്തുമാറ്റി കത്തിച്ചു. ഓഫീസിന് പുറത്ത് റോഡിലിട്ടാണ് ചിത്രം തീയിട്ടത്. കെ.വി തോമസിനെ പുറത്താക്കിയെന്ന് കെപിസിസി അദ്ധ്യക്ഷൻ കെ. സുധാകരൻ അറിയിച്ചതിന് പിന്നാലെയാണ് പ്രവർത്തകരുടെ...\nതിരിച്ചുവരവിന് വഴിയൊരുക്കാന് കോണ്‍ഗ്രസിന്റെ നവ സങ്കല്‍പ് ചിന്തന് ശിബിറിന് ഇന്ന് തുടക്കം. നാനൂറിലധികം നേതാക്കള് പങ്കെടുക്കുന്ന മൂന്ന് ദിവസത്തെ സമ്മേളനത്തില് സംഘടനാ ചുമതലകളിലെ അഴിച്ചുപണി ചര്‍ച്ചയാകും. യുവാക്കളുടെ പാര്‍ട്ടിയെന്ന പുതിയ ബ്രാന്‍ഡിലേക്ക് മാറുന്നതിലേക്ക് ചര്‍ച്ചകള് നീങ്ങുമെന്നാണ് സൂചന. സമ്മേളനത്തില് പങ്കെടുക്കാന് രാഹുല്‍ഗാന്ധിയടക്കമുള്ള നേതാക്കള് അല്‍പസമയത്തിനകം ട്രെയിനില്...\nമരിയുപോളിലെ അസോവ്സ്റ്റാള് ഉരുക്കു ഫാക്ടറിയില് റഷ്യ വ്യോമാക്രമണം തുടരുന്നു. ഫാക്ടറിയില് സാരമായി പരിക്കേറ്റ് കുടുങ്ങിക്കിടക്കുന്ന പോരാളികളെ സുരക്ഷിതമായി ഒഴിപ്പിച്ചാല് തടവിലാക്കിയ റഷ്യന് തടവുകാരെ മോചിപ്പിക്കാമെന്ന വാഗ്ദാനവുമായി യുക്രെയ്ന് രംഗത്തുവന്നതിനു പിന്നാലെയാണ് ആക്രമണം കനത്തത്....\nയുക്രെയ്ന് യുദ്ധത്തിന്‍റെ ആഗോള പ്രതിഫലനങ്ങള് വിലയിരുത്താനായി സന്പന്നരാജ്യങ്ങളുടെ കൂട്ടായ്മയായ ജി-7ലെ വിദേശകാര്യ മന്ത്രിമാരുടെ സമ്മേളനം ജര്‍മനിയില് ആരംഭിച്ചു. ഊര്‍ജം,...\nഇസ്രായേല് വെടിവെച്ചു കൊന്ന അല്‍ജസീറ മാധ്യമപ്രവര്‍ത്തക ഷിറിന് അബൂ ആഖിലയുടെ സംസ്കാരം ഇന്ന് ജറൂസലമില് നടക്കും. ജെനിന് നഗരത്തില് ഇന്നലെ നടന്ന വിലാപയാത്രയില് ആയിരത്തിലധികം പേരാണ് എത്തിയത്. മാധ്യമ പ്രവര്‍ത്തകയുടെ കൊലയുമായി ബന്ധപ്പെട്ട് ഇസ്രായേലിനെതിരെ അന്താരാഷ്ട്ര ക്രിമിനല് കോടതിയെ സമീപിക്കുമെന്ന് ഫലസ്തീന് പ്രസിഡന്‍റ് മഹ്മൂദ് അബ്ബാസ് വ്യക്തമാക്കി. രണ്ട് പതിറ്റാണ്ടുകളിലേറെയായി...\nസാമ്പത്തിക പ്രതിസന്ധി വാര്‍ത്തകള് തള്ളി ധനമന്ത്രി; പിന്നില് ഗൂഢശക്തികള്, അടുത്ത മാസം ശമ്പളം നല്‍കും\nby Azchavattom | May 12, 2022 | Latest News | 0\nസര്‍ക്കാര് സാമ്പത്തിക പ്രതിസന്ധിയിലാണെന്ന വാര്‍ത്തകള് തള്ളി ധനമന്ത്രി കെ എൻ ബാലഗോപാൽ (K N Balagopal). പുറത്ത് വരുന്ന വാര്‍ത്തകള് അടിസ്ഥാന രഹിതമാണെന്ന് ധനമന്ത്രി പറഞ്ഞു. ശമ്പളം കൊടുക്കുന്നതിൽ തടസം ഉണ്ടാവില്ലെന്നും അടുത്ത മാസം സര്‍ക്കാര് ജീവനക്കാര്‍ക്ക് ശമ്പളം നല്‍കുമെന്നും അദ്ദേഹം വ്യക്തമാക്കി. തൃക്കാക്കര ഉപതെരഞ്ഞെടുപ്പിന്‍റെ പശ്ചാത്തലത്തിൽ ചില ഗൂഢശക്തികളാണ് പുറത്തുവരുന്ന വാർത്തകൾക്ക്...\nസംസ്ഥാനത്ത് കാലവർഷം ഇത്തവണ നേരത്തെയെത്താൻ സാധ്യത. സാധാരണ ജൂൺ ഒന്നിന് തുടങ്ങാറുള്ള കാലവർഷംഇത്തവണ ഏഴ് ദിവസം നേരത്തെ തുടങ്ങാനാണ് സാധ്യത. ഞായറാഴ്ചയോടെ തെക്ക് കിഴക്കൻ ബംഗാൾ ഉൾക്കടലിലും ആൻഡമാൻ കടലിലും കാലവർഷമെത്തുമെന്നാണ് കാലാവസ്ഥ നിരീക്ഷണ കേന്ദ്രത്തിൻ്റെ വിലയിരുത്തൽ. അസാനി ചുഴലിക്കാറ്റിൻ്റെ വിടവാങ്ങലോടെ കാറ്റ് സജീവമാകുന്നതിനാലാണ് കാലവർഷത്തിന് അനുകൂലമായ സാഹചര്യം ഒരുങ്ങുന്നത്. അതേസമയം സംസ്ഥാനത്ത്...\nദ്വീപ് രാഷ്‌ട്രത്തിലെ ആഭ്യന്തര കലാപങ്ങൾക്കിടയിലും ശ്രീലങ്കൻ പര്യടനവുമായി മുന്നോട്ട് പോകാൻ ഓസീസ്\nആഭ്യന്തര കലാപം മൂലം സംഘർഷം രൂക്ഷമായിട്ടും ശ്രീലങ്കയിലെ പര്യടനങ്ങളുമായി മുന്നോട്ട് പോകാൻ ക്രിക്കറ്റ് ഓസ്ട്രേലിയയുടെ തീരുമാനം. പ്രധാനമന്ത്രി മഹിന്ദ രാജപക്സെയുടെ രാജിയെ തുടർന്നുണ്ടായ അശാന്തിയെത്തുടർന്ന് ശ്രീലങ്കയിലേക്ക് പോകേണ്ടതിന്റെ ആവശ്യകത പുനഃപരിശോധിക്കാൻ ഓസ്ട്രേലിയൻ സർക്കാർ പൗരന്മാർക്ക് മുന്നറിയിപ്പ് നൽകിയിരുന്നു. മൂന്ന് ട്വന്റി20 മത്സരങ്ങളും അഞ്ച് ഏകദിന മത്സരങ്ങളും രണ്ട് ടെസ്റ്റ് മത്സരങ്ങളും...\nശ്രീലങ്കയില് ജനരോഷം ശക്തം; കര്‍ഫ്യൂ പുനരാരംഭിക്കും;9പേര് കൊല്ലപ്പെട്ടതായി പൊലീസ്\nഇതുവരെ കണ്ടിട്ടില്ലാത്ത തരത്തിലെ പ്രതിഷേധങ്ങള്‍ക്കാണ് ശ്രീലങ്ക ഇപ്പോള് സാക്ഷ്യം വഹിക്കുന്നത്. സര്‍ക്കാരിന് എതിരെ നടന്ന പ്രക്ഷോഭങ്ങളെ തുടര്‍ന്ന് പ്രധാനമന്ത്രി മഹിന്ദ രാജപക്‌സെ രാജിവെച്ചതിന് ശേഷമായിരുന്നു ശ്രീലങ്കയില് ശക്തമായ പ്രതിഷേധം തുടങ്ങിയത്. പ്രതിഷേധങ്ങള്‍ക്ക് പിന്നാലെ രാജ്യത്ത് പ്രഖ്യാപിച്ച കര്‍ഫ്യൂ ഇന്ന് രണ്ട് മണി മുതല് വീണ്ടും പുനരാരംഭിക്കും. ക്രമസമാധാനത്തിന്റെ ഭാഗമായി ആയിരുന്നു...\nഖാര്‍ക്കീവില് റഷ്യയെ തുരത്തി യുക്രെയിന്\nഖാര്‍ക്കീവിലെ നാല് ഗ്രാമങ്ങളില് നിന്ന് റഷ്യന് സൈനികരെ തങ്ങളുടെ സേന തുരത്തിയെന്ന് യുക്രെയിന് പ്രസിഡന്റ് വൊളൊഡിമിര് സെലെന്‍സ്കി. ഖാര്‍ക്കീവിലെ ഏതാനും ഗ്രാമങ്ങളെ റഷ്യന് സേനയുടെ പിടിയില് നിന്ന് മോചിപ്പിച്ചെന്ന് പ്രാദേശിക ഭരണകൂടം നേരത്തെ അറിയിച്ചിരുന്നു. എന്നാല്, ഇവിടേക്കിപ്പോഴും റഷ്യ കടന്നുകയറാന് ശ്രമിക്കുന്നതായാണ് യുക്രെയിന് പ്രതിരോധ മന്ത്രാലയം പറയുന്നത്. ഖാര്‍ക്കീവില് ജനവാസ മേഖലകള്‍ക്ക്...


അൻസു ഫറ്റിക്ക് സ്പെയിനിനായി കളിക്കാൻ ആവില്ല | Fanport | Football News Malayalam\nHome Football അൻസു ഫറ്റിക്ക് സ്പെയിനിനായി കളിക്കാൻ ആവില്ല\nഅൻസു ഫറ്റിക്ക് സ്പെയിനിനായി കളിക്കാൻ ആവില്ല\nബാഴ്സലോണയുടെ യുവതാരം അൻസു ഫറ്റിക്ക് സ്പെയിനിനായി കളിക്കാൻ ആവില്ല. അണ്ടർ 17 ലോകകപ്പിന് മുന്നോടിയായി ഫറ്റിയെ സ്പെയിനിന് വേണ്ടി കളിപ്പിക്കാൻ ആയിരുന്നു സ്പെയിനിന്റെ ശ്രമം. എന്നാൽ ചില സാങ്കേതിക നടപടികൾ പൂർത്തൊയാക്കാത്തതിനാൽ താരത്തെ സ്പെയിനിനായി കളിപ്പിക്കാൻ ആവില്ല. സ്പാനിഷ് U17 ടീമിന് വേണ്ടി മാത്രമല്ല അണ്ടർ 21 ടീമിനായും ഇപ്പോൾ ഫറ്റിക്ക് കളിക്കാനാവില്ല.\nഗിനിയ ബിസാവു സ്വദേശിയായ അൻസു ഫറ്റിക്ക് കഴിഞ്ഞ മാസം സ്പാനിഷ് പാസ്പോർട്ട് ലഭിച്ചിരുന്നു. താരത്തെ സ്പെയിനിന് കളിപ്പിക്കാൻ വേണ്ടിയുള്ള ശ്രമത്തിന്റെ ഭാഗമായാണ് താരത്തിന് സ്പെയിൻ പാസ്പോർട്ട് നൽകിയന്നത്. അടുത്ത മാസം ബ്രസീലിൽ ആണ് അണ്ടർ 17 ലോകകപ്പ് നടക്കുന്നത്. ഈ സീസൺ തുടക്കത്തിൽ തന്നെ സ്പാനിഷ് ഫുട്ബോൾ ലോകത്തെ പ്രധാന ചർച്ചാ വിഷയമായി അൻസു ഫറ്റി മാറിയിരുന്നു. ബാഴ്സലോണക്കായി അരങ്ങേറുകയും ബാഴ്സക്കായി ലാലിഗയിൽ ഗോളടിക്കുന്ന ഏറ്റവും പ്രായം കുറഞ്ഞ താരമായും അൻസു ഫറ്റി മാറിയിരുന്നു. ഫറ്റിയെ അടുത്ത വർഷത്തോടെ സ്പെയിനിനായി കളിപ്പിക്കാൻ ഇപ്പോൾ സ്പാനിഷ് എഫ് എ ശ്രമിക്കുന്നത്.\nPrevious articleസന്തോഷ് ട്രോഫി യോഗ്യതാ മത്സരങ്ങൾ നീട്ടിവെച്ചു\nNext articleസാപകോസ്റ്റയ്ക്ക് ലിഗമെന്റ് ഇഞ്ച്വറി, മാസങ്ങളോളം പുറത്ത്


Brain Stroke : മസ്തിഷ്കാഘാതം പ്രതിരോധിക്കാൻ ഇക്കാര്യങ്ങൾ ശ്രദ്ധിക്കാം | Lifestyle Habits Put At Risk Of A Brain Stroke\nBrain Stroke : മസ്തിഷ്കാഘാതം പ്രതിരോധിക്കാൻ ഇക്കാര്യങ്ങൾ ശ്രദ്ധിക്കാം\nകൊവിഡ് 19 മൂലമുള്ള ജീവിതശൈലി മാറ്റങ്ങൾ സ്ട്രോക്കിനുള്ള സാധ്യത വർദ്ധിപ്പിച്ചിട്ടുണ്ട്. ജീവിതശെെലിയിൽ ചില കാര്യങ്ങൾ ശ്രദ്ധിച്ചാൽ മസ്തിഷ്കാഘാതത്തെ തടയാമെന്ന് ദില്ലിയിലെ എച്ച്‌സിഎംസിടി മണിപ്പാൽ ആശുപത്രിയിലെ കൺസൾട്ടന്റ് ന്യൂറോളജിസ്റ്റായ ഡോ. ഖുശ്ബു ഗോയൽ പറഞ്ഞു.\nTrivandrum, First Published Jan 14, 2022, 11:40 AM IST\nരക്തയോട്ടത്തിലെ തടസ്സം നിമിത്തം തലച്ചോറിൽ ഉണ്ടാകുന്ന രോഗാവസ്ഥയാണ് മസ്തിഷ്കാഘാതം. സാധാരണയായി 65 വയസ്സിനു മുകളിലുള്ളവരിലാണ് ഈ രോഗം കണ്ടുവരുന്നത്. പ്രായമായവരിൽ ദീർഘകാല വൈകല്യത്തിനുള്ള പ്രധാന കാരണങ്ങളിലൊന്നാണ് സ്ട്രോക്കുകൾ.എന്നിരുന്നാലും ആരോഗ്യകരമായ ജീവിതശൈലി സ്വീകരിക്കുന്നതിലൂടെ ഈ രോഗം ഒഴിവാക്കാനാകും.\nകൊവിഡ് 19 മൂലമുള്ള ജീവിതശൈലി മാറ്റങ്ങൾ സ്ട്രോക്കിനുള്ള സാധ്യത വർദ്ധിപ്പിച്ചിട്ടുണ്ട്. ജീവിതശെെലിയിൽ ചില കാര്യങ്ങൾ ശ്രദ്ധിച്ചാൽ മസ്തിഷ്കാഘാതത്തെ തടയാമെന്ന് ദില്ലിയിലെ എച്ച്‌സിഎംസിടി മണിപ്പാൽ ആശുപത്രിയിലെ കൺസൾട്ടന്റ് ന്യൂറോളജിസ്റ്റായ ഡോ. ഖുശ്ബു ഗോയൽ പറഞ്ഞു.\nപോഷകസമൃദ്ധമായ ഭക്ഷണം കഴിക്കുന്നത് സ്‌ട്രോക്ക് വരാനുള്ള സാധ്യത 80 ശതമാനം കുറയ്ക്കുന്നു. നാരുകൾ, കലോറികൾ, പ്രോട്ടീനുകൾ, ധാതുക്കൾ, വിറ്റാമിനുകൾ, എന്നിവയുടെ ശരിയായ അനുപാതത്തിലുള്ള സമീകൃതാഹാരം ഉയർന്ന അപകടസാധ്യതയുള്ള രോഗികളിൽ സ്ട്രോക്ക്, മറ്റ് ഹൃദയ രോഗങ്ങൾ എന്നിവയ്ക്കുള്ള സാധ്യത കുറയ്ക്കുന്നത്.\nസോഡിയം, ഉപ്പ്, പൂരിത കൊഴുപ്പ്, പഞ്ചസാര എന്നിവയുടെ ഉപയോഗം പരിമിതപ്പെടുത്തുന്നത് രക്തസമ്മർദ്ദത്തിന്റെ അളവ്, കൊളസ്ട്രോളിന്റെ അളവ്, രക്തത്തിലെ പഞ്ചസാരയുടെ അളവ് എന്നിവ നിയന്ത്രിക്കാൻ സഹായിക്കുന്നു. സ്ട്രോക്ക് വരാൻ സാധ്യതയുള്ള ആളുകൾ മാംസം കഴിക്കുന്നത് നിയന്ത്രിക്കുകയും മുട്ടയുടെ മഞ്ഞക്കരു ഒഴിവാക്കുകയും വേണം.\nഅലസമായ ജീവിതശൈലി ശരീരത്തിലെ കൊഴുപ്പ് വർദ്ധിപ്പിക്കുകയുയും പേശികളുടെ ശക്തി കുറയ്ക്കുകയും ചെയ്യുന്നു. ശരീരത്തിന്റെ മൊത്തത്തിലുള്ള പ്രതിരോധശേഷി ഇല്ലാതാക്കുന്നു. അതിനാൽ, സജീവമല്ലാത്ത ജീവിതശൈലി ആരോഗ്യപ്രശ്നങ്ങളുടെ അപകടസാധ്യത വർദ്ധിപ്പിക്കുന്നു. ദിവസവും 15 മിനുട്ട് വ്യായാമം ചെയ്യാൻ സമയം മാറ്റിവയ്ക്കണമെന്ന് ഡോ. ഗോയൽ പറഞ്ഞു.\nപുകവലിയും പുകയില വസ്തുക്കളും ഹാനികരവും മരണ സാധ്യതയും സ്‌ട്രോക്കിനുള്ള സാധ്യതയും വർദ്ധിപ്പിക്കും. പുകയിലയിൽ 7000 വിഷരാസവസ്തുക്കൾ അടങ്ങിയിട്ടുണ്ട്. ഇത് ശ്വാസകോശത്തെ ബാധിക്കുകയും ശരീരകോശങ്ങളെ നശിപ്പിക്കുകയും സ്ട്രോക്കിനുള്ള സാധ്യത വർദ്ധിപ്പിക്കുകയും ചെയ്യുന്നു. പുകവലി ഉപേക്ഷിക്കുന്നത് ഓക്‌സിജന്റെ അളവ് മെച്ചപ്പെടുത്തുന്നു. രക്തചംക്രമണവും ശ്വാസകോശ പ്രവർത്തനവും മെച്ചപ്പെടുത്തുന്നു. മാത്രമല്ല സ്ട്രോക്കിന്റെയും അനുബന്ധ രോഗങ്ങളുടെയും സാധ്യത കുറയ്ക്കുന്നു.\nഅമിതമായ മദ്യപാനം ആരോഗ്യത്തെ വളരെയധികം ബാധിക്കുന്നു. അമിതമായ ആൽക്കഹോൾ ഉയർന്ന രക്തസമ്മർദ്ദത്തിന്റെ തോത് വർദ്ധിപ്പിക്കുകയും, കൂടാതെ ഏട്രിയൽ ഫൈബ്രിലേഷൻ, കാർഡിയോമയോപ്പതി, സ്ട്രോക്ക് തുടങ്ങിയ ഹൃദയ പ്രശ്നങ്ങൾക്ക് കാരണമാകുന്നു. രക്തസമ്മർദ്ദം, കൊളസ്ട്രോൾ, അല്ലെങ്കിൽ രക്തത്തിലെ പഞ്ചസാരയുടെ അളവ് എന്നിവയിലെ അസന്തുലിതാവസ്ഥയുടെ ഫലമാണ് ജീവന് ഭീഷണിയായ ഏതൊരു രോഗവും.\nRead more : ഉയർന്ന കൊളസ്ട്രോൾ; ഈ ലക്ഷണങ്ങൾ അവഗണിക്കരുത്\nLast Updated Jan 14, 2022, 11:50 AM IST


കൊറോണ: ചൈനയിൽ മരിച്ചവരുടെ എണ്ണം 1868 ആയി; 72,436 പേർക്ക് രോഗബാധ - Janayugom Online\nകൊറോണ വൈറസ് മൂലം ചൈനയിൽ മരിച്ചവരുടെ എണ്ണം 1,868 ആയി ഉയർന്നു. ഇന്നലെ 98 പേർ മരിച്ചു. 72,436 പേർക്കാണ് ഇതുവരെ രോഗം സ്ഥിരീകരിച്ചത്. ഇവരിൽ ഡോക്ടർമാരും നഴ്സുമാരും ഉൾപ്പെടെ 1,800ഓളം ആരോഗ്യപ്രവർത്തകരും ഉൾപ്പെടുന്നു. ജപ്പാനിലെ യോകോഹാമയിൽ പിടിച്ചിട്ടിരിക്കുന്ന ആഡംബരക്കപ്പലിൽ വച്ചു വൈറസ് ബാധിച്ച4ഇന്ത്യക്കാരുടെയും നില മെച്ചപ്പെട്ടു വരുന്നതായി ഇന്ത്യൻ എംബസി അറിയിച്ചു. ഇതിനിടെ, കപ്പലിൽ 99 പേർക്കു കൂടി വൈറസ് സ്ഥിരീകരിച്ചു. ആകെ രോഗബാധിതരുടെ എണ്ണം 454 ആയി. കപ്പലിലെ 340 അമേരിക്കക്കാരെ യുഎസ് വിമാനത്തിൽ തിരികെ കൊണ്ടുപോയി. 138 ഇന്ത്യക്കാരെ തിരികെയെത്തിക്കാനുള്ള ശ്രമം തുടരുകയാണ്.\nഅതേസമയം കൊറോണ വൈറസ് രോഗത്തെ നേരിടുന്നതിന് ചൈനയ്ക്ക് എല്ലാ സഹായവും ഇന്ത്യ വാഗ്ദാനം ചെയ്തിട്ടുണ്ട്. മെഡിക്കൽ ഉപകരണങ്ങളും വസ്തുക്കളുമായി പ്രത്യേക വിമാനം എത്തുമെന്ന് ചൈനയിലെ ഇന്ത്യൻ അംബാസഡർ വിക്രം മിസ്റി അറിയിച്ചു. സഹായവാഗ്ദാനവുമായി പ്രധാനമന്ത്രി നരേന്ദ്ര മോദി കഴിഞ്ഞയാഴ്ച ചൈനീസ് പ്രസിഡന്റ് ഷി ചിൻപിങ്ങിന് എഴുതിയിരുന്നു. ചൈനയിൽ നിന്നു നാട്ടിലേക്കു പോകാനാഗ്രഹിക്കുന്ന ഇന്ത്യക്കാരെയും അയൽരാജ്യങ്ങളിലുള്ളവരെയും മടക്കയാത്രയിൽ ഈ വിമാനത്തിൽ കൊണ്ടുവരും. തിരികെ വരാനാഗ്രഹിക്കുന്നവർ ബന്ധപ്പെടണമെന്ന് ഇന്ത്യൻ എംബസി ആവശ്യപ്പെട്ടിട്ടുണ്ട്. 80 –100 ഇന്ത്യക്കാർ വുഹാനിലുണ്ടെന്നാണ് കരുതുന്നത്. ആദ്യ2വിമാനങ്ങൾ എത്തിയപ്പോൾ പനി മൂലം വരാൻ കഴിയാഞ്ഞ 10 പേരും ഇക്കൂട്ടത്തിലുണ്ട്.\nരോഗം പടരുന്നതു തടയാനായി ഹുബൈയ് പ്രവിശ്യയിലെ ആറു കോടിയോളം പേർക്ക് യാത്രാവിലക്ക് ഏർപ്പെടുത്തിയിരിക്കുകയാണ്. സ്വകാര്യ കാറുകൾ നിരോധിച്ചു. വളരെ അത്യാവശ്യ ഘട്ടത്തിൽ മാത്രമേ വീടിനു പുറത്തിറങ്ങാവൂവെന്നും ജനങ്ങളോടു നിർദേശിച്ചിട്ടുണ്ട്. മൂന്നു ദിവസം കൂടുമ്പോൾ ഓരോ വീട്ടിൽനിന്ന് ഓരോരുത്തർക്ക് അത്യാവശ്യ സാധനങ്ങളും ഭക്ഷണവും വാങ്ങാൻ പുറത്തിറങ്ങാം.\nഇതിനിടെ, അടുത്തയാഴ്ച നടക്കേണ്ട ചക്രവർത്തിയുടെ പിറന്നാളാഘോഷങ്ങൾ ജപ്പാൻ റദ്ദാക്കി. പ്രശസ്തമായ ടോക്കിയോ മാരത്തൺ പ്രമുഖരായ പ്രഫഷനൽ ഓട്ടക്കാർക്കു മാത്രമായി പരിമിതപ്പെടുത്തുകയും ചെയ്തു. 38,000 പേർ പങ്കെടുക്കാറുള്ളതാണ്. ജൂലൈയിൽ ഒളിംപിക്സ് നടക്കാനിരിക്കെ, കടുത്ത പ്രതിസന്ധിയിലാണ് ജപ്പാൻ.\nEnglish Summary; corona virus, death toll touches 1868\nരാജ്യത്ത് കോവിഡ് കേസുകള് കുറയുന്നു; ഇന്നലെ 32,937 രോഗികള്; മരണം 417\nസംസ്ഥാനത്ത് ഇന്ന് 3382 പുതിയ കോവിഡ് രോഗികള്; 6055 പേര് രോഗമുക്തി നേടി


ഇന്ത്യയില് ഹിന്ദുക്കള് ന്യൂനപക്ഷമായാല് അഫ്ഗാനിസ്ഥാന്റെ അവസ്ഥയുണ്ടാകും: ബിജെപി - ഇ വാർത്ത | evartha\nഇന്ത്യയില് ഹിന്ദുക്കള് ന്യൂനപക്ഷമായാല് അഫ്ഗാനിസ്ഥാന്റെ അവസ്ഥയുണ്ടാകും: ബിജെപി\nഇന്ത്യയില് ഹിന്ദുക്കള് ന്യൂനപക്ഷമായാല് അഫ്ഗാനിസ്ഥാന്റെ അവസ്ഥയുണ്ടാകുമെന്നും ഹിന്ദുക്കള് ഭൂരിപക്ഷമായിരിക്കുന്നിടത്തോളം കാലം ഇവിടെ ഭരണഘടനയും സ്ത്രീകളും സുരക്ഷിതരായിരിക്കുമെന്നും ബി ജെ പി ദേശീയ ജനറല് സെക്രട്ടറി സി ടി രവി.\nഹിന്ദുമതം സഹിഷ്ണുതയുള്ള മതമാണെന്നും ഇന്ത്യൻ ഭരണഘടന സംരക്ഷിക്കണം എന്നാഗ്രഹിക്കുന്നവര് ‘ഈ സത്യം’ മറക്കരുതെന്നും അദ്ദേഹം പറഞ്ഞു. മതേതരത്വം, മതപരമായ സഹിഷ്ണുത എന്നിവയാണ് ഹിന്ദുത്വത്തിന്റെ അടിസ്ഥാന പ്രമാണം. ഇത്തരത്തിൽ സഹിഷ്ണുതയുള്ളവര് ഭൂരിപക്ഷമായിരിക്കുമ്പോള് മാത്രമേ മതേതരത്വവും സ്ത്രീകള്‍ക്ക് സുരക്ഷയും ഉണ്ടാവുകയുള്ളൂ,’\nമാത്രമല്ല, രാജ്യത്ത് ബി ജെ പി ഒരിക്കലും പ്രീണന രാഷ്ട്രീയം കളിക്കില്ലെന്നും പ്രീണന രാഷ്ട്രീയം ഒഴിവാക്കി കോണ്‍ഗ്രസ് വസ്തുനിഷ്ഠമായ രാഷ്ട്രീയ പ്രവര്‍ത്തനം നടത്തണമെന്നും അദ്ദേഹം ആവശ്യപ്പെട്ടു.\nTopics: afganisthan bjp Ct ravi india Minority


വയനാട് മണ്ഡലത്തിലെ ഉയർന്ന പോളിംഗ് ശതമാനം: വ്യത്യസ്ത നിഗമനങ്ങളുമായി മുന്നണികൾ : Deepika.com Nattu Visesham\nകൽപ്പറ്റ: വയനാട്ടിലെ ഉയർന്ന പോളിംഗ് ശതമാനവുമായി ബന്ധപ്പെട്ടു ഇടത്, വലത്, ബിജെപി മുന്നണികൾക്കുള്ളതു വ്യത്യസ്ത നിഗമനം.\nയുഡിഎഫ് സ്ഥാനാർഥി രാഹുൽ ഗാന്ധിക്കു ലഭിക്കുന്ന ഉജ്വല ഭൂരിപക്ഷത്തിലേക്കാണ് വർധിച്ച വോട്ടിംഗ് ശതമാനം വിരൽ ചൂണ്ടുന്നതെന്നു കെപിസിസി സെക്രട്ടറിയും ബത്തേരി നിയോജകണ്ഡലം തെരഞ്ഞെടുപ്പു കമ്മിറ്റി ജനറൽ കണ്‍വീനറുമായ കെ.കെ. ഏബ്രഹാം പറഞ്ഞു.\nഎന്നാൽ രാഹുൽ ഗാന്ധിയുടെ സ്ഥാനാർഥിത്വത്തെ പ്രതിരോധിക്കുന്നതിൽ ഇടതുപക്ഷം നേടിയ വിജയത്തിന്‍റെ സൂചനയാണ് ഉയർന്ന പോളിംഗ് ശതമാനമെന്നു സിപിഐ ജില്ലാ സെക്രട്ടറിയും മണ്ഡലം തെരഞ്ഞെടുപ്പു കമ്മിറ്റി ട്രഷററുമായ വിജയൻ ചെറുകര അഭിപ്രായപ്പെട്ടു.\nശബരിമല അടക്കം വൈകാരിക പ്രശ്നങ്ങളോടുള്ള വിശ്വാസികളുടെയും മറ്റു സാധാരണക്കാരുടെയും നിലപാട് പോളിംഗിൽ പ്രതിഫലിച്ചതായി ബിജെപി ജില്ലാ പ്രസിഡന്‍റ് സജി ശങ്കർ പറഞ്ഞു.\nമണ്ഡലത്തിൽ റിക്കാർഡ് ഭൂരിപക്ഷത്തിനായിരിക്കും രാഹുൽ ഗാന്ധിയുടെ വിജയമെന്നു ഏബ്രഹാം അഭിപ്രായപ്പെട്ടു. ബത്തേരി നിയോജകമണ്ഡലത്തിൽ അര ലക്ഷത്തിൽപരം വോട്ടിനു രാഹുൽ മുന്നിലായിരിക്കുമെന്നു അദ്ദേഹം പറഞ്ഞു.\nഅതിരൂക്ഷമായ കാർഷിക പ്രതിസന്ധി നേരിടുന്നതാണ് മണ്ഡലത്തിലെ മിക്ക പ്രദേശങ്ങളും.\nനിലനിൽപ്പിനായി പൊരുതുന്ന കർഷക സമൂഹത്തിനു രാഷ്‌ട്രീയത്തിനും ജാതി-മത ചിന്തകൾക്കും അതീതമായി രാഹുൽ ഗാന്ധിയിൽ വലിയ പ്രതീക്ഷയുണ്ട്. മുൻ തെരഞ്ഞെടുപ്പുകളിൽ മറ്റു മുന്നണി സ്ഥാനാർഥികൾക്കു വോട്ടു ചെയ്തവർപോലും ഇത്തവണ മാറിയാണ് ചിന്തിച്ചത്.\nകടുത്ത രാഷ്്‌ട്രീയ നിലപാട് ഉള്ളവർ മാത്രമാണ് അവരുടെ സ്ഥാനാർഥിക്കു വോട്ടു ചെയ്തത്. സിപിഎം, ബിജെപി പ്രവർത്തകരും അനുഭാവികളും അടങ്ങുന്ന കർഷക കുടുംബങ്ങളിലെ വനിതാ വോട്ടുകൾ രാഹുലിനു ലഭിച്ചിട്ടുണ്ട്.\nവയനാട് മണ്ഡലത്തിൽ എൽഡിഎഫ് സ്ഥാനാർഥിയെ പിൻവലിച്ചു രാഹുൽ ഗാന്ധിക്കു പിന്തുണ നൽകുകയാണ് ചെയ്യേണ്ടിയിരുന്നത്. ഇത് ദേശീയതലത്തിൽ മതേതര സഖ്യ രൂപീകരണത്തിനു വലിയ പിന്തുണയാകുമായിരുന്നു. വയനാട്ടിൽ സ്ഥാനാർഥിയെ പിൻവലിക്കുന്നത് ഇതര മണ്ഡലങ്ങളിൽ സിപിഎമ്മിനും എൽഡിഎഫിനും ഗുണം ചെയ്യുമായിരുന്നുവെന്നും ഏബ്രഹാം\nമണ്ഡലത്തിൽ ഇടതുപക്ഷത്തിനു അനുകൂലമായി ഉണ്ടായ വോട്ടൊഴുക്ക് തെരഞ്ഞെടുപ്പുഫലം പുറത്തുവരുന്പോൾ വ്യക്തമാകുമെന്നു വിജയൻ ചെറുകര പറഞ്ഞു.മണ്ഡലത്തില് 80.26 ശതമാനമാണ് പോളിംഗ് . 2014ലെ തെരഞ്ഞെടുപ്പിനെ അപേക്ഷിച്ച് ഏഴു ശതമാനം കൂടുതലാണിത്. എതിരാളി രാഹുൽ ഗാന്ധിയാണെന്ന ബോധ്യം എൽഡിഎഫിനെ ചിട്ടയുള്ള തെരഞ്ഞെടുപ്പു പ്രചാരണത്തിലേക്കു നയിച്ചു.\nവോട്ടർമാരിലെ കന്നിക്കാരടക്കം യുവജനങ്ങളിൽ ഏറെയും ഇടതു പക്ഷത്തിനു അനുകൂല നിലപാടാണ് സ്വീകരിച്ചത്. കോണ്‍ഗ്രസിന്‍റെ കപട സമീപനം തിരിച്ചറിഞ്ഞ കർഷകരും എൽഡിഎഫിനു ഒപ്പം നിന്നു.\nകോണ്‍ഗ്രസും യുഡിഎഫും പ്രതീക്ഷിക്കുന്നതാകില്ല വയനാട്ടിലെ തെരഞ്ഞെടുപ്പു ഫലം. പ്രചാരണരംഗത്തു യുഡിഎഫിലെ മാന്ദ്യം പ്രകടമായിരുന്നുവെന്ന് വിജയൻ പറഞ്ഞു.\nമണ്ഡലത്തിൽ എൻഡിഎ വേരോട്ടത്തിന്‍റെ ആഴം വ്യക്തമാക്കുന്നതായിരിക്കും തെരഞ്ഞെടുപ്പു ഫലമെന്നു ബിജെപി ജില്ലാ പ്രസിഡന്‍റ് സജി ശങ്കർ പറഞ്ഞു. 2014ലെ തെരഞ്ഞെടുപ്പിൽ ലഭിച്ചതിന്‍റെ ഇരട്ടിയിലധികം വോട്ട് ഇക്കുറി എൻഡിഎ സ്ഥാനാർഥിയും ബിഡിജെഎസ് അധ്യക്ഷനുമായ തുഷാർ വെള്ളാപ്പള്ളിക്കു നേടും.\nശബരിമല അടക്കം വൈകാരിക പ്രശ്നങ്ങളോടുള്ള വിശ്വാസികളുടെയും മറ്റു സാധാരണക്കാരുടെയും നിലപാട് പോളിംഗിൽ പ്രതിഫലിച്ചിട്ടുണ്ടെന്നും സജി ശങ്കർ പറഞ്ഞു.


ചിലരാജ്യങ്ങൾ അന്താരാഷ്ട്രനിയമങ്ങളെ വളച്ചൊടിക്കുന്നു -രാജ്നാഥ്സിങ് | rajnath singh| international laws\nRajnath Singh | File Photo - PTI\nമുംബൈ : ചില രാഷ്ട്രങ്ങൾ അവരുടെ ഇടുങ്ങിയ പക്ഷപാത താത്‌പര്യങ്ങളാൽ, ആധിപത്യ പ്രവണതകൾ പ്രകടിപ്പിക്കുന്നതായി പ്രതിരോധമന്ത്രി രാജ്നാഥ് സിങ്. മുംബൈ നാവിക ആസ്ഥാനത്ത് നടന്ന ചടങ്ങിൽ ഇന്ത്യൻ നാവികസേനയുടെ കരുത്ത് വർധിപ്പിക്കുന്ന ഐ.എൻ.എസ്. വിശാഖപട്ടണം യുദ്ധക്കപ്പൽ രാജ്യത്തിന് സമർപ്പിച്ച് സംസാരിക്കുകയായിരുന്നു അദ്ദേഹം.\nചിലരാജ്യങ്ങൾ അന്താരാഷ്ട്രനിയമങ്ങളെ വളച്ചൊടിക്കുന്നുവെന്ന് രാജ്‌നാഥ് സിങ് ചൂണ്ടിക്കാട്ടി. ചൈനയുടെ പേരെടുത്തുപറയാതെയായിരുന്നു വിമർശനം. ഇന്ത്യ-പസഫിക് മേഖലയിലെ സമാധാനം ഇന്ത്യൻ നാവികസേനയുടെ ഉത്തരവാദിത്വമാണെന്നും സമാധാനമില്ലാതാക്കാൻ ചില രാജ്യങ്ങൾ ശ്രമിക്കുന്നുണ്ടെന്നും അദ്ദേഹം പറഞ്ഞു.\nഐ.എൻ.എസ്. വിശാഖപട്ടണം കമ്മിഷൻ ചെയ്തതോടെ അത്യാധുനിക യുദ്ധക്കപ്പലുകൾ രൂപകല്പനചെയ്യാനും നിർമിക്കാനും കഴിവുള്ള പ്രമുഖ രാജ്യങ്ങളുടെ പട്ടികയിൽ ഇന്ത്യയും സ്ഥാനംപിടിച്ചു. ഇന്ത്യയിൽ നിർമിക്കുന്ന ഏറ്റവുംവലിയ യുദ്ധക്കപ്പലുകളിൽ ഒന്നാണിത്. മിസൈൽ വേധ സ്റ്റെൽത്ത് ഗൈ‍ഡഡ് കപ്പലാണിത്. ഒട്ടേറെ ആയുധങ്ങളും സെൻസറുകളും ഇതിൽ സജ്ജീകരിച്ചിട്ടുണ്ട്.\nസൂപ്പർസോണിക് ഉപരിതല-വായു മിസൈലുകൾ, ഹ്രസ്വദൂര തോക്കുകൾ, നൂതന ഇലക്‌ട്രോണിക് യുദ്ധോപകരണങ്ങൾ, അത്യാധുനിക ആശയവിനിമയ സംവിധാനങ്ങൾ എന്നിവയും കപ്പലിലുണ്ട്. ചടങ്ങിൽ നാവികസേനാ മേധാവി അഡ്മിറൽ കരംബീർസിങ്, നിയുക്ത നാവികസേനാ മേധാവി അഡ്മിറൽ ആർ. ഹരികുമാർ എന്നിവർ പങ്കെടുത്തു.


സൗദിയില് വൈദ്യുതി ബില് ഇനി യഥാര്‍ത്ഥ ഉപഭോക്താവിന്റെ പേരില് – Malanad Online\nTuesday, March 26, 2019 11:44:28\nഅടുത്ത ഘട്ടത്തില് ഉപഭോക്താക്കളുടെ വിവരങ്ങള് പുതുക്കുന്ന സേവനം ഔദ്യോഗികമായി നടപ്പിലാക്കും. ഇത് ഡിസംബര് ഒന്ന് മുതല് 31 വരെ തുടരും. മൂന്നാം ഘട്ടം ജനുവരി ഒന്നിനാണ് ആരംഭിക്കുക. ജനുവരി ഒന്നുമുതല് ആദ്യ ബില്ല് അടയ്‌ക്കേണ്ട സമയത്തിന് മുന്‍പായി വിവരങ്ങള് പുതുക്കാത്ത ഉപഭോക്താക്കള്‍ക്ക് വൈദ്യതി സേവനം വിലക്കും.\n#electricity Pravasi, SAUDI No Comments » Print this News\n« യു എ ഇയില് നബിദിന അവധി പ്രഖ്യാപിച്ചു (Previous)\n(Next) യാത്രികര്‍ക്ക് കിടിലന് ഓഫറുകളുമായി എമിറേറ്റ്‌സ് എയര്‍ലൈന്‍സ് »


മനസ്സില് തോന്നിയതു...........: ഓഗസ്റ്റ് 15 : റിവ്യൂ\ntorrentil ninnum download cheythu kandathu kondu cash nashtamaayillallo alle???cash mudakki padam kandittu review idunnathaakum nallathu..coz....aarengilum dwnload cheytathu nammale onnum aarum nirbandhichu kaanikkunillallo...atleast moshamaanennu abipraayamulla padangal kaanaathirikkuka...allel ingane okke thonnum!!\n2011, ഏപ്രിൽ 19 9:30 AM\n2011, ഏപ്രിൽ 19 5:32 PM\nഉഗ്രനായിട്ടുണ്ട്. എനിക്ക് മമ്മൂട്ടി എന്നാ ആളിനെ ഇഷ്ട്ടമോക്കെയാണ്. പക്ഷെ ഈ പടം പേറ്റതള്ള സഹിക്കില്ല . ഇതിനെക്കുറിച്ച് എന്തെന്ക്കിലും ഒന്ന് എഴുതണമെന്നു ഞാന് കരുതിയതാണ്. ചുമ്മാ ഒന്ന് നെറ്റില് കറങ്ങി തിരിഞ്ഞു വന്നപ്പോളാണ് ഇതുകണ്ടത്. ഇനിയും പ്രതീഷിക്കുന്നു .തുടരുക .


ജൂനിയര് സയന്‍സ് ഒളിംപ്യാഡില് ഇന്ത്യന് വിദ്യാര്‍ഥിക്ക് അഭിമാന നേട്ടം | dubai student wins at international science olympiad - Malayalam Oneindia\nUpdated: Thu, Dec 21, 2017, 9:10 [IST]\nദുബായ്: നെതര്‍ലാന്‍ഡില് നടന്ന ഈ വര്‍ഷത്തെ അന്താരാഷ്ട്ര ജൂനിയര് സയന്‍സ് ഒളിമ്പ്യാഡില് ദുബായിലെ ഇന്ത്യന് വിദ്യാര്‍ഥിക്ക് വെങ്കലം. തുടര്‍ച്ചയായി രണ്ടാം തവണയാണ് ദുബായ് ഡല്‍ഹി പ്രൈവറ്റ് സ്‌കൂളില് പത്താം തരത്തില് പഠിക്കുന്ന കൗശിക് മുരുകന് ഈ നേട്ടം സ്വന്തമാക്കിയത്. മറ്റ് 54 രാജ്യങ്ങളില് നിന്നുള്ള മല്‍സരാര്‍ഥികളെ പിന്തള്ളിയായിരുന്നു കൗശിക്കിന്റെ ഈ വെങ്കലനേട്ടം. ജലവും സുസ്ഥിരതയും എന്ന വിഷയവുമായി ബന്ധപ്പെട്ട ചോദ്യങ്ങള്‍ക്ക് മികച്ച ഉത്തരങ്ങള് നല്‍കിയാണ് കൗശിക് മുരുകന് നേട്ടം കൈവരിച്ചത്.\n15 വയസിന് താഴെയുള്ള വിദ്യാര്‍ഥികള്‍ക്കായി ഏര്‍പ്പെടുത്തുന്ന സയന്‍സ് ആന്‍ഡ് ടെക്നോളജി ഒളിമ്പിയാഡില് ഒരു രാജ്യത്ത് നിന്ന് ആറ് കുട്ടികള് വീതമുള്ള മത്സരാര്‍ഥികളാണ് പങ്കെടുക്കുക. ഓരോ വര്‍ഷവും നടക്കുന്ന മല്‍സരം 10 ദിവസം നീണ്ടുനില്‍ക്കും. വിവിധ രാജ്യങ്ങളില് വെച്ചാണ് ഓരോ വര്‍ഷവും മത്സരങ്ങള് സംഘടിപ്പിക്കുന്നത്. കഴിഞ്ഞ വര്‍ഷം ഇന്തോനേഷ്യയിലെ ബാലിയില് വെച്ച് നടന്ന മത്സരത്തിലും കൗഷിക് വെങ്കലം നേടിയിരുന്നു.\nരണ്ടാം തവണയും മെഡല് നേടാനായതില് അതീവ സന്തുഷ്ടനാണെന്ന് കൗശിക് പറഞ്ഞു. മുന് വര്‍ഷങ്ങളിലെ മല്‍സരങ്ങളില് നിന്ന് തികച്ചും വ്യത്യസ്തമായിരുന്നു ഇത്തവണത്തേത്. ശക്തമായ മല്‍സരമാണ് എല്ലാവരും കാഴ്ചവച്ചതെന്നും എല്ലാ ടീമും ഒന്നിനൊന്ന് മെച്ചമായിരുന്നുവെന്നും 15കാരനായ ഇന്ത്യന് വിദ്യാര്‍ഥി പറഞ്ഞു. ഇന്റര്‍നാഷനല് ഔളിംപ്യാഡ് ഫൗണ്ടേഷനില് നിന്നുള്ള മികച്ച അധ്യാപകരുടെ പരിശീലനം മല്‍സരത്തില് ഏറെ ഉപകാരപ്രദമായതായും കൗശിക് പറഞ്ഞു. യുഎഇ അധികൃതരും എന്റെ മാതാപിതാക്കളും മറ്റുള്ളവര്‍ക്ക് സ്വപ്‌നം കാണാന് പോലുമാവാത്ത പിന്തുണയും സൗകര്യവുമാണ് തനിക്ക് നല്‍കുന്നത്. അതുകൊണ്ടുതെന്ന എനിക്ക് ലഭിച്ച മെഡല് മാതാപിതാക്കള്‍ക്കും യുഎഇക്കും സമര്‍പ്പിക്കുന്നതായും കൗശിക് പറഞ്ഞു.\ndubai നെതര്‍ലാന്‍ഡ് student science indian delhi school വിദ്യാര്‍ഥി ഇന്ത്യന് യുഎഇ ദുബായ്


Jun 5, 2015, 07:05 PM IST\nവേനല്‍ക്കാലത്ത് കഴിക്കേണ്ട വിഭവങ്ങള്\n# ഡോ. എ.ആര്. സന്തോഷ്,സീനിയര് ഫിസിഷ്യന്,കോട്ടയ്ക്കല് ആര്യവൈദ്യശാല\nവേനല്‍ക്കാലത്ത് ശരീരത്തില് കഫം ക്ഷയിക്കുന്നു. വാതപിത്തങ്ങള് വര്‍ധിക്കുകയോ ക്ഷയിക്കുകയോ ചെയ്യുന്നു. അതുകൊണ്ട് വേനല്‍ക്കാലത്ത് ഉപ്പ്, എരിവ്, പുളി കൂടുതലുള്ള ആഹാരപാനീയങ്ങള് ഒഴിവാക്കുന്നതാണ് നല്ലത്. ഉപ്പ് ചേര്‍ത്ത ചെറുനാരങ്ങാവെള്ളം തളര്‍ച്ചയ്ക്ക് താത്കാലികാശ്വാസമാകുമെങ്കിലും പിത്തവൃദ്ധിയെ ഉണ്ടാക്കും. മദ്യം, വ്യായാമം, വെയില്‍കൊള്ളല് എന്നിവയും കഴിവതും ഒഴിവാക്കണം. എളുപ്പം ദഹിക്കാവുന്നതും എണ്ണമയമുള്ളതും തണുത്തതും ജലാംശം അധികമുള്ളതും ആയ ആഹാര പാനീയങ്ങള് ചൂടുകാലത്ത് ഉചിതമാണ്. പഴച്ചാറുകള്, പഴങ്ങള് എന്നിവ പ്രധാന ആഹാരത്തിനു മുമ്പായി കഴിക്കാം. ചെന്നെല്ലരിക്കഞ്ഞിയില് പശുവിന്‍നെയ്യ് ചേര്‍ത്ത് കഴിക്കുന്നതും നന്ന്. ചെന്നെല്ലരിച്ചോറ്, പാല്, നെയ്യ്, മുന്തിരിങ്ങ, നാളികേരവെള്ളം, പഞ്ചസാര എന്നിവ കഴിക്കുന്നത് വേനല്‍ക്കാലത്ത് ശരീരബലം കുറയാതെ നോക്കും.\nതലയിലും മേലും എണ്ണ തേച്ച് കുളിച്ചശേഷം പ്രഭാതഭക്ഷണമായി കഞ്ഞിയോ മലര്‍കഞ്ഞിയോ നെയ്യ് ചേര്‍ത്ത് കഴിക്കാവുന്നതാണ്. ഇന്തുപ്പും പഞ്ചസാരയും ഇതില് ചേര്‍ക്കാം. പുളിച്ച ദോശ, ഇഡ്ഡലി എന്നിവകളേക്കാള് ഗുണം ചെയ്യുമിത്.\nഉച്ചയ്ക്ക് മാംസമോ മത്സ്യമോ ചേര്‍ത്ത് ഊണ് കഴിക്കാം. കാടമുട്ട, താറാവുമുട്ട എന്നിവയും നല്ലതാണ്. മത്സ്യമാംസാദികള് പാകം ചെയ്യുമ്പോള് ചുവന്ന മുളകിനുപകരം കുരുമുളകോ പച്ചമുളകോ ഉപയോഗിക്കണം. ഇഞ്ചി, ചുക്ക്, തിപ്പലി എന്നിവയും രുചിക്കനുസരിച്ച് ചേര്‍ത്ത് ഉപയോഗിക്കാം. വറുത്തവ, കൃത്രിമാഹാരങ്ങള് എന്നിവ കഴിവതും ഒഴിവാക്കണം. വെണ്ണ കടഞ്ഞെടുത്ത മോര് ധാരാളം കഴിക്കാം. മുളകോഷ്യം, കാളന്, ഓലന്, അവിയല് എന്നീ കറികളാണ് ഈ കാലത്തു നല്ലത്. സാമ്പാറും രസവും കഴിവതും ഒഴിവാക്കുക. എന്നാല് കുരുമുളക് രസം ദോഷകരമല്ല. ചുവന്ന മുളക് ചേര്‍ത്ത അച്ചാറുകള് ഒഴിവാക്കണം. തേങ്ങാപ്പാല് ചേര്‍ത്ത ഓലന് അള്‍സര്‍പോലുള്ള രോഗങ്ങളെ നിയന്ത്രിക്കും. കായ, ചേന, പയര്, ഇടിച്ചക്ക, ഉണ്ണിപ്പിണ്ടി, പടവലം എന്നിവ കൊണ്ടുള്ള മെഴുക്കുപുരട്ടി നല്ലതാണ്. ചീര, മുരിങ്ങ എന്നിവയും കഴിക്കാം. കുമ്പളങ്ങ, വെള്ളരിക്ക എന്നിവ ധാരാളം ജലാംശം അടങ്ങിയ പച്ചക്കറികളാണ്. ഇഞ്ചിത്തൈര്, സാലഡുകള്, ഇഞ്ചി ചേര്‍ത്ത നാളികേരച്ചമ്മന്തി എന്നിവ ദഹനം സുഖകരമാക്കും.\nരാത്രി ഭക്ഷണം, ഉറങ്ങാന് കിടക്കുന്നതിന് മൂന്ന് മണിക്കൂര് മുമ്പെങ്കിലും കഴിക്കണം. ദേഹശുദ്ധി വരുത്തിയശേഷം ചെന്നെല്ലരിച്ചോറ്, കഞ്ഞി, ഗോതമ്പ് കഞ്ഞി, പലഹാരങ്ങള് എന്നിവ കഴിക്കാം. ഗോതമ്പ് ചില ദേഹപ്രകൃതിക്കാര്‍ക്ക് ചൂട് കൂട്ടും എന്നതിനാല് പാല്‍ക്കഞ്ഞിയായി കഴിക്കുന്നതാണ് നല്ലത്.\nആഹാരത്തോടൊപ്പവും അല്ലാതെയും ഉപയോഗിക്കാവുന്ന നിരവധി പാനീയങ്ങളും 'പാനക'ങ്ങളും ആയുര്‍വേദത്തില് വിവരിക്കുന്നുണ്ട്. രാമച്ചം, ചന്ദനം, ജീരകം, ചുക്ക്, മല്ലി, പതുമുകം, മുത്തങ്ങ തുടങ്ങിയവയിട്ട് തിളപ്പിച്ചാറിച്ച വെള്ളം ഉപയോഗിക്കുന്നത് ശരീരോഷ്മാവ് നിയന്ത്രിക്കും.\nമുന്തിരിങ്ങ, ചക്ക, കദളിപ്പഴം, തേങ്ങ ചിരകിയത് എന്നിവ കറുവപ്പട്ട, ഏലത്തരി, നാഗപ്പൂവ്, പച്ചില, മാതളനാരങ്ങ എന്നിവകളോട് ചേര്‍ത്ത് പുതിയ മണ്‍പാത്രത്തിലാക്കി അടച്ചുവെച്ച് പുളിപ്പിച്ച് വീഞ്ഞുപോലെ കുടിക്കാം. ശരീരത്തിലെ ജലാംശം നഷ്ടപ്പെടുന്നതുകൊണ്ടുള്ള ക്ഷീണാവസ്ഥയെ ഇത് കുറയ്ക്കും. സൂര്യാഘാതത്തെ ഒരു പരിധിവരെ തടയുവാനും ഇതുകൊണ്ടു കഴിയും. തൈരില് അല്ലെങ്കില് മോരില് പഞ്ചസാര, ചുക്ക്, കുരുമുളക്, തിപ്പലി, ജീരകം എന്നിവ അടിച്ച് ചേര്‍ത്തുണ്ടാക്കുന്ന 'രസാളാ' കുടിക്കുന്നതും ഉന്‍മേഷം നല്‍കും. ഇഞ്ചി, കറിവേപ്പില, പച്ചമുളക് ചേര്‍ത്തുണ്ടാക്കുന്ന 'സംഭാരം', ശരീരത്തിലെ കൊഴുപ്പിനെയും ദുര്‍മേദസ്സിനെയും കുറയ്ക്കുവാന് സഹായിക്കും. പഴച്ചാറുകള്, പാല് ചേര്‍ക്കാതെ ഉപയോഗിക്കാം. പാല്, പഴച്ചാറുകളില് ചേര്‍ത്താല് അത് വിരുദ്ധാഹാരമായി മാറും.\nമുന്തിരിങ്ങക്കഷായത്തില് മലര്, ഏലത്തരി, കറുവപ്പട്ട, പച്ചില, മല്ലി എന്നിവയുടെ പൊടി, ശര്‍ക്കര, പഞ്ചസാര, കൂവപ്പൊടി, തേന് എന്നിവ ചേര്‍ത്തുവെച്ചുണ്ടാക്കുന്ന 'രാഗം' എന്ന പാനകം, വേനല്‍ക്കാലത്തുണ്ടാകാവുന്ന വിളര്‍ച്ചയെ തടയും. ഇതില്‍തന്നെ മാതളനാരങ്ങകൂടി ചേര്‍ത്ത് 'ഷാഡബം' എന്ന പാനകവും നല്ലതാണ്.\nരാത്രി കിടക്കാന്‍നേരം തണുത്ത എരുമപ്പാലില് പഞ്ചസാര ചേര്‍ത്ത് കുടിക്കുകയാണെങ്കില് നല്ല ഉറക്കം കിട്ടും. കൂവ, ഉണങ്ങലരി തുടങ്ങിയവ പാലും പഞ്ചസാരയും ശര്‍ക്കരയും ചേര്‍ത്തുണ്ടാക്കുന്ന പായസം വേനല്‍ക്കാലത്ത് കഴിക്കുന്നത് ഉചിതമാണ്. നാളികേരം ഇടിച്ചുപിഴിഞ്ഞുണ്ടാക്കുന്ന പായസമാണ് ഇതില് ഏറ്റവും നല്ലത്.\nനമ്മുടെ ശരീരത്തില് ഏറ്റവും പ്രധാനപ്പെട്ട ഗ്രന്ഥികളിലൊന്നാണ് തൈറോയിഡ്. തൈറോയിഡ് ..


സംസ്ഥാനത്ത് സമാന്തര സ്വര്‍ണവ്യാപാരം വര്‍ധിക്കുന്നു | Business | Deshabhimani | Tuesday Jan 23, 2018\nസംസ്ഥാനത്ത് സമാന്തര സ്വര്‍ണവ്യാപാരം വര്‍ധിക്കുന്നു\nകൊച്ചി > സംസ്ഥാനത്ത് സമാന്തര ചെറുകിട സ്വര്‍ണവ്യാപാരം കൊഴുക്കുന്നു. ഇതിലൂടെ സര്‍ക്കാരിന് നികുതിയിനത്തില് കോടികള് നഷ്ടമാണ് സംഭവിക്കുന്നത്. വാണിജ്യനികുതി വകുപ്പിന്റെ രജിസ്ട്രേഷന് ഉള്ള 7,000 ത്തോളം സ്വര്‍ണക്കടകള് സംസ്ഥാനത്തുണ്ട്. ഇവര് പ്രതിവര്‍ഷം 600 കോടിയോളം രൂപ നികുതി നല്‍കുന്നു. എന്നാല് ഇവര്‍ക്ക് ലഭിക്കേണ്ട കച്ചവടത്തിന്റെ 20 ശതമാനം വരെ അനധികൃത റീട്ടെയില് കച്ചവടക്കാരിലൂടെ നഷ്ടമാകുന്നു. ഇതിലൂടെ പ്രതിവര്‍ഷം 150 കോടിയോളം രൂപ സര്‍ക്കാരിന് നികുതിയിനത്തില് നഷ്ടമാകുന്നു.\nകേരളത്തിന്റെ സ്വര്‍ണനിര്‍മ്മാണ ഹബ്ബായ തൃശൂര് കേന്ദ്രീകരിച്ചാണ് സമാന്തര റീട്ടെയില് സ്വര്‍ണവ്യാപാരം. സംസ്ഥാനത്ത് 3000 ത്തോളം സ്വര്‍ണാഭരണ നിര്‍മ്മാതാക്കളുണ്ട്. ഇവരിലേറെയും സമാന്തര റീട്ടെയില് വ്യാപാരം നടത്തുന്നു. വ്യവസായ വകുപ്പില് നിന്നുള്ള ലൈസന്‍സ് ഉപയോഗിച്ച് സ്വര്‍ണാഭരണ നിര്‍മ്മാണവും വ്യാപാരവും നടത്തുന്നവരാണ്, ഇടനിലക്കാര് മുഖേന അനധികൃത കച്ചവടവും നടത്തുന്നത്. ഷോറൂമിലെ പോലെ ആഭരണങ്ങള് ഉപയോക്താക്കളെ കാണിച്ചാണ് വില്പന. ഇത്തരം ആഭരണങ്ങള്‍ക്ക് ഹാള്‍മാര്‍ക്ക് 916ഉണ്ടാകില്ല. വിലക്കുറവിന്റെ പിന്‍ബലത്തില് അനധികൃതമായ വ്യാപാരം വര്‍ധിക്കുകയാണന്ന് കേരള ജ്വല്ലറി അസോസിയേഷന് കോ-ഓര്‍ഡിനേഷന് കമ്മിറ്റി കോ-ഓര്‍ഡിനേറ്റര് അഡ്വ:എസ് അബ്ദുല് നാസര് പറഞ്ഞു\nസമാന്തര കച്ചവടം നിയമാനുസൃത കച്ചവടത്തെ ബാധിച്ചതിനാല് സംസ്ഥാനത്തെ ചെറുകിട സ്വര്‍ണവ്യാപാരികള് സ്വര്‍ണത്തിന്റെ പ്രതിദിന വില്പന വില കുറച്ച് കാണിക്കാനും നിര്‍ബന്ധിതരായിരിക്കുകയാണ്. തമിഴ്നാട് ഉള്‍പ്പെടെയുളള മറ്റ് സംസ്ഥാനങ്ങളിലെ വിലയേക്കാള് 100 രൂപയോളം കുറച്ചാണ് കേരളത്തിലെ വില്പന. ഉദാഹരണത്തിന്, നികുതി ഉള്‍പ്പെടെ ഗ്രാമിന് 2,875 രൂപ വിലയുണ്ടെങ്കില് ചെറുകിട വ്യാപാരികള് കേരളത്തില് ഈടാക്കുന്നത് 2,775 രൂപയാണ്. സമാന്തര വിപണിയെ നേരിടാന് വന്‍കിട സ്വര്‍ണവ്യാപാരികള് വലിയ ഓഫറുകള് പ്രഖ്യാപിച്ചതും ചെറുകിടക്കാര്‍ക്ക് തിരിച്ചടിയാകുന്നുവെന്ന് അദ്ദേഹം അറിിയിച്ചു.\nഅനധികൃത റീട്ടെയില് സ്വര്‍ണവ്യാപാരത്തിന് വാണിജ്യ നികുതി വകുപ്പിന്റെ പിടിവീണാലും കാര്യമായ ശിക്ഷയില്ല. നികുതിയും പിഴയും നല്‍കി പിടിക്കപ്പെട്ട സ്വര്‍ണം തിരിച്ചു വാങ്ങുകയാണ് സാധാരണ ചെയ്യുന്നത്. നികുതി കൊടുക്കേണ്ട എന്നതാണ് സമാന്തര റീട്ടെയില് വ്യാപാരം കൊഴുക്കാനുള്ള പ്രധാന കാരണം. സംസ്ഥാനത്ത് സ്വര്‍ണകച്ചവടത്തിന് മൂന്നു ശതമാനം ജിഎസ്ടിയുണ്ട്. അതേ വിലയ്ക്കോ അല്പം വില താഴ്ത്തിയോ “സമാന്തര’ വ്യാപാരികള് സ്വര്‍ണം റീട്ടയിലായി വില്‍ക്കുന്നു. തൃശൂരിലെ സ്വര്‍ണ വിപണിയുടെ 50 ശതമാനം വരെ ഇവരുടെ കൈവശമാണെന്ന് സ്വര്‍ണവ്യാപാരികള് പറയുന്നു. കേരളത്തില് പ്രതിദിനം 1000 കിലോഗ്രാമോളം സ്വര്‍ണാഭരണങ്ങള് വിറ്റഴിക്കുന്നതായാണ്് കണക്ക്.


Trissure pooram | തൃശൂർ പൂരം ഏപ്രിൽ 25ന്; തൃശൂർ പൂരത്തിന്റെ നാലുകോടിയോളം രൂപയുടെ വരുമാനം പങ്കുവയ്ക്കുന്നതിൽ ദേവസ്വങ്ങളുടെ പോര് മുറുകുന്നു; ക്ഷേത്ര മൈതാനം സിപിഎമ്മിന്റെ സമ്മേളനത്തിന് വിട്ടുകൊടുത്തതിൽ ചില ഭാരവാഹികൾക്ക് അസ്വാരസ്യം; കോടികളുടെ വരുമാനം ധൂർത്തടിക്കുന്നുവെന്ന ആരോപണം വേറെയും: പാറമേക്കാവ് ദേവസ്വം വക വിദ്യാഭ്യാസ സ്ഥാപനത്തിൽ നിന്ന് വിരമിച്ച പ്രധാന അദ്ധ്യാപികയ്ക്ക് ഡയമണ്ട് നെക്ലേസ് സമ്മാനിച്ച് ധൂർത്തടിച്ച വിദ്വാനും ആപ്പിലായി - MarunadanMalayali.com\nApril 08, 2018 | 10:27 AM IST | Permalink\nതൃശൂർ: ലോക പ്രസിദ്ധമായ തൃശൂർ പൂരത്തിന്റെ നാലുകോടിയോളം രൂപയുടെ വരുമാനം പങ്കുവയ്ക്കുന്നതിൽ ദേവസ്വങ്ങളുടെ പോര് മുറുകുന്നതിന്റെ പിന്നിൽ രാഷ്ട്രീയ കാരണങ്ങളും. യുനെസ്‌കോയുടെ പൈതൃക പട്ടികയിൽ സ്ഥാനം പിടിച്ച വടക്കുംനാഥ ക്ഷേത്ര മൈതാനം സിപിഎമ്മിന്റെ സമ്മേളനത്തിന് കൊച്ചിൻ ദേവസ്വം ബോർഡ് വിട്ടുകൊടുത്തതിൽ ഇരു ദേവസ്വങ്ങളിൽ ചില ഭാരവാഹികൾക്ക് അസ്വാരസ്യമായത് കലഹത്തിന് വഴിമരുന്നിട്ടു. തൃശൂർ പൂരത്തിന്റെ വരവേല്പിന്റെ ഭാഗമായി നടത്തിയ പൂരം എക്‌സിബിഷൻ ഉദ്ഘാടന ചടങ്ങിൽ നിന്ന് കൊച്ചിൻ ദേവസ്വം ബോർഡ് ഭാരവാഹികൾ പൂർണ്ണമായും വിട്ടുനിന്നുകൊണ്ട് ഇതിൽ പ്രതിഷേധം രേഖപ്പെടുത്തി.\nമൊത്തം വരുമാനത്തിന്റെ മൂന്നിലൊന്ന് തങ്ങൾക്കുവേണമെന്ന ആവശ്യവുമായി കൊച്ചിൻ ദേവസ്വം ബോർഡ് നേരത്തെ ശക്തമായ നിലപാട് സ്വീകരിച്ചിരുന്നതാണ്. എന്നാൽ വടക്കുംനാഥ ക്ഷേത്ര മൈതാനം സിപിഎമ്മിന്റെ സമ്മേളനത്തിന് ബോർഡ് വിട്ടുകൊടുത്തതിലുള്ള രാഷ്ട്രീയ ചേരിതിരിവിൽ ഇപ്പോൾ നിലപാടിൽവിട്ടുവീഴ്ചയില്ലാത്ത വിധം പിടി മുറുക്കുകയാണ്. അര നൂറ്റാണ്ടുകാലത്തെ പൂര വരുമാനം പങ്കുവച്ചതിലുള്ള കൊച്ചിൻ ദേവസ്വം ബോർഡിന്റെ അസംതൃപ്തി നേരത്തെതന്നെ രേഖപ്പെടുത്തിയിരുന്നു.\nഇനി മുതൽ തൃശൂർ പൂരത്തിന്റെ മുഴുവൻ മേൽനോട്ടവും കൊച്ചിൻ ദേവസ്വം ബോർഡിന്; തൃശൂർ പൂര വരുമാനം പങ്കുവച്ചതിലെ പ്രശ്‌നങ്ങൾ അവസാനിക്കുന്നു; മന്ത്രിമാരുടെ ഇടപെടലിൽ പ്രതിസന്ധികൾക്ക് അവസാനം\nപൂരം നടത്തിപ്പിൽ പ്രധാനമായും പൂരം എക്‌സിബിഷൻ വഴി കിട്ടുന്ന കോടികളുടെ വരുമാനം തിരുവമ്പാടിയും പാറമേക്കാവും ദേവസ്വങ്ങൾ പങ്കുവച്ചു കൊണ്ടുപോകുമ്പോഴും വടക്കുംനാഥന് തിരി കൊളുത്താനുള്ള എണ്ണക്ക് വകയില്ലാതെ കൊച്ചിൻ ദേവസ്വം ബോർഡ് കഷ്ടപ്പെടുന്നതിന്റെ വാർത്ത മറുനാടൻ നേരത്തെ റിപ്പോർട്ട് ചെയ്തിരുന്നു. മുൻ വർഷത്തെ കണക്കെടുത്താൽ മൊത്തം നാല് കോടിയിലേറെയാണ് വരുമാനം. ഇതിൽ പൂരം നടത്തിപ്പിലേക്കായി ചെലവാകുന്നത് ഓരോ കോടി മാത്രം. ബാക്കി രണ്ടു കോടിയും കൊണ്ടുപോകുന്നത് തിരുവമ്പാടി-പാറമേക്കാവ് ദേവസ്വങ്ങളാണ്. കൊച്ചിൻ ദേവസ്വം ബോർഡിന് കിട്ടുന്നത് കേവലം പതിനാറു ലക്ഷം മാത്രം. ക്ഷേത്ര നിത്യവൃത്തിക്കുപോലും ഈ തുക തികയുന്നില്ലെന്നാണ് കൊച്ചിൻ ദേവസ്വം ബോർഡിന്റെ പരാതി.\nമറുനാടൻ മലയാളിയുടെ വാർത്ത ശ്രദ്ധയിൽ പെട്ടതിന്റെ അടുത്ത മണിക്കൂറുകളിൽ തന്നെ ദേവസ്വം മന്ത്രി കടകംപിള്ളി സുരേന്ദ്രൻ തിരുവനന്തപുരത്ത് ഉന്നതതല യോഗം വിളിച്ചിരുന്നു. യോഗത്തിൽ തൃശൂരിന്റെ സ്വന്തം മന്ത്രിമാരായ എ.സി.മൊയ്തീനും വി എസ് സുനിൽകുമാറും ദേവസ്വം അധികൃതരും പങ്കെടുത്തിരുന്നു. പാറമേക്കാവും തിരുവമ്പാടിയും ഇടഞ്ഞുനിന്ന സാഹചര്യത്തിൽ വടക്കുംനാഥ ക്ഷേത്ര സംരക്ഷണത്തിനുവേണ്ടിയുള്ള കൊച്ചിൻ ദേവസ്വം ബോർഡിന്റെ ആശങ്കകൾ ഒരു പരിധിവരെ ഉന്നതതല യോഗം വിലയിരുത്തി പരിഹാരങ്ങൾ നിർദേശിച്ചിരുന്നു.\nവ്യവസ്ഥകൾ പ്രകാരം തൃശൂർ പൂരം നടത്തിപ്പുമായി ബന്ധപ്പെട്ട പൂരം പ്രദർശന നഗരിയിൽ നിന്നുള്ള വരുമാനത്തിൽ നിന്ന് ഇരുപതു ലക്ഷം രൂപ വടക്കുംനാഥന് നൽകണം. കൂടാതെ ക്ഷേത്ര മൈതാനത്തിൽ വാഹനങ്ങളുടെ പാർക്കിങ്ങിൽ നിന്നുള്ള ഏകദേശം പതിനാറു ലക്ഷം വരുമാനവും ഇനി വടക്കുംനാഥന് അവകാശപ്പെട്ടതാണ്. മാത്രമല്ല, വടക്കുംനാഥ ക്ഷേത്ര മൈതാനത്തിന്റെ സൗന്ദര്യവൽക്കരണത്തിനും അനുബന്ധ പരിപാലനത്തിനും ആവശ്യമായ മുഴുവൻ തുകയും വടക്കുംനാഥന് ലഭ്യമാക്കും. കൂടാതെ തൃശൂർ പൂരത്തിന്റെ മുഴുവൻ മേൽനോട്ടവും കൊച്ചിൻ ദേവസ്വം ബോർഡിനുണ്ടാവും. തുടങ്ങിയ തീരുമാനത്തിലാണ് ഉന്നതതല യോഗം എത്തിച്ചേർന്നത്.\nഎന്നാൽ എക്‌സിബിഷൻ ടിക്കറ്റിന് നേരത്തെ ഇരുപതു രൂപയായിരുന്നത് ഇക്കുറി ഇരുപത്തഞ്ചു രൂപയാക്കിയിട്ടുണ്ട്. ക്ഷേത്ര മൈതാനത്തിന്റെ തറ വാടകയും പരിഷ്‌കരിച്ചതായറിയുന്നു. ഈ സാഹചര്യത്തിൽ നേരത്തെ എത്തിച്ചേർന്ന വ്യവസ്ഥകളും പരിഷ്‌കരിക്കണമെന്ന ന്യായമായ ആവശ്യമുന്നയിച്ചിരിക്കുകയാണ് കൊച്ചിൻ ദേവസ്വം ബോർഡ്.\nകൊച്ചിൻ ദേവസ്വം ബോർഡ് നേരത്തെതന്നെ വരുമാനത്തിന്റെ പങ്കുചോദിക്കുന്നതിൽ നിലപാട് വ്യക്തമാക്കിയിരുന്നു. അതായത്, മൊത്തം വരുമാനത്തിന്റെ മൂന്നിലൊന്ന് തങ്ങൾക്കുവേണമെന്ന നിർബന്ധമാണ് കൊച്ചിൻ ദേവസ്വം ബോർഡ് നേരത്തെ മുന്നോട്ടു വച്ചിരുന്നത്. നാളിതുവരെ ദേവസ്വങ്ങൾ പരസ്പരം പുലർത്തിയിരുന്ന രാഷ്ട്രീയ സന്തുലിതാവസ്ഥ തകരാറിലായതോടെയാണ് ഇപ്പോൾ കൊച്ചിൻ ദേവസ്വം ബോർഡ് നിലപാടിൽ കടുംപിടിത്തം കൊണ്ടുവന്നതെന്നും അറിയുന്നു.\nസിപിഎമ്മിന്റെ സമ്മേളനം തൃശൂർ തേക്കിൻകാട് മൈതാനത്തിൽ നടത്തിയപ്പോൾ മൈതാനത്തിൽ താൽക്കാലിക ശുചിമുറികൾ നിർമ്മിച്ചുവെന്ന നിസ്സാര വിഷയമാണ് തൃശൂർ പൂരത്തെ രാഷ്ട്രീയ വല്ക്കരിച്ചിരിക്കുന്നത്. തൃശൂർപൂരത്തിന് ദിവസങ്ങൾ മാത്രം ബാക്കിനിൽക്കെ ദേവസ്വങ്ങളുടെ രാഷ്ട്രീയ കലഹങ്ങൾ തൃശൂർ പൂരത്തിന്റെ സ്വച്ഛതയേയും നടത്തിപ്പിനേയും ബാധിക്കുമെന്ന ആശങ്കയിലാണ് തൃശൂരിലെ പൂരപ്രേമികൾ.\nഇതുമായി ബന്ധപ്പെട്ട രണ്ടു കേസ്സുകൾ കോടതിയിലെത്തിയിരിക്കുകയാണ്. തൃശൂർ പൂരം എക്‌സിബിഷൻ ഭാരവാഹികളിൽ ചിലരാണ് ഈ കേസുകൾക്കു പിന്നിൽ എന്ന വസ്തുനിഷ്ടമായ തിരിച്ചറിവാണ് കൊച്ചിൻ ദേവസ്വം ബോർഡിനെ ചൊടിപ്പിച്ചത്. മാത്രമല്ല, തൃശൂർ പൂരം പോലെ ലോക പ്രശസ്തമായ ഒരു ഉത്സവം സിപിഎം. ഭരണപക്ഷമായുള്ള ഒരു സർക്കാരിനെ കോടതിയിലേക്ക് വലിച്ചിഴയ്ക്കുന്നത് പൂരത്തിന്റെ സാമൂഹ്യ പ്രതിബദ്ധതയെ കാര്യമായി ബാധിക്കുമെന്നാണ് കൊച്ചിൻ ദേവസ്വം ബോർഡ് കരുതുന്നത്. കേസ്സുകളിൽ ഒന്ന് നിരുപാധികം തള്ളിയെന്നും മറ്റൊന്ന് പിന്നീട് പരിഗണിക്കുമെന്നാണ് അറിയാൻ കഴിയുന്നത്. എന്നിരുന്നാലും സിപിഎമ്മിനെ കോടതിയിൽ കയറ്റിയത് തികച്ചും അപലപനീയമാണെന്നും കൊച്ചിൻ ദേവസ്വം ബോർഡും ബോർഡിനെ പിന്തുണയ്ക്കുന്ന പൂരപ്രേമികളും പറയുന്നു.\nസിപിഎമ്മിനെയും സർക്കാരിനെയും ഒരുപോലെ പ്രതിരോധത്തിലാക്കിയ ഈ കേസ്സുകൾ തൃശൂർ പൂരം നടത്തിപ്പിനേയും സാരമായി ബാധിക്കും. നികുതിയടക്കമുള്ള ഇളവുകളും മറ്റു സർക്കാർ സൗജന്യങ്ങളും വെടിക്കെട്ട് നടത്തിപ്പിലെ മൃദുസമീപനത്തെയും പ്രതികൂലമാക്കും ഈ രാഷ്ട്രീയ കലഹങ്ങൾ എന്നുവേണം കരുതാൻ. ആസന്നമായ രാഷ്ട്രീയ അസന്തുലിതാവസ്ഥ തൃശൂർ പൂരത്തെ പ്രതിസന്ധിലാക്കുമോ എന്ന ആശങ്കയും പൂരപ്രേമികളിൽ നിലനിൽക്കുന്നുണ്ട്.\nഇതിനിടെ കൊച്ചിൻ ദേവസ്വം ബോർഡിന് പൂരം എക്‌സിബിഷൻ നഗരിയിൽ നിന്ന് കിട്ടിക്കൊണ്ടിരിക്കുന്ന വരുമാനം വളരെ കുറവാണെന്ന് കാണിച്ചുകൊണ്ട് മറ്റൊരു പൊതു താല്പര്യ ഹർജി കൂടി ഹൈക്കോടതിയിൽ സമർപ്പിച്ചിരിക്കുകയാണ്. ഈ വിഷയത്തിൽ കൊച്ചിൻ ദേവസ്വം ബോർഡ് എടുക്കുന്ന നിലപാട് നിർണ്ണായകമായിരിക്കും. കൊച്ചിൻ ദേവസ്വം ബോർഡിന് അനുകൂലമായി വരുമാന വിഹിതം കോടതി പുതുക്കുന്ന പക്ഷം ദേവസ്വങ്ങൾക്ക് ഇപ്പോൾ കിട്ടുന്ന വരുമാനം ഗണ്യമായി കുറയാനുള്ള സാധ്യതയുണ്ട്. അതുകൊണ്ടുതന്നെ ഇരു ദേവസ്വങ്ങളും ആശങ്കയിലാണ്.\nഅതേസമയം ദേവസ്വങ്ങളുടെ ധൂർത്തിന് ഒരു കുറവും കാണുന്നില്ല. ഈയ്യിടെ പാറമേക്കാവ് ദേവസ്വം വക വിദ്യാഭ്യാസ സ്ഥാപനത്തിൽ നിന്ന് വിരമിച്ച ഒരു പ്രധാന അദ്ധ്യാപികയ്ക്ക് കൊടുത്തത് ഏകദേശം രണ്ടു ലക്ഷം രൂപ വിലയുള്ള ഡയമണ്ട് നെക്ക്‌ലേസ് ആണത്രേ. ഈ ധൂർത്ത് ദേവസ്വത്തിന്റെ ഭരണസമിതിയിൽ ഏറെ ഒച്ചപ്പാടും വിമർശനങ്ങളും ഉണ്ടാക്കിയ സാഹചര്യത്തിൽ പ്രധാന അദ്ധ്യാപികയ്ക്ക് ഡയമണ്ട് നെക്ക്‌ലേസ് സമ്മാനിച്ച വിദ്വാൻ അതിന്റെ പണം സ്വന്തം പോക്കറ്റിൽ നിന്ന് തന്നെ എടുത്ത് അടച്ചോളാമെന്ന വ്യവസ്ഥയിന്മേൽ തൽക്കാലം വിവാദത്തിൽ നിന്ന് തടിയൂരിയതായാണ് അറിയാൻ കഴിയുന്നത്.


തൊടുപുഴയില് സിപിഎം ആക്രമണത്തില് ബിജെപി പ്രവര്‍ത്തകര്‍ക്ക് ഗുരുതര പരിക്ക്\nThodupuzha, First Published 3, Feb 2019, 8:59 AM IST\nഅരുണിനെ ആശുപത്രിയിൽ എത്തിച്ച അനുജൻ അഖിൽ ഷാജിയെ സി പി എം പ്രവർത്തകർ ആശുപത്രിയിൽ കയറി മർദ്ദിക്കുകയും വലിച്ചിഴയ്ക്കുകയും ചെയ്തു.\nഇടുക്കി: തൊടുപുഴയിൽ ബി ജെ പി പ്രവർത്തകർക്ക് നേരെയുണ്ടായ സി പി എം പ്രവര്‍ത്തകരുടെ ആക്രമണത്തില് രണ്ടു പേർക്ക് ഗുരുതര പരിക്ക്. രാത്രി 12 മണിയോടെ യുവമോർച്ച പ്രവർത്തകനായ അണ്ണായിക്കണ്ണം സ്വദേശി അരുൺ ഷാജിയെ വീട്ടിൽ കയറി അക്രമിക്കുകയായിരുന്നു. അക്രമത്തിൽ ഇയാളുടെ കഴുത്തിന് കുത്തേൽക്കുകയും , കൈ ഒടിയുകയും ചെയ്തു.\nഅരുണിനെ ആശുപത്രിയിൽ എത്തിച്ച അനുജൻ അഖിൽ ഷാജിയെ സി പി എം പ്രവർത്തകർ ആശുപത്രിയിൽ കയറി മർദ്ദിക്കുകയും വലിച്ചിഴയ്ക്കുകയും ചെയ്തു. ഇയാളുടെ താടിയെല്ലിനും കഴുത്തെല്ലിനും പൊട്ടലുണ്ട്. സംഭവത്തിൽ തടസം പിടിക്കാനെത്തിയ അമ്മ മായയ്ക്കും പരിക്കേറ്റു.\nസംഭവമറിഞ്ഞ് ആശുപത്രിയിൽ എത്തിയ യുവമോർച്ച നിയോജക മണ്ഡലം സെക്രട്ടറി ശ്രീകാന്ത്, ജില്ലാ സെക്രട്ടറി വിജയകുമാർ എന്നിവരെ ആശുപത്രിക്ക് മുന്നിൽ ഇട്ട് സി പി എം പ്രവർത്തകർ മർദ്ദിച്ചു. സംഭവത്തിൽ ആശുപത്രിയുടെ ജനൽ ചില്ലുകളും തകർത്തിട്ടുണ്ട്.\nLast Updated 3, Feb 2019, 8:59 AM IST\nCPM attacked BJP


Ambilidevi in Vinayan film - Malayalam Filmibeat\nവിനയന്റെ ചിത്രത്തില് അമ്പിളീദേവി നായിക\nജനവരി 21, 2003\nവിനയന്റെ ചിത്രത്തിലൂടെ ടി വി സീരിയല് നടിയും അവതാരകയുമായ അമ്പിളീദേവി സിനിമയിലെത്തുന്നു.\nപല പുതുമുഖങ്ങള്‍ക്കും അവസരം നല്‍കിയിട്ടുള്ള വിനയന്റെ മീരയുടെ ദു:ഖവും മുത്തുവിന്റെ സ്വപ്നവും എന്ന പുതിയ ചിത്രത്തിലാണ് അമ്പിളീദേവി നായികയാവുന്നത്. ചിത്രത്തില് നായകനായി പൃഥ്വിരാജ് അഭിനയിക്കുന്നു. നവ്യാനായരാണ് മറ്റൊരു നായിക.\nചിത്രത്തില് മീര എന്ന കഥാപാത്രത്തെയാണ് അമ്പിളി അവതരിപ്പിക്കുന്നത്. മുത്തുവിന്റെ സഹോദരിയായ മീര വികലാംഗയാണ്. മുത്തുവായി അഭിനയിക്കുന്നത് പൃഥ്വിരാജാണ്.\nഅനേകം ടി വി പരമ്പരകളിലൂടെയും കൈരളി ടിവിയിലെ ഫ്രഷ് ആന്റ് ഹിറ്റ്സ് പരിപാടിയിലൂടെയും ഏറെ ശ്രദ്ധേയയാണ് അമ്പിളി. സ്കൂള് യുവജനോത്സവത്തില് കലാതിലക പട്ടം ചൂടിയ അമ്പിളിദേവി സമയം, ദേവത, അക്ഷയപാത്രം, അപര്‍ണ, ജ്വാലയായ്, അക്ഷയപാത്രം എന്നീ ടി വി സീരിയലുകളില് അഭിനയിച്ചിട്ടുണ്ട്. വസുന്ധരാ മെഡിക്കല്‍സ്, സ്ത്രീജന്മം എന്നീ സീരിയലുകളില് അഭിനയിച്ചുവരികയാണ് അമ്പിളി ഇപ്പോള്.\nകാട്ടുചെമ്പകത്തിലൂടെ വിനയന് പരിചയപ്പെടുത്തിയ അനൂപ് പുതിയ ചിത്രത്തിലും ശ്രദ്ധേയമായ ഒരു കഥാപാത്രത്തെ അവതരിപ്പിക്കുന്നുണ്ട്. ജഗതി ശ്രീകുമാര്, സായികുമാര്, കൊച്ചിന് ഹനീഫ തുടങ്ങിയ പ്രമുഖ താരങ്ങളും ചിത്രത്തില് അഭിനയിക്കുന്നു.\nചിത്രത്തിന്റെ രചന നിര്‍വഹിക്കുന്നത് വിനയന് തന്നെ. യൂസഫലി കേച്ചേരിയുടെ വരികള്‍ക്ക് മോഹന് സിതാര സംഗീതം പകരുന്നു. കോലത്ത് ഫിലിംസിന്റെ ബാനറില് തോമസ് ജോര്‍ജാണ് ചിത്രം നിര്‍മ്മിക്കുന്നത്.


നിങ്ങള് ഇപ്പോള് ഓഹരി വില്‍ക്കണോ?\nഇന്ത്യന് ഓഹരി സൂചികകള് സര്‍വകാലറെക്കോര്‍ഡില് നില്‍ക്കുമ്പോള് ഓഹരി വില്‍ക്കേണ്ട സമയമായോ? ജിയോജിത് ഫിനാന്‍ഷ്യല് സര്‍വീസസിലെ ചീഫ് ഇന്‍വെസ്റ്റ്‌മെന്റ് സ്ട്രാറ്റജിസ്റ്റ് ഡോ. വി കെ വിജയകുമാര് ഇതിന് മറുപടി നല്‍കുന്നു.\n|19 Sep 2021 8:30 AM GMT\nഇന്ത്യന് ഓഹരി സൂചികകള് റെക്കോര്‍ഡ് ഉയരത്തിലാണ്. പല ഓഹരികളുടെ മൂല്യവും അത്യധികം കൂടിയിരിക്കുന്നു. ഈ സാഹചര്യത്തില് ഓഹരി ഇപ്പോള് വില്‍ക്കണോ, അതോ വില്‍പ്പന തീരുമാനം നീട്ടിക്കൊണ്ടുപോകണോ? നിക്ഷേപകരെ കുഴപ്പിക്കുന്ന ഈ ചോദ്യങ്ങള്‍ക്ക് ജിയോജിത് ഫിനാന്‍ഷ്യല് സര്‍വീസസിലെ ചീഫ് ഇന്‍വെസ്റ്റ്‌മെന്റ് സ്ട്രാറ്റജിസ്റ്റ് ഡോ. വി കെ വിജയകുമാര് നല്‍കുന്ന മറുപടിയെന്താണെന്ന് നോക്കാം.\n2020 മാര്‍ച്ചിലെ ഏറ്റവും താഴ്ന്ന തലത്തില് നിന്ന് നിഫ്റ്റി ഏതാണ്ട് 132 ശതമാനം ഇപ്പോള് ഉയര്‍ന്നുകഴിഞ്ഞു. നിക്ഷേപകരില് പലരും ഇപ്പോള് നല്ല ലാഭം കൈവശപ്പെടുത്തി സന്തോഷിച്ചിരിക്കുകയാകും.\n2020 മാര്‍ച്ചിലെ വിപണി തകര്‍ച്ചയ്ക്കുശേഷം ഓഹരിയില് നിക്ഷേപിച്ചവരെ സംബന്ധിച്ചിടത്തോളം പലര്‍ക്കും വലിയ നേട്ടം തന്നെ ഇപ്പോള് ലഭിച്ചിട്ടുണ്ടാകും.\nഅങ്ങനെ ഓഹരി വിപണിയില് നിന്ന് നല്ല നേട്ടമൊക്കെ ഉണ്ടാക്കി ഇരിക്കുന്നവര് ഇപ്പോള് വിറ്റ് മാറണോ?\nനിക്ഷേപത്തില് നിന്ന് ലാഭമെടുക്കുന്നത് നല്ല കാര്യം തന്നെയാണ്. പക്ഷേ, ഒരു നിക്ഷേപകന് എപ്പോള് ഓഹരി വില്‍ക്കണം, കൈവശം വെയ്ക്കണം എന്നീ തീരുമാനം പല ഘടകങ്ങളെ ആശ്രയിച്ചിരിക്കുന്നു. ഇതില് പ്രധാനം നിക്ഷേപകന്റെ സാമ്പത്തിക ലക്ഷ്യങ്ങള് തന്നെയാണ്.\nആര് വില്‍ക്കണം, ആര് വാങ്ങണം?\nസാമ്പത്തിക ലക്ഷ്യം അനുസരിച്ച് വേണം ഇപ്പോള് ഓഹരി വില്‍പ്പനയെ സംബന്ധിച്ച് തീരുമാനമെടുക്കേണ്ടതെന്ന് പറഞ്ഞല്ലോ. എങ്ങനെയാണ് അതെടുക്കുക എന്ന് നോക്കാം.\nചിലര് വീട് പണിയാനുള്ള കാശുണ്ടാക്കാനാകും ഓഹരിയില് നിക്ഷേപിച്ചിട്ടുണ്ടാകുക. ചിലര് അവരുടെ ഇഷ്ടകാര് വാങ്ങാനാകും. അത്തരക്കാര് ആ ലക്ഷ്യം നേടാനുള്ള പണം ഇപ്പോള് ഓഹരി നിക്ഷേപത്തില് നിന്ന് ലഭിച്ചിട്ടുണ്ടോയെന്ന് പരിശോധിക്കുക. ഉണ്ടെങ്കില് തീര്‍ച്ചയായും ഇപ്പോള് ഓഹരി വിറ്റ് ആ പണമെടുത്ത് സാമ്പത്തിക ലക്ഷ്യം നേടുക.\nനമ്മുടെ ആഗ്രഹങ്ങള് സാധിക്കാനാണ് സമ്പാദിക്കുന്നത്. ആ ആഗ്രഹങ്ങള് ഇപ്പോള് ലഭിച്ച നേട്ടം കൊണ്ട് സാധിക്കാന് പറ്റുമെങ്കില് അത് നടത്തുക.\nമറ്റൊരു ഉദാഹരണം നോക്കാം.\nഒരാള് തന്റെ റിട്ടയര്‍മെന്റ് കാലം മുന്നില് കണ്ടാണ് മ്യൂച്വല് ഫണ്ടില് എസ് ഐ പി നിക്ഷേപം നടത്തുന്നതെന്ന് ചിന്തിക്കുക. ഇപ്പോള് നല്ല നേട്ടം ഉണ്ടായിക്കാണും. പക്ഷേ അത് ഇപ്പോള് പിന്‍വലിക്കേണ്ടതില്ല. ഒരു അഞ്ച് വര്‍ഷം കഴിഞ്ഞാണ് അദ്ദേഹത്തിന്റെ ആവശ്യം വരുന്നതെങ്കില് തിരക്കിട്ട് നിക്ഷേപം പിന്‍വലിക്കേണ്ട കാര്യമേയില്ല. അടുത്ത അഞ്ചുവര്‍ഷത്തിനിടെ വിപണിയില് തിരുത്തലുണ്ടാകും. കുതിപ്പുമുണ്ടാകും. എന്നിരുന്നാലും ഇന്ന് ഓഹരി സൂചിക ഇപ്പോള് നില്‍ക്കുന്ന തലത്തേക്കാള് എന്തായാലും ഉയര്‍ന്ന തലത്തിലായിരിക്കും അടുത്ത അഞ്ചുവര്‍ഷം കഴിയുമ്പോള്.\nഅതുകൊണ്ട് സിസ്റ്റമാറ്റിക്കായി നിക്ഷേപം തുടരുക.\nവിപണിയില് നിന്ന് സമ്പത്ത് ആര്‍ജ്ജിക്കണോ? എങ്കില് ഇങ്ങനെ ചെയ്യണം\nഓഹരി വിപണിയില് നിന്ന് സമ്പത്ത് ആര്‍ജ്ജിക്കുകയാണ് ലക്ഷ്യമെങ്കില് തുടര്‍ച്ചയായി നിക്ഷേപിച്ചുകൊണ്ടിരിക്കുക എന്ന തന്ത്രമാണ് സ്വീകരിക്കേണ്ടത്. സ്‌റ്റോക്ക് മാര്‍ക്കറ്റിലൂടെയാണ് ഏറ്റവും വലിയ സമ്പത്ത് ആര്‍ജ്ജിക്കാന് സാധിക്കാനാവുക.\n1979ല് സെന്‍സെക്‌സ് 100 പോയ്ന്റിലായിരുന്നു. 42 വര്‍ഷം കൊണ്ട് 580 മടങ്ങ് സെന്‍സെക്‌സ് ഉയര്‍ന്നു. ഏതാണ്ടെല്ലാ അസറ്റ് ക്ലാസുകളെയും കവച്ചുവെയ്ക്കുന്ന പ്രകടനമാണ് ഇത് കാഴ്ചവെച്ചിരിക്കുന്നത്. ഇത്തരത്തിലുള്ള മിന്നും പ്രകടനം വരും കാലത്തും തുടരും.\nഅതുകൊണ്ട് സമ്പത്ത് ആര്‍ജ്ജിക്കണമെന്നുണ്ടെങ്കില് തുടര്‍ച്ചയായി, സിസ്റ്റമാറ്റിക്കായി നിക്ഷേപിച്ചുകൊണ്ടേയിരിക്കുക. സെന്‍സെക്‌സ് 56,000ത്തിലെത്തിയോ അതോ 58,000 തൊട്ടോ അതുമല്ലെങ്കില് 60,000 മറികടന്നോ എന്നൊന്നും ഇത്തരക്കാര് നോക്കേണ്ടതില്ല.\nസമ്പത്ത് ആര്‍ജ്ജിക്കാനുള്ള ഏറ്റവും മികച്ച വഴി അച്ചടക്കത്തോടെയുള്ള സിസ്റ്റമാറ്റിക്കായ നിക്ഷേപം തന്നെയാണ്.\nstock market Investment stock market news


Saif in Travel: March 2015\nPosted by Saif Arash at 1:19 PM No comments:\nwww.saifintravel.com ബ്ലോഗിന്റെ പ്രകാശനം എന്റെ ഉമ്മ ( ആയിഷ കാരങ്ങാടൻ ) നിർവഹിക്കുന്നു\nകുടുംബത്തോടൊത്ത് കളിതമാശകളിലും മറ്റും ഏര്‍പെടുന്നത് മോശമായി കാണുന്നവരുണ്ടെങ്കിലും പറ്റുന്ന ഇടങ്ങളിലൊക്കെ കുടുംബ സമേതമാണ് ഞങ്ങളുടെ യാത്ര ... രാജ്യത്തിന്റെ പല ഭാഗങ്ങളിലും ഞങ്ങൾ കുടുംബ സമേതം യാത്ര ചെയ്തിട്ടുണ്ട്. ബാപ്പയും ഉമ്മയും നല്ല യാത്രാപ്രിയരാണ്. മഴയത്തും വെയിലത്തും കടലിലേക്കായാലും മലമുകളിലേക്കായാലും ഭാര്യയും നാലുവയസ്സുകാരൻ മകനും അനിയനും എപ്പോഴും യാത്രക്കു തയ്യാർ ...\nഞാനും ഉമ്മയും ബാപ്പയും ( അബ്ദുറഹ്മാൻ കാരങ്ങാടൻ )\nജോലിയും മറ്റും ആയി ബന്ധപ്പെട്ട കടുത്ത മാനസിക പിരിമുറുക്കത്തിനിടയില് തണലും ആശ്വാസവുമേകുന്നതും ഇത്തരത്തിലുള്ള യാത്രകളാണ്. ഖുര്‍ആന് യാത്രക്ക് കൂടുതല് പ്രേരണ നല്‍കി. 'പറയുക. നിങ്ങള് ഭൂമിയിലൂടെ സഞ്ചരിക്കുക.' (6:11). പ്രവാചകൻ മുഹമ്മദ് നബി (സ) ഭാര്യ ആയിശ (റ)യോടൊന്നിച്ച് രാത്രിയില് സംസാരിച്ച് നടക്കാറുണ്ടായിരുന്നുവെന്ന് ബുഖാരി റിപ്പോര്‍ട്ട് ചെയ്യുന്നു. മനോഹരമായ കാഴ്ചകൾ , പ്രകൃതി ദൃശ്യങ്ങൾ ഇവയൊക്കെ ഹൃദയത്തില് പ്രകാശവും ഉന്മേഷവും സജീവതയും പടര്‍ത്തുന്നു.\nകുടുംബത്തോടൊപ്പം മൂന്നാറിലെ ചൊക്രമുടിക്കു മുകളിൽ .. നീലക്കുറിഞ്ഞികൾക്കിടയിൽ\nകുടുംബത്തോടൊപ്പം പത്തനാപുരം അരിമ്പ്രകുത്ത് ഫോറസ്റ്റിൽ\nദൈവ സൃഷ്ടിപ്പും പ്രകൃതിയും കാണുകവഴി മനുഷ്യന് അവന്റെ സൃഷ്ടാവിലേക്ക് കൂടുതല് അടുക്കുന്നു. യാത്രകള് മനുഷ്യന് അറിവിന്റെ പുതിയ വാതായനങ്ങള് തുറന്ന് കൊടുക്കുന്നു. മനുഷ്യ ജീവിത്തിന്റെ അനിവാര്യ ഘടകമാണ് യാത്ര.\nഞങ്ങൾ യാത്ര തുടരുന്നു... പ്രാർഥനയോടെ ....\nPosted by Saif Arash at 9:44 AM No comments:\nജീവിതയാത്രയിൽ കാണുന്ന, പിറകിലേക്ക് മിന്നി മറയുന്ന ദൃശ്യങ്ങൾ പകർത്താനുള്ള ശ്രമം...\nമരണയാത്രയുടെ കവാടത്തിൽ എത്തുന്നതുവരെ ഇത് തുടരണമെന്നാണ് ആഗ്രഹം...\nദേശാടനക്കിളികളെ പോലെ അനുഭവങ്ങൾ തൊട്ടറിഞ്ഞ യാത്രകൾ...\nവിശ്വാസത്തിന്റെ കവചം ധരിച്ചവൻ\nശക്തനും സുരക്ഷിതനുമാണ് - രവീന്ദ്ര നാഥ ടാഗോർ\nയാത്രയിലെ വലുതും ചെറുതുമായ പ്രതിസന്ധിഘട്ടങ്ങളിൽ തളരാതെ മുന്നോട്ടു പോകാൻ കരുത്തു നൽകിയത് ഇങ്ങനെ ഒരു വിശ്വാസമാണ്. സൃഷ്ടാവായ സർവശക്തന്റെ കാവൽ എപ്പോഴും ഉണ്ട് എന്ന വിശ്വാസം ...\nവിശുദ്ധ ഖുര്‍ആന് പറയുന്നു: ''തങ്ങള്‍ക്ക് മേലുള്ള ആകാശത്തെ എങ്ങനെയാണ് നിര്‍മിക്കുകയും അലങ്കരിക്കുകയും ചെയ്തിട്ടുള്ളതെന്ന് അവര് നോക്കുന്നില്ലേ? അതിന് യാതൊരു വിടവ് പോലും ഇല്ല. ഭൂമിയെ നാം വിശാലമാക്കുകയും അവയില് പര്‍വതങ്ങള് സ്ഥാപിക്കുകയും മനോഹരവും ഇണകളുളളതുമായ വിധത്തില് നാം അവയില് ചെടികള് മുളപ്പിക്കുകയും ചെയ്തിരിക്കുന്നു.'' (ഖാഫ് 6)\nഇപ്രകാരം ദൈവം അലങ്കരിച്ച പ്രകൃതിയുടെ മനോഹാരിത ആസ്വദിക്കുന്നതിനും ആനന്ദിക്കുന്നതിനുമായി ചുറ്റി സഞ്ചരിക്കുന്നതിന് സിയാഹ (ഉല്ലാസയാത്ര) എന്നാണ് അറബിയില് പറയാറ്. 'ഭൂമിയിലൂടെ സുഗമമായി ഒഴുകുക' എന്നാണ് ഈ അറബി പദത്തിന്റെ അർഥം . മനോഹരമായ പുഴകളും അരുവികളും പ്രകൃതിക്ക് കുളിർമ പ്രദാനം ചെയ്യുന്നത് പോലെ, യാത്രകള് നമ്മുടെ ഹൃദയത്തിനും കുളിരും സന്തോഷവും ആകണം. മാത്രമല്ല, ഭൂമിയില് ജലം അരുവിയായൊഴുകുന്നത് പോലെ അല്ലാഹുവിന്റെ ഭൂമിയില് വിശ്വാസിക്ക് യഥേഷ്ടം സഞ്ചരിക്കാവുന്നതാണ് എന്ന് കൂടി ഇതില് നിന്നും മനസ്സിലാക്കാം.\nPosted by Saif Arash at 7:37 AM No comments:


തൊടുപുഴ ജില്ലാ ആശുപത്രിയിൽ ഓക്സിജൻ പ്ലാന്‍റ് എത്തി : Deepika.com Nattu Visesham\nതൊടുപുഴ: ജില്ലാ ആശുപത്രിയിൽ ഓക്സിജൻ ജനറേറ്റർ പ്ലാന്‍റ് സ്ഥാപിക്കുന്നതിന് നടപടി തുടങ്ങി. പുതിയ പ്ലാന്‍റ് ഉൾപ്പെയുള്ള സാധനങ്ങൾ തിങ്കളാഴ്ച ആശുപത്രിയിലെത്തിച്ചു.\nപി.ജെ.ജോസഫ് എംഎൽഎയുടെ ഇടപെടലിനെ തുടർന്നാണ് 1.20 കോടി രൂപ അനുവദിച്ച് പ്ലാന്‍റ് സ്ഥാപിക്കുന്നത്. ഒരു ദിവസം 140 സിലിണ്ടർ ഓക്സിജൻ ഇവിടെ ഉത്പാദിപ്പിക്കാനാകും. ജില്ലാ ആശുപത്രിക്കുപുറമേ തൊടുപുഴ മേഖലയിലെ മറ്റ് ആശുപത്രികൾക്കും ഇവിടെ നിന്ന് ഉദ്പ്പാദിക്കുന്ന ഓക്സിജൻ നൽകാനാകും.\nഅന്തരീക്ഷത്തിൽ നിന്ന് വായു വേർതിരിച്ചെടുത്തുള്ള പിഎസ്എ ടെക്നോളജിയാണ് ഓക്സിജൻ ഉത്പാദനത്തിനായി വിനിയോഗിക്കുക.\nകോവിഡ് പ്രതിരോധ പ്രവർത്തനങ്ങളുടെ ഭാഗമായാണ് പുതിയ പ്ലാന്‍റ് സ്ഥാപിക്കുന്നത്. പ്ലാന്‍റ് സ്ഥാപിക്കുന്നതിനുള്ള കെട്ടിട സൗകര്യം ഉൾപ്പെടെ ഇനി തയാറാക്കണം. ജില്ലാ പഞ്ചായത്താണ് പ്ലാന്‍റ് സ്ഥാപിക്കുന്നതിനുള്ള അടിസ്ഥാന സൗകര്യങ്ങൾ ഒരുക്കുന്നത്.\nപ്ലാന്‍റിന് വൈദ്യുതി കണക്ഷൻ ലഭിക്കുന്നതിനായി 30 ലക്ഷം രൂപ വേണ്ടിവരുമെന്ന് ജില്ലാ പഞ്ചായത്ത് പ്രസിഡന്‍റ് ജിജി കെ.ഫിലിപ്പ് പറഞ്ഞു. ഇതുൾപ്പെടെ ആവശ്യമായ അടിസ്ഥാന സൗകര്യങ്ങൾ ഉടൻ സജ്ജമാക്കുമെന്നും അദ്ദേഹം പറഞ്ഞു.\nനിലവിൽ ഇടുക്കി മെഡിക്കൽ കോളജിനു പുറമേ തൊടുപുഴയിലെ സ്വകാര്യ ആശുപത്രിയിൽ മാത്രമാണ് ഓക്സിജൻ പ്ലാന്‍റ് ഉള്ളത്. 1000 ലിറ്റർ സംഭരണ ശേഷിയുള്ള രണ്ട് ടാങ്കുകളാണ് ഇവിടെ സ്ഥാപിച്ചിരിക്കുന്നത്. രോഗ വ്യാപനം കൂടിയ സാഹചര്യത്തിലാണ് ജില്ലയിലെ മേജർ ആശുപത്രികൾ കേന്ദ്രീകരിച്ച് കൂടുതൽ ഓക്സിജൻ പ്ലാന്‍റുകൾ സ്ഥാപിക്കാൻ നടപടി തുടങ്ങിയത്. ഇടുക്കി മെഡിക്കൽ കോളജിനു പുറമേ തൊടുപുഴ ജില്ലാ ആശുപത്രിയിലും, പീരുമേട് താലൂക്ക് ആശുപത്രിയിലും ഓക്സിജൻ പ്ലാന്‍റ് സ്ഥാപിക്കാൻ തീരുമാനിച്ചിരുന്നു. ഇതിന്‍റെ ഭാഗമായാണ് തൊടുപുഴ ജില്ലാ ആശുപത്രിയിൽ പ്ലാന്‍റ് സ്ഥാപിക്കുന്നതിനുള്ള പ്രാരംഭ പ്രവർത്തനങ്ങൾ തുടങ്ങിയത്. ഒരു മാസത്തിനകം പ്ലാന്‍റ് പ്രവർത്തന സജ്ജമാക്കാനാണ് ലക്ഷ്യമിടുന്നത്.